cyanic-selkie/wikianc huggingface dataset:
ᱜᱚ~ᱢᱟᱦᱟ
ᱢᱟᱢᱚᱛ ᱛᱮᱫ
ᱢᱟᱢᱚᱛ ᱛᱮᱫ ᱚᱲᱟᱜ ᱨᱮ ᱵᱷᱟᱹᱜᱽᱱᱟᱹ ᱵᱷᱟᱹᱜᱽᱱᱤ ᱵᱟᱭ ᱧᱮᱞ ᱧᱟᱢ ᱞᱮᱫ ᱠᱤ ᱠᱷᱟᱱ ᱮᱨᱟ ᱛᱟᱭᱮ ᱠᱩᱞᱤ ᱠᱮᱫᱮᱭᱟ ᱦᱮᱸᱫᱟ ᱜᱚ ᱠᱟᱲᱚ ᱠᱩᱭᱞᱤ ᱛᱟᱹᱠᱤᱱ ᱢᱟ ᱵᱟᱹᱠᱤᱱ ᱧᱮᱞᱚᱜ ᱠᱟᱱ ᱫᱚ ? ᱮᱨᱟ ᱛᱟᱭᱮ ᱞᱟᱹᱭ ᱠᱮᱫ-ᱟ, ᱵᱟᱹᱫᱽ ᱦᱮᱲᱦᱮᱫ ᱠᱤᱱ ᱪᱟᱞᱟᱣ ᱟᱠᱟᱱᱟ ᱾ ᱚᱱᱟ ᱟᱸᱡᱚᱢ ᱠᱟᱛᱮ ᱢᱟᱢᱚᱛ ᱛᱮᱫ ᱵᱟᱹᱫ ᱛᱮᱭ ᱪᱟᱞᱟᱣ ᱮᱱᱟ , ᱪᱟᱞᱟᱣ ᱠᱟᱛᱮ ᱧᱮᱞ ᱠᱤᱱᱟᱭ , ᱡᱟᱸᱜᱟ ᱥᱮᱫ ᱠᱷᱚᱱ ᱦᱚᱴᱚᱜ ᱫᱷᱟᱹᱨᱤᱡ ᱫᱚ ᱠᱤᱱ ᱵᱤᱧ ᱟᱠᱟᱱᱟ ᱾ ᱥᱮᱱ ᱥᱩᱨᱮᱱ ᱠᱷᱟᱱᱮ ᱠᱟᱱᱟ , ᱢᱟᱢᱚ ᱢᱚᱞᱚᱝ ᱨᱮ ᱢᱤᱢᱤ ᱴᱤᱰᱟᱜ ᱥᱤᱫᱩᱨ ᱟᱹᱞᱤᱧ ᱵᱤᱱ ᱥᱚᱸᱜᱮ ᱨᱩᱣᱟᱲ ᱠᱟᱛᱮ ᱥᱤᱸᱫᱩᱨ  ᱟᱹᱜᱩ ᱠᱟᱛᱮ  ᱢᱚᱞᱚᱝ ᱨᱮ ᱴᱤᱰᱟᱹᱜᱟᱫ ᱠᱤᱱᱟᱭ ᱾  ᱚᱢᱭᱱᱟ ᱛᱟᱭᱚᱢ ᱢᱟᱢᱚᱛ ᱛᱮᱫ ᱠᱤᱱ ᱢᱮᱛᱟᱭ ᱠᱟᱱᱟ , ᱢᱟᱢᱚ ᱦᱟᱛᱚᱢ ᱞᱟᱹᱭᱟᱭ ᱢᱮ ᱠᱩᱰᱟᱹᱢ ᱥᱮᱫ ᱨᱮ ᱢᱮᱱᱟ ᱜ ᱛᱚᱨᱚᱡ ᱴᱩᱠᱩᱡ ᱨᱮ ᱢᱤᱫ ᱴᱟᱹᱝ ᱨᱩᱯᱟᱹ ᱢᱟᱞᱟᱧ ᱫᱚᱦᱚ  ᱟᱠᱟᱫ -ᱟ ,ᱚᱱᱟ ᱟᱜᱩ ᱠᱟᱛᱮ ᱚᱲᱟᱜ ᱨᱮᱭ ᱵᱟᱭ ᱠᱟᱜ ᱢᱟ ᱾ ᱟᱫᱚ ᱵᱤᱧ ᱯᱩᱨᱟᱣ ᱮᱮᱱ ᱛᱤᱠᱤᱱ ᱞᱮᱧ ᱪᱟᱞᱟᱣ ᱮᱱᱟ ᱾ ᱚᱠᱟ ᱥᱮᱫ ᱛᱮ ᱠᱤᱱ ᱞᱮᱱ ᱪᱟᱞᱟᱣ ᱞᱮᱱᱟ ᱚᱱᱠᱟ ᱛᱮᱜᱮ ᱵᱟᱨᱭᱟ ᱜᱟᱰᱟ ᱵᱮᱱᱟᱣ ᱮᱱᱟ ᱾ ᱚᱱᱟ ᱫᱚ ᱟᱹᱠᱤᱱᱟᱜ ᱧᱩᱛᱩᱢ ᱞᱮᱠᱟ ᱛᱮᱜᱮ ᱠᱟᱲᱚ ᱠᱩᱭᱞᱤ ᱜᱟᱰᱟ ᱧᱩᱛᱩᱢ ᱟᱠᱟᱱᱟ ᱾
ᱢᱟᱢᱚᱛ ᱛᱮᱫ ᱨᱩᱣᱟᱲ ᱠᱟᱛᱮ
ᱢᱟᱢᱚᱛ ᱛᱮᱫ ᱵᱟᱹᱫ ᱠᱷᱚᱱ ᱨᱩᱣᱟᱲ ᱠᱟᱛᱮ ᱮᱨᱟᱛᱟᱭᱮ ᱞᱟᱹᱭᱟᱭ ᱠᱟᱱᱟ, ᱵᱟᱜᱽᱱᱟ ᱵᱷᱟᱜᱽᱱᱤ ᱠᱤᱱ ᱞᱟᱹᱭ ᱟᱠᱟᱫ-ᱟ , ᱠᱩᱰᱟᱹᱢ ᱥᱮᱫ ᱨᱮ ᱢᱮᱱᱟᱜ ᱛᱚᱨᱚᱡ ᱴᱩᱠᱩᱡ ᱨᱮ ᱨᱩᱯᱟᱹ ᱢᱟᱞᱟ ᱠᱤᱱ ᱫᱚᱦᱚ ᱟᱠᱟᱫ-ᱟ , ᱚᱱᱟᱜᱮ ᱟᱹᱜᱩ ᱠᱟᱜ ᱢᱮ ᱾ ᱚᱱᱟ ᱟᱸᱡᱚᱢ ᱠᱟᱛᱮ ᱞᱚᱜᱚᱱ ᱧᱚᱜ ᱠᱩᱰᱟᱹᱢ ᱥᱮᱫ ᱪᱟᱞᱟᱣ ᱠᱟᱛᱮ ᱛᱚᱨᱚᱡ ᱴᱩᱠᱩᱡ ᱚᱴᱟᱜ ᱠᱟᱛᱮ ᱦᱟᱛᱣᱟ ᱜᱚ ᱞᱮᱫ-ᱟᱭ ,ᱚᱱᱟ ᱠᱷᱚᱱ ᱚᱰᱚᱠ ᱠᱟᱛᱮ ᱢᱤᱫ ᱴᱟᱹᱝ ᱯᱩᱸᱰ ᱟᱭᱟᱝ ᱵᱤᱧ ᱮ ᱚᱰᱚᱠ ᱮᱱ ᱛᱮ ᱛᱤᱨᱮᱭ ᱥᱚᱜᱟᱜ ᱠᱮᱫᱮᱭᱟ ᱾ ᱚᱸᱰᱮ ᱜᱮ ᱵᱷᱤᱸᱫᱟᱹᱲ ᱩᱛᱟᱹᱨ ᱮᱱᱟ ᱾ ᱚᱱᱟ ᱫᱚ ᱯᱟᱞᱮ ᱥᱩᱭᱟᱹ ᱨᱮᱱᱟᱜ ᱠᱩᱲᱟᱭ ᱜᱮ ᱾
ᱟᱭᱳ
ᱤᱱᱟᱹ ᱦᱤᱞᱚᱜ ᱫᱚ ᱟᱭᱳ ᱩᱭᱦᱟᱹᱨ ᱢᱟᱦᱟ ᱠᱟᱱᱟ ᱾ ᱟᱭᱳ ᱛᱮ ᱟᱞᱚ ᱵᱚ ᱴᱩᱣᱟᱨᱚᱜ ᱢᱟ ᱾ ᱟᱭᱳ ᱛᱮ ᱴᱩᱣᱟᱨ ᱞᱮᱱ ᱠᱟᱲᱚ ᱟᱨ ᱠᱩᱭᱞᱤᱭᱟᱜ ᱦᱟᱞᱟᱠ ᱟᱨ ᱦᱟᱨᱠᱮᱛ ᱵᱚ ᱵᱟᱰᱟᱭ ᱠᱮᱫ-ᱟ ᱾ ᱟᱭᱳᱣᱟᱜ ᱦᱟᱢᱟᱞ ᱟᱨ ᱞᱟᱹᱠᱛᱤ ᱡᱤᱣᱤ ᱡᱟᱹᱱᱤ ᱞᱟᱹᱜᱤ ᱛᱤᱱᱟᱹᱜ ᱥᱟᱹᱨᱤᱭᱟ ᱚᱱᱟ ᱫᱚ ᱠᱟᱲᱚ ᱠᱩᱭᱞᱤ ᱜᱟᱢ ᱧᱮᱪᱮᱞ ᱠᱷᱚᱱ ᱵᱚ ᱪᱮᱫ ᱠᱮᱫ-ᱟ ᱾ ᱤᱱᱟᱹᱦᱤᱞᱚᱜ ᱫᱚ ᱟᱭᱳ ᱛᱤ ᱛᱮᱭᱟᱜ ᱡᱚᱢ ᱧᱩ ᱞᱮᱠᱟᱛᱮ ᱛᱷᱩᱢ ᱵᱚ ᱟᱛᱟᱝ ᱟ ᱾
ᱜᱳ
ᱜᱳ ᱟᱭᱳ ᱜᱟᱹᱭ ᱟᱨ ᱰᱟᱝᱜᱽᱨᱟ ᱦᱚᱸ ᱨᱟᱱ ᱠᱚ ᱮᱢᱟ ᱠᱚᱣᱟ ᱾ ᱩᱱᱤᱭᱟᱜ ᱛᱚᱣᱟ ᱫᱟᱠᱟ ᱦᱚᱸ ᱟᱞᱚ ᱵᱟᱹᱲᱤᱡᱚᱜ ᱢᱟ ᱢᱮᱱᱛᱮ ᱩᱱᱤ ᱦᱚᱸ ᱵᱚ ᱨᱟᱱ ᱨᱚᱯᱷᱟᱭᱮᱭᱟ ᱾ ᱥᱚᱦᱨᱟᱭ ᱨᱮᱠᱚ ᱢᱮᱱᱟ ᱟᱡ ᱵᱩᱜᱤ ᱨᱮ ᱟᱵᱚ ᱵᱩᱜᱤ ᱟᱡ ᱨᱟᱹᱥᱠᱟᱹ ᱨᱮ ᱟᱵᱚ ᱨᱟᱹᱥᱠᱟ ᱾ ᱱᱩᱠᱤᱱ ᱫᱚ ᱵᱟᱱᱟᱨ ᱜᱮ ᱟᱭᱳ ᱠᱟᱱᱟ ᱠᱤᱱ ᱡᱟᱱᱟᱢ ᱟᱭᱳ ᱦᱚᱸ ᱟᱭᱳ ᱜᱮ, ᱡᱟᱹᱱᱤ ᱟᱭᱳ ᱦᱚᱸ ᱟᱭᱳ ᱜᱮ , ᱪᱮᱫᱟᱜ ᱥᱮ ᱡᱟᱱᱟᱢ ᱟᱭᱳ ᱵᱟᱝ ᱛᱟᱦᱮᱱ ᱨᱮ ᱡᱟᱹᱱᱤ ᱟᱭᱳ ᱦᱚᱸᱭ ᱦᱟᱜᱨᱟ ᱜᱮᱭᱟ ᱾ ᱚᱱᱟ ᱛᱮ ᱤᱱᱟᱹ ᱜᱚ~ ᱢᱟᱦᱟ ᱦᱤᱞᱚᱜ ᱠᱷᱚᱱ ᱜᱮ ᱜᱟᱹᱭ ᱰᱟᱝᱜᱽᱨᱟ ᱠᱟᱰᱟ ᱡᱚᱛᱚᱱ ᱫᱚ ᱵᱚ ᱮᱭᱵᱚᱵ ᱛᱮ ᱥᱚᱦᱨᱟᱭ ᱨᱮ ᱵᱚ ᱥᱟᱨᱦᱟᱣ ᱢᱩᱪᱟᱹᱫ ᱠᱚᱣᱟ ᱾
ᱥᱤᱠᱷ ᱫᱷᱚᱨᱚᱢ
ᱥᱤᱠᱷ ᱫᱷᱚᱨᱚᱢ (/ˈsikɪzəm/, Punjabi: ਸਿੱਖੀ) ᱫᱚ ᱵᱷᱟᱨᱚᱛ ᱨᱮᱱᱟᱜ ᱯᱟᱸᱡᱟᱵᱨᱮ ᱜᱩᱨᱩ ᱱᱟᱱᱚᱠ ᱧᱤᱛᱩᱢᱟᱱ ᱥᱟᱹᱫᱷᱩᱭ ᱵᱮᱱᱟᱣ ᱞᱮᱫᱟ᱾ ᱑᱕ ᱥᱟᱭ ᱥᱮᱨᱢᱟᱨᱮ ᱱᱚᱣᱟ ᱫᱷᱚᱨᱚᱢ ᱫᱚ ᱯᱟᱥᱱᱟᱣ ᱞᱮᱱᱟ᱾ ᱑᱑ ᱜᱚᱴᱟᱝ ᱥᱤᱠᱷ ᱜᱩᱨᱩᱠᱚ ᱱᱤᱭᱟᱹ ᱫᱷᱚᱨᱚᱢ ᱫᱚᱠᱩ ᱯᱟᱥᱱᱟᱣ ᱟᱠᱟᱫᱟ᱾ ᱥᱤᱠᱷ ᱫᱷᱚᱨᱚᱢ ᱨᱮᱱᱟᱜ ᱫᱷᱚᱨᱚᱢ ᱯᱩᱛᱷᱤ ᱜᱩᱨᱩ ᱯᱚᱛᱚᱵ ᱥᱟᱦᱤᱵ ᱫᱚ ᱩᱝᱠᱩ ᱑᱑ ᱜᱚᱴᱟᱝ ᱜᱩᱨᱩ ᱠᱳᱣᱟᱜ ᱞᱟᱹᱭ ᱠᱟᱛᱷᱟ ᱠᱟᱱᱟ᱾ ᱵᱷᱟᱨᱚᱛ ᱫᱤᱥᱟᱹᱢ ᱨᱮᱱᱟᱜ ᱯᱟᱸᱡᱟᱵ ᱨᱮᱜᱮ ᱥᱤᱠᱷ ᱫᱷᱚᱨᱚᱢ ᱨᱮᱱ ᱦᱚᱲᱫᱚ ᱡᱟᱹᱥᱛᱤ ᱢᱮᱱᱟᱜ ᱠᱳᱣᱟ᱾
ᱥᱟᱱᱟᱥᱤ ᱟᱨ ᱥᱮᱪᱮᱫ
ᱥᱤᱠᱷ ᱫᱷᱚᱨᱚᱢ ᱨᱮᱱᱟᱜ ᱯᱷᱮᱰᱟᱛ ᱫᱚ ᱦᱩᱭᱩᱜ ᱠᱟᱱᱟ ᱜᱩᱨᱩ ᱱᱟᱱᱚᱠ ᱟᱨ ᱩᱱᱤ ᱢᱟᱱᱟᱣᱠᱩᱣᱟᱜ ᱥᱮᱪᱮᱫ᱾ ᱱᱚᱣᱟ ᱫᱷᱚᱨᱚᱢ ᱨᱮᱱᱟᱜ ᱢᱩᱬᱩᱛ ᱠᱟᱛᱷᱟ ᱫᱚ ᱜᱩᱨᱩ ᱱᱟᱱᱚᱠ ᱱᱚᱝᱠᱟᱭ ᱢᱮᱱ ᱴᱚᱠᱟᱣ ᱠᱟᱫᱟ - "ᱥᱟᱹᱨᱤ ᱟᱹᱭᱠᱟᱹᱣ ᱠᱷᱚᱱ ᱞᱟᱹᱴᱩ ᱪᱮᱫ ᱦᱚᱸ ᱵᱟᱱᱩᱜᱼᱟ, ᱥᱟᱹᱨᱤ ᱡᱤᱭᱚᱱ ᱜᱮ ᱞᱟᱹᱴᱩ ᱜᱮᱭᱟ"᱾ ᱥᱤᱠᱷ ᱫᱷᱚᱨᱚᱢ ᱦᱤᱥᱟᱹᱵᱛᱮ ᱴᱷᱟᱹᱠᱩᱨ ᱥᱮ ᱤᱥᱥᱚᱨ ᱜᱮ ᱡᱚᱛᱚᱠᱤᱪᱷᱩ᱾
ᱴᱤᱦᱨᱤ ᱜᱟᱲᱣᱟᱞ ᱦᱚᱱᱚᱛ
ᱴᱤᱦᱨᱤ ᱜᱟᱲᱣᱟᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱩᱨᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱱᱟᱶᱟ ᱴᱤᱦᱨᱤ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱫᱚ ᱖᱑᱘,᱙᱓᱑ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ, ᱢᱟᱬᱟᱝ ᱟᱜ ᱥᱚᱢᱟᱱ ᱠᱷᱟᱱᱮᱢ ᱒.᱓᱕% ᱰᱮᱦᱮᱨ ᱜᱮᱭᱟ ᱠᱚ ᱾ ᱱᱚᱣᱟ ᱥᱟᱢᱟᱝ ᱨᱮ ᱨᱩᱫᱽᱨᱚᱯᱨᱚᱭᱟᱜᱽ ᱦᱚᱱᱚᱛ, ᱯᱟᱪᱮ ᱨᱮ ᱰᱮᱦᱨᱟᱰᱩᱱ ᱦᱚᱱᱚᱛ, ᱠᱚᱧᱮ ᱨᱮ ᱩᱛᱛᱚᱨᱠᱟᱥᱤ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱯᱚᱣᱲᱤ ᱜᱟᱲᱣᱟᱞ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱴᱤᱦᱨᱤ ᱜᱟᱲᱣᱟᱞ ᱫᱚ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞ ᱨᱮ ᱯᱚᱸᱪᱟᱭᱚᱛ ᱨᱟᱡᱽ ᱢᱚᱱᱛᱨᱤ ᱫᱚ ᱴᱤᱦᱨᱤ ᱜᱟᱲᱣᱟᱞ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱧᱩᱛᱩᱢᱮ ᱮᱢ ᱠᱮᱫᱼᱟ ᱾ ᱱᱚᱣᱟ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱯᱮᱭᱟ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ  ᱱᱚᱣᱟ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱴᱤᱦᱨᱤ ᱜᱟᱲᱣᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱖᱑᱘,᱙᱓᱑ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱚᱞᱚᱢᱚᱱ ᱫᱤᱯ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱵᱷᱚᱨᱢᱚᱱᱴ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱘᱘ ᱦᱚᱱᱚᱛ ᱠᱷᱚᱱ ᱫᱚ) ᱕᱒᱐ ᱟᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱖᱙ ᱦᱚᱲ ᱜᱚᱴᱟ ᱠᱤᱞᱚᱢᱤᱴᱚᱨ (᱔᱔᱐/ᱜᱟᱺᱴ ᱢᱤᱞ) ᱨᱮᱠᱚ ᱛᱟᱦᱮᱸᱱᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑.᱙᱓% ᱛᱟᱦᱮᱸ ᱠᱟᱱᱟ ᱾ ᱴᱤᱦᱨᱤ ᱜᱟᱲᱣᱟᱞ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱗᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱕.᱑% ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱩᱭᱞᱩ ᱯᱟᱹᱨᱥᱤ ᱫᱚ ᱜᱟᱲᱣᱟᱞᱤ ᱠᱟᱱᱟ, ᱱᱚᱣᱟ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱲ ᱮᱞ ᱨᱮᱱᱟᱜ ᱙᱐.᱕% ᱴᱷᱟᱶ ᱢᱮᱱᱟᱜᱼᱟ ᱾
ᱵᱟᱥᱠᱤᱨ ᱯᱟᱹᱨᱥᱤ
ᱵᱟᱥᱠᱤᱨ (ᱵᱟᱥᱠᱤᱨ: Башҡортса‎, Башҡорт теле, ᱵᱟᱥᱠᱳᱨᱛ ᱛᱮᱞᱮ) ᱫᱚ ᱠᱤᱯᱪᱟᱠ ᱪᱟᱸᱜᱟ ᱨᱮᱱᱟᱜ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱨᱟᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱵᱟᱥᱠᱳᱨᱛᱳᱥᱛᱟᱱ ᱯᱚᱱᱚᱛ (ᱨᱤᱯᱩᱵᱽᱞᱤᱠ) ᱨᱮᱱᱟᱜ ᱜᱚᱸᱲᱚᱼᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱟᱢᱫᱟᱡᱽ ᱑᱐.᱒ ᱞᱟᱠᱷ ᱜᱟᱱ ᱦᱚᱲ ᱱᱚᱶᱟ ᱵᱟᱥᱠᱤᱨ ᱯᱟᱹᱨᱥᱤ ᱯᱳᱭᱞᱳ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱛᱩᱨᱠᱤᱠ ᱯᱟᱹᱨᱥᱤ ᱛᱷᱚᱠ: ᱤᱣᱠᱨᱮᱱ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱩᱡᱽᱵᱮᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱵᱮᱞᱟᱨᱩᱥ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱮᱥᱛᱳᱱᱤᱭᱟ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱠᱟᱡᱟᱠᱥᱛᱟᱱ ᱨᱮᱱᱟᱜ ᱯᱟᱹᱨᱥᱤᱠᱚ
ᱱᱟᱪᱱᱤ
ᱡᱟᱦᱟᱸᱭ ᱛᱤᱨᱞᱟᱹ ᱠᱚ ᱱᱟᱪᱱᱤ ᱞᱮᱠᱟᱛᱮ ᱠᱚ ᱠᱟᱹᱢᱤᱭᱟ ᱩᱱᱠᱩ ᱫᱚ "ᱨᱟᱠᱷᱟ ᱫᱚᱦᱚ ᱛᱤᱨᱞᱟᱹ" ᱞᱮᱠᱟᱛᱮ ᱠᱚ ᱞᱮᱠᱷᱟᱜᱼᱟ᱾ ᱱᱚᱣᱟ ᱡᱩᱲᱟᱹᱣ ᱨᱮ, ᱱᱟᱪᱱᱤ ᱫᱚ ᱫᱮᱵᱤ ᱨᱟᱫᱷᱟ ᱟᱜ ᱨᱩᱯ ᱞᱮᱠᱟᱛᱮ ᱠᱚ ᱢᱚᱱᱮᱭᱟ ᱟᱨ ᱠᱚᱲᱟ ᱫᱚ ᱠᱨᱤᱥᱱᱟ ᱟᱜ ᱨᱩᱯ ᱢᱮᱱᱛᱮ ᱠᱚ ᱢᱮᱱᱟ᱾ ᱮᱱᱮᱡ ᱨᱮᱱ ᱦᱚᱲ ᱠᱚᱫᱚ ᱡᱟᱹᱛ ᱯᱟᱹᱨᱤᱥ ᱞᱮᱠᱟᱛᱮ ᱵᱟᱝ ᱠᱚ ᱧᱮᱞ ᱠᱚᱣᱟ ᱟᱨ ᱜᱷᱟᱱᱮ ᱜᱮ "ᱢᱮᱱᱮᱞᱟ ᱠᱚᱲᱟ" ᱞᱮᱠᱟ ᱦᱟᱺᱰᱤ, ᱯᱩᱸᱜᱤ ᱧᱩ ᱨᱮ ᱡᱚᱯᱲᱟᱣ ᱠᱚ ᱛᱟᱦᱮᱱᱟ᱾  ᱱᱚᱣᱟ ᱞᱮᱠᱟᱱᱟᱜ ᱯᱟᱨᱯᱷᱳᱨᱢᱟᱱᱥ ᱫᱚ ᱵᱟᱹᱭ ᱵᱟᱹᱭ ᱛᱮ ᱟᱫᱚᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱮᱱᱮᱡ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱮᱱᱮᱡ ᱛᱷᱚᱠ: ᱳᱰᱤᱥᱟ ᱨᱮᱱᱟᱜ ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱤᱥᱟ ᱛᱚᱞᱣᱟᱨ
ᱤᱥᱟ ᱛᱚᱞᱣᱟᱨ (ᱡᱟᱱᱟᱢ ᱒᱒ ᱰᱤᱥᱮᱢᱵᱚᱨ ᱑᱙᱘᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱢᱚᱰᱟᱞ ᱠᱟᱱᱟᱭ, ᱱᱩᱭ ᱫᱚ ᱢᱩᱬ ᱞᱮᱠᱟᱛᱮ ᱢᱟᱞᱟᱭᱟᱞᱚᱢ ᱟᱨ ᱦᱤᱱᱫᱤ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱠᱟᱹᱢᱤᱭᱟᱭ, ᱚᱱᱟ ᱥᱟᱶᱛᱮ ᱛᱟᱨᱟ ᱛᱟᱢᱤᱞ ᱟᱨ ᱛᱮᱞᱩᱜᱩ ᱯᱷᱤᱞᱢ ᱨᱮ ᱧᱮᱞᱚᱜᱼᱟ ᱾ ᱩᱱᱤᱫᱚ ᱢᱤᱫ ᱢᱚᱰᱟᱞ ᱞᱮᱠᱟᱛᱮ ᱮᱛᱚᱦᱚᱵ ᱠᱮᱜᱼᱟ ᱟᱨ ᱵᱷᱤᱱᱟᱹ ᱵᱷᱤᱱᱟᱹ ᱵᱮᱯᱟᱨ ᱨᱮ ᱧᱮᱞ ᱟᱠᱟᱱᱟᱭ, ᱟᱨ ᱛᱟᱭᱚᱢ ᱛᱮ ᱒᱐᱑᱒ ᱥᱟᱞ ᱨᱮᱱᱟᱜ ᱢᱟᱞᱟᱭᱟᱞᱚᱢ ᱯᱷᱤᱞᱢ ᱫᱚ ᱛᱷᱚᱴᱴᱟᱛᱷᱤᱱ ᱢᱚᱨᱟᱭᱛᱷᱩ ᱥᱟᱞᱟᱜ ᱟᱡᱟᱜ ᱯᱷᱤᱞᱢᱮ ᱮᱛᱚᱦᱚᱵ ᱠᱮᱜᱼᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱚᱱᱚᱝ
ᱤᱥᱟ ᱛᱚᱞᱣᱟᱨ ᱟᱜ ᱡᱟᱱᱟᱢ ᱫᱚ ᱒᱒ ᱰᱤᱥᱮᱢᱵᱚᱨ ᱑᱙᱘᱗ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱟᱨ ᱵᱤᱱᱚᱫᱽ ᱛᱚᱞᱢᱟᱨ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱢᱩᱢᱵᱟᱭ ᱮ ᱡᱟᱱᱟᱢ ᱮᱱᱟᱭ ᱟᱨ ᱢᱟᱨᱟᱝ ᱮᱱᱟᱭ, ᱩᱱᱤᱫᱚ ᱥᱮᱸᱴ ᱡᱮᱵᱤᱭᱚᱨ ᱠᱚᱞᱮᱡᱽ, ᱢᱩᱢᱵᱟᱭ ᱠᱷᱚᱱ ᱜᱨᱮᱡᱩᱭᱮᱴ ᱠᱮᱜᱼᱟ ᱾ ᱱᱚᱣᱟ ᱒᱐᱐᱔ ᱥᱟᱞ ᱨᱮ ᱠᱚᱨᱮᱭᱚᱜᱨᱟᱯᱷᱟᱨ ᱴᱮᱨᱮᱸᱥ ᱞᱩᱭᱤᱥ ᱟᱜ ᱮᱱᱮᱡ ᱥᱠᱩᱞ ᱨᱮ ᱥᱮᱞᱮᱫ ᱮᱱᱟᱭ, ᱡᱟᱦᱟᱸ ᱩᱱᱤᱫᱚ ᱵᱮᱞᱞᱮᱴ, ᱡᱮᱡᱽ, ᱦᱤᱯ-ᱦᱚᱯ ᱟᱨ ᱥᱟᱞᱥᱟ ᱞᱮᱠᱟᱱ ᱵᱷᱤᱱᱟᱹ ᱵᱷᱤᱱᱟᱹ ᱮᱱᱮᱡ ᱮ ᱪᱮᱫ ᱠᱮᱜᱼᱟᱭ ᱟᱨ ᱮᱱᱮᱡ ᱥᱴᱩᱰᱤᱭᱳ ᱨᱮ ᱢᱤᱫ ᱴᱭᱩᱴᱟᱨᱮ ᱵᱮᱱᱟᱣ ᱮᱱᱟᱭ ᱾ ᱩᱱᱤᱭ ᱢᱮᱱ ᱠᱮᱜᱼᱟ ᱡᱮ ᱩᱱᱤᱭᱟᱜ ᱠᱚᱨᱤᱭᱚᱜᱨᱟᱯᱷᱟᱨ ᱴᱮᱨᱮᱸᱥ ᱞᱩᱭᱤᱥ, "ᱢᱤᱫ ᱦᱚᱲᱮ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱫᱚ ᱤᱧ ᱜᱚᱴᱟ ᱥᱮᱦᱮᱫ ᱛᱮ ᱵᱚᱫᱚᱞ ᱠᱤᱫᱤᱧᱟ" ᱾
ᱠᱟᱹᱢᱤ
ᱛᱚᱞᱣᱟᱨ ᱫᱚ ᱢᱤᱫ ᱢᱚᱰᱟᱞ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟ ᱟᱨ ᱯᱤᱡᱡᱟ ᱦᱟᱴ, ᱵᱤᱵᱮᱞ ᱯᱷᱮᱭᱟᱨᱱᱮᱥ ᱠᱨᱤᱢ, ᱠᱟᱭᱟ ᱠᱞᱤᱱᱤᱠ, ᱰᱩᱞᱟᱠᱥ ᱯᱮᱸᱴᱥ ᱟᱨ ᱫᱷᱟᱛᱨᱤ ᱯᱷᱮᱭᱟᱨᱱᱮᱥ ᱠᱨᱤᱢ ᱞᱮᱠᱟᱱ ᱵᱨᱟᱸᱰ ᱞᱟᱹᱜᱤᱫ ᱛᱮ ᱔᱐ ᱠᱷᱚᱱ ᱰᱮᱦᱮᱨ ᱵᱮᱯᱟᱨ ᱨᱮ ᱧᱮᱞ ᱮᱱᱟᱭ, ᱚᱱᱟ ᱥᱟᱶᱛᱮ ᱡᱚᱥᱴ ᱮᱱᱮᱡ ᱦᱮᱯᱨᱟᱣ ᱞᱟᱹᱜᱤᱫ ᱛᱮ ᱦᱨᱤᱛᱤᱠ ᱨᱳᱥᱚᱱ ᱥᱟᱞᱟᱜ ᱢᱤᱫ ᱨᱩ-ᱚᱨᱚᱝ ᱵᱷᱤᱰᱤᱭᱳ ᱾ ᱩᱱᱤᱭ ᱢᱮᱱᱟ ᱡᱮ ᱩᱱᱤᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱥᱟᱯᱲᱟᱣ ᱞᱟᱹᱜᱤᱫ ᱛᱮ ᱵᱟᱨ ᱥᱮᱨᱢᱟᱭ ᱵᱤᱛᱟᱹᱣ ᱠᱮᱜᱼᱟᱭ ᱾ ᱩᱱᱤᱫᱚ ᱒᱐᱐᱐ ᱥᱟᱞ ᱨᱮᱱᱟᱜ ᱵᱚᱞᱤᱣᱩᱰ ᱯᱷᱤᱞᱢ ᱦᱟᱢᱟᱨᱟ ᱫᱤᱞ ᱟᱯᱠᱮ ᱯᱟᱥ ᱦᱟᱭ ᱢᱤᱫ ᱜᱤᱫᱽᱨᱟᱹ ᱮᱠᱴᱨᱮᱥ ᱞᱮᱠᱟᱛᱮ ᱠᱟᱹᱢᱤ ᱞᱮᱜᱼᱟ ᱛᱟᱦᱮᱸᱫ, ᱟᱡᱟᱜ ᱯᱩᱨᱟᱹ ᱯᱷᱤᱞᱢ ᱮᱛᱚᱦᱚᱵ ᱢᱟᱞᱟᱭᱟᱞᱚᱢ ᱯᱷᱤᱞᱢ ᱛᱷᱚᱴᱴᱟᱛᱷᱤᱱ ᱢᱚᱨᱟᱭᱛᱷᱩ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱘᱘᱗ ᱡᱟᱱᱟᱢ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ ᱛᱷᱚᱠ:ᱢᱟᱞᱟᱭᱟᱞᱚᱢ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱢᱟᱞᱟᱭᱟᱞᱚᱢ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱛᱟᱢᱤᱞ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱱᱚᱱᱫᱤᱜᱨᱟᱢ ᱒ ᱵᱚᱱᱚᱛ
ᱚᱛᱱᱚᱜ
ᱠᱷᱳᱰᱟᱢᱵᱚᱨᱤ, ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ 22.04698°N, 87.91577°W ᱨᱮ ᱢᱮᱱᱟᱜᱼᱟ ᱾
ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱞᱫᱤᱭᱟ ᱯᱟᱨᱚᱢ ᱢᱚᱦᱤᱥᱟᱫᱚᱞ ᱟᱨ ᱦᱚᱞᱫᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱱᱚᱱᱫᱤᱜᱨᱟᱢ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱷᱮᱡᱩᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱪᱟᱸᱫᱤᱯᱩᱨ ᱟᱨ ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱓᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐᱕.᱗᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱙᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱔᱑ ᱜᱚᱴᱟᱝ ᱢᱚᱣᱡᱟ, ᱔᱐ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱱᱚᱱᱫᱤᱜᱨᱟᱢ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱨᱮᱭᱮᱯᱟᱨᱟ ᱨᱮ ᱢᱮᱱᱟᱜᱼᱟ ᱾
ᱱᱚᱱᱫᱤᱜᱨᱟᱢ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱢᱫᱟᱵᱟᱫᱽ ᱑, ᱚᱢᱚᱨᱫᱟᱜ ᱒, ᱵᱤᱨᱩᱞᱤᱭᱟᱹ, ᱵᱳᱭᱟᱞ ᱑, ᱵᱳᱭᱟᱞ ᱒, ᱠᱷᱳᱰᱟᱢᱵᱚᱨᱤ ᱑ ᱟᱨ ᱠᱷᱳᱰᱟᱢᱵᱚᱨᱤ ᱒ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱒᱓,᱒᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑᱗,᱙᱔᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱕,᱒᱗᱔ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱓,᱓᱒᱓ (᱕᱑%) ᱠᱚᱲᱟ ᱟᱨ ᱕᱙,᱘᱙᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱕,᱑᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱕,᱘᱘᱔ (᱑᱒.᱘᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱙᱖ (᱐.᱑᱖%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱥᱟᱲᱛᱟᱛᱭᱟ (᱕,᱒᱗᱔) ᱾
ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱭᱟᱞ (᱕,᱕᱔᱓), ᱚᱢᱨᱚᱛᱟᱞᱭᱟ (᱕,᱒᱘᱗), ᱠᱷᱳᱰᱟᱢᱵᱚᱨᱤ (᱗,᱓᱕᱙), ᱦᱚᱱᱩ ᱵᱷᱩᱸᱭᱟ (᱔,᱗᱖᱘), ᱜᱷᱳᱞ ᱯᱩᱠᱩᱨᱤᱭᱟ (᱗,᱐᱕᱓), ᱵᱤᱨᱩᱞᱤᱭᱟᱹ (᱖,᱗᱔᱔), ᱥᱩᱵᱽᱰᱤ (᱕,᱖᱑᱕), ᱚᱢᱫᱟ ᱵᱟᱫᱽ (᱑᱐,᱘᱓᱓), ᱵᱷᱮᱛᱩᱨᱭᱟ (᱔,᱖᱙᱕) ᱟᱨ ᱠᱚᱢᱚᱞᱯᱩᱨ (᱗,᱘᱑᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱙᱖,᱓᱙᱕ ᱜᱚᱴᱟᱝ (᱘᱙.᱑᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱒,᱗᱕᱑ (᱙᱓.᱒᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱔,᱖᱔᱔ (᱘᱔.᱘᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱙᱔% ᱦᱚᱲ ᱠᱚ ᱨᱚᱲᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱒ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱗,᱒᱖᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱑᱖᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱕,᱑᱙᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱑,᱖᱓᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱔᱐ ᱜᱚᱴᱟᱝ ᱟᱹᱛᱩ ᱠᱷᱚᱱ ᱯᱩᱱᱭᱟᱹ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱱᱚᱱᱫᱤᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱓᱐ ᱵᱮᱰ ᱟᱨ ᱑᱐ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱙ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱟᱨᱟᱵᱚᱸᱠᱤ ᱦᱚᱱᱚᱛ
ᱵᱟᱨᱟᱵᱚᱸᱠᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱛᱟᱞᱢᱟ ᱚᱣᱚᱫᱷ ᱴᱚᱴᱷᱟ ᱨᱮ ᱯᱷᱮᱭᱡᱟᱵᱟᱫᱽ ᱠᱷᱚᱸᱰ (ᱱᱤᱛᱚᱜ ᱟᱭᱚᱫᱷᱭᱟ ᱠᱷᱚᱸᱰ) ᱨᱮᱱᱟᱜ ᱢᱚᱬᱮ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱵᱟᱨᱟᱵᱚᱸᱠᱤ ᱥᱚᱦᱚᱨ ᱫᱚ ᱵᱟᱨᱟᱵᱚᱸᱠᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱵᱟᱨᱟᱵᱚᱸᱠᱤ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱓᱘᱙᱑.᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱱᱩᱠᱩ ᱦᱚᱲ ᱮᱞ ᱫᱚ ᱒,᱖᱗᱓,᱕᱘᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱚᱭᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱖᱘᱖.᱕᱐ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱗᱗᱘.᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱟᱵᱚᱸᱠᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱒᱖᱐,᱖᱙᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱤᱥ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱᱫᱚ ᱑᱐᱗ ᱟᱱᱟᱜ ᱛᱷᱟᱱ ᱨᱮ ᱛᱟᱦᱮᱸ ᱠᱟᱱᱟ)᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱗᱔᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱙᱐᱐/ᱜᱟᱺᱴ ᱢᱤᱞ) ᱨᱮ ᱛᱟᱦᱮᱸ ᱠᱟᱱᱟ ᱠᱚ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱖.᱔᱐% ᱛᱟᱦᱮᱸ ᱠᱟᱱᱟ ᱾ ᱵᱟᱨᱟᱵᱚᱸᱠᱤ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱘᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱔᱗.᱓᱙% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱓.᱗᱔% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱖.᱑᱖% ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱯᱷᱟᱭᱡᱟᱵᱟᱫᱽ ᱠᱷᱚᱸᱰ ᱛᱷᱚᱠ:ᱚᱣᱟᱫᱷ ᱛᱷᱚᱠ:Minority Concentrated Districts in India
ᱵᱤᱥᱳᱭ
ᱵᱤᱥᱳᱭ ᱫᱚ ᱢᱤᱫ ᱯᱤᱲ ᱠᱟᱱᱟ ᱟ.ᱛᱩ ᱪᱮ ᱵᱟᱝ ᱢᱟ ᱯᱚᱧᱪᱟᱭᱚᱛ ᱦᱚᱸ ᱠᱟᱱᱟ ᱱᱚᱶᱟ ᱯᱤᱲ ᱫᱚ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱥᱤᱧ ᱫᱤᱥᱚᱢ ᱨᱮ ᱢᱮᱱᱟᱜ-ᱟ ᱾ᱱᱚᱶᱟ ᱤᱞᱟ.ᱠᱟᱨ ᱨᱮ ᱛᱤᱱᱟ.ᱜ ᱜᱟᱱ ᱥᱟᱸᱜᱮ ᱟ.ᱫᱤᱵᱟ.ᱤ ᱠᱚ ᱢᱮᱱᱟᱜ ᱠᱚᱣᱟ , ᱱᱚᱣᱟ ᱯᱤᱲ ᱤᱞᱟ.ᱠᱟᱨ ᱠᱷᱚᱱ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱵᱟ.ᱨᱯᱟᱫᱟ ᱫᱚ ᱕᱑ ᱠ.ᱢ. ᱡᱷᱟ.ᱞ ᱨᱮ ᱢᱮᱱᱟᱜ-ᱟ
ᱱᱚᱶᱟ ᱵᱤᱥᱳᱤ ᱤᱞᱟ.ᱠᱟᱨ ᱠᱚᱨᱮᱱᱟᱜ ᱨᱟᱡᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱨᱟᱧᱪᱤ ᱨᱟᱡᱜᱟᱲ ᱒᱒᱘ ᱠ.ᱢ. ᱡᱷᱟ.ᱞ ,
ᱠᱳᱞᱠᱟᱛᱟ ᱨᱟᱡᱜᱟᱲ ᱒᱓᱗ ᱠ.ᱢ. ᱡᱷᱟ.ᱞ
ᱟᱨ ᱯᱟᱴᱱᱟ ᱨᱟᱡᱜᱟᱲ ᱕᱒᱐ ᱠ.ᱢ. ᱡᱷᱟ.ᱞ ᱨᱮ ᱥᱟᱱᱟᱢ ᱜᱷᱮᱨᱟᱣ ᱟᱠᱟᱱᱟ ᱾
'''
ᱵᱤᱥᱳᱤ ᱯᱤᱲ ᱤᱞᱟ.ᱠᱟᱨ ᱟ.ᱫᱤᱵᱟ.ᱥᱤ ᱠᱚᱣᱟᱜ ᱯᱟ.ᱨᱥᱤ
'''
ᱵᱤᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱚᱨᱮ ᱛᱟᱦᱮᱱ ᱠᱟᱱ ᱟ.ᱫᱤᱵᱟ.ᱥᱤ ᱠᱚ ᱠᱚᱭ ᱠᱚ ᱥᱟᱱᱛᱟᱲ, ᱢᱩᱸᱰᱟ.,ᱢᱟᱦᱞᱮ, ᱦᱚ, ᱮᱢᱟᱱ ᱛᱮᱠᱚ ᱨᱚᱲ ᱪᱮ ᱠᱚ ᱨᱚᱯᱚᱲᱟ ᱾
ᱡᱚᱸᱰᱨᱟ
ᱡᱚᱱᱚᱲᱟ / ᱡᱚᱸᱰᱨᱟ ᱫᱚ ᱢᱤᱫ ᱡᱚᱢᱟᱜ ᱡᱚ ᱠᱟᱱᱟ ᱾ ᱪᱟᱥ ᱠᱟᱛᱮ ᱦᱚᱸ ᱪᱟᱹᱥᱤ ᱞᱟᱵᱽ ᱮ ᱧᱟᱢ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱫᱚ ᱡᱚᱛᱚ ᱨᱤᱛᱩ ᱨᱮᱜᱮ ᱪᱟᱥ ᱜᱟᱱᱚᱜᱼᱟ ᱾ ᱱᱚᱶᱟ ᱪᱟᱥ ᱞᱟᱹᱜᱤᱫ ᱩᱥᱩᱞ, ᱜᱩᱰᱨᱟᱹᱣ, ᱱᱤᱜᱽᱰᱟᱹ ᱫᱷᱟᱨᱟ ᱚᱛ/ᱡᱩᱢᱤ ᱨᱮᱱᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱱᱚᱝᱠᱟᱛᱮ ᱵᱩᱨᱩ ᱡᱩᱢᱤ ᱨᱮᱦᱚᱸ ᱪᱟᱥ ᱜᱟᱱᱚᱜᱼᱟ ᱾ ᱡᱚᱸᱰᱨᱟ ᱪᱟᱥ ᱞᱟᱹᱜᱤᱫ ᱰᱮᱦᱮᱨ ᱞᱚᱞᱚ ᱟᱨ ᱠᱚᱢ ᱚᱫᱟ ᱛᱟᱦᱮᱸᱱ ᱠᱷᱟᱱ ᱪᱟᱥ ᱫᱚ ᱟᱹᱰᱤ ᱵᱷᱟᱹᱜᱤ ᱦᱩᱭᱩᱜᱼᱟ ᱟᱨ ᱪᱟᱹᱥᱤ ᱦᱚᱸ ᱟᱹᱰᱤ ᱜᱟᱱ ᱟᱨᱡᱟᱣ ᱦᱤᱡᱩᱜ ᱛᱟᱭᱟ ᱾ ᱥᱟᱫᱷᱟᱨᱚᱱ ᱡᱚᱸᱰᱨᱟ ᱨᱚ ᱫᱚ ᱥᱤᱢ ᱡᱤᱢ, ᱰᱟᱺᱜᱽᱨᱤ ᱡᱚᱢ ᱟᱨ ᱢᱟᱹᱱᱢᱤ ᱠᱚᱣᱟᱜ ᱡᱚᱢ ᱞᱟᱹᱜᱤᱫ ᱟᱹᱰᱤ ᱵᱷᱟᱹᱜᱤᱭᱟ ᱾ ᱜᱤᱫᱽᱨᱟᱹ ᱡᱚᱸᱰᱨᱟ (Baby Corn) ᱨᱮᱱᱟᱜ ᱧᱮᱞᱚᱜ ᱫᱚ ᱥᱟᱹᱭᱠᱟᱹᱛ ᱠᱟᱹᱴᱩᱵ ᱞᱮᱠᱟ, ᱱᱚᱶᱟ ᱠᱚ ᱫᱚ ᱪᱟᱶᱟᱨ ᱚᱰᱚᱠ ᱨᱮᱱᱟᱜ ᱵᱟᱹᱨᱥᱤᱧ ᱛᱟᱭᱚᱢ ᱠᱷᱟᱱ ᱜᱮ ᱠᱚ ᱯᱚᱴᱚᱡ ᱫᱚᱦᱚᱭᱟ ᱾ ᱱᱚᱶᱟ ᱠᱚ ᱫᱚ ᱟᱵᱚ ᱨᱟᱯᱟᱜ ᱠᱟᱛᱮ, ᱛᱤᱠᱤ ᱠᱟᱛᱮ ᱟᱨ ᱩᱛᱩ ᱠᱟᱛᱮ ᱦᱚᱸ ᱵᱚᱱ ᱡᱚᱢ ᱫᱟᱲᱮᱭᱟᱜᱼᱟ, ᱟᱹᱰᱤ ᱥᱤᱵᱤᱞᱟ ᱾ ᱡᱚᱱᱚᱲᱟ ᱜᱮᱞᱮ ᱫᱚ ᱯᱚᱴᱚᱡ ᱨᱮᱱᱟᱜ ᱔᱘ ᱴᱟᱬᱟᱝ ᱵᱷᱤᱛᱤᱨ ᱨᱮ ᱡᱚᱢ ᱞᱮᱠᱷᱟᱱ ᱟᱹᱰᱤ ᱥᱤᱵᱤᱞ ᱵᱩᱡᱷᱟᱹᱣᱟ ᱾ ᱟᱹᱰᱤ ᱜᱷᱟᱹᱲᱤᱠ ᱛᱟᱦᱮᱸ ᱞᱮᱱ ᱠᱷᱟᱱ ᱱᱚᱶᱟ ᱨᱮᱱᱟᱜ ᱥᱤᱵᱤᱞ ᱜᱩᱱ ᱛᱮᱫ ᱫᱚ ᱠᱚᱢᱚᱜᱼᱟ ᱾ ᱢᱟᱫᱷᱩᱨᱤ, ᱯᱨᱤᱭᱟ, ᱦᱟᱭᱵᱨᱤᱰ ᱥᱟᱜᱚᱨ - ᱓᱕ ᱮᱢᱟᱱ ᱧᱩᱛᱩᱢᱟᱱ ᱡᱚᱱᱚᱲᱟ ᱠᱚ ᱫᱚ ᱗᱐ ᱠᱷᱚᱱ ᱗᱕ ᱫᱤᱱ ᱵᱷᱤᱛᱤᱨ ᱛᱮ ᱜᱮᱞᱮ ᱥᱟᱹᱛᱚᱜᱼᱟ ᱾
ᱵᱤᱥᱳᱭ
ᱚᱞ ᱟᱲᱮ ᱟ.ᱛᱩ ᱧᱩᱛᱩᱢ ᱟᱨ ᱒᱐᱑᱑ ᱥᱟᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱜᱩᱴ
'''
ᱡᱚᱸᱰᱨᱟ
ᱪᱟᱥ ᱦᱚᱨᱟ
ᱚᱛ/ᱡᱩᱢᱤ/ᱵᱟᱹᱫᱽ ᱨᱮᱱᱟᱜ ᱦᱟᱥᱟ ᱫᱚ ᱥᱤ ᱜᱩᱸᱰᱟ ᱦᱩᱭᱩᱜᱼᱟ ᱾ ᱚᱱᱟ ᱛᱟᱭᱚᱢ ᱑ ᱮᱠᱚᱨ ᱨᱮ ᱑᱐ ᱠᱤᱞᱚᱜᱨᱟᱢ ᱠᱞᱚᱨᱚᱯᱟᱭᱨᱤᱯᱷᱚᱥ ᱜᱩᱸᱰᱟ ᱮᱨ ᱦᱩᱭᱩᱜᱼᱟ ᱟᱨ ᱚᱱᱟ ᱛᱭᱚᱢ ᱟᱲᱮ ᱠᱟᱛᱮ ᱨᱚᱦᱚᱭ ᱦᱩᱭᱩᱜᱼᱟ ᱾ ᱟᱲᱮ ᱨᱮᱱᱟᱜ ᱫᱷᱟᱹᱲ ᱠᱚ ᱛᱟᱞᱟᱨᱮ ᱖᱐ ᱥᱮᱢᱤ ᱯᱷᱟᱨᱟᱠ ᱟᱨ ᱫᱟᱨᱮ ᱫᱟᱨᱮ ᱛᱟᱞᱟᱞᱟ ᱨᱮ ᱓᱐ ᱥᱮᱢᱤ ᱯᱷᱟᱨᱟᱠ ᱨᱮ ᱡᱟᱝ/ᱤᱛᱟᱹ ᱛᱚᱯᱟ ᱞᱟᱹᱠᱛᱤ ᱾ ᱮᱭᱟᱭ ᱫᱤᱱᱟᱜ ᱪᱟᱥ ᱨᱮᱫᱚ ᱒᱕ ᱥᱮᱢᱤ ᱯᱷᱟᱫᱟ ᱛᱟᱦᱮᱸᱱ ᱞᱟᱹᱠᱛᱤ ᱫᱟᱨᱮ ᱠᱚ ᱛᱟᱞᱟ ᱨᱮ ᱾ ᱪᱟᱥ ᱚᱠᱛᱚ ᱨᱮ ᱮᱠᱚᱨ ᱯᱤᱪᱷᱟᱹ ᱓᱐-᱔᱐ ᱠᱩᱸᱭᱴᱟᱹᱞ ᱥᱮᱭᱟ ᱜᱩᱨᱤᱡ ᱠᱷᱚᱛ ᱮᱢ ᱞᱮᱠᱷᱟᱱ ᱫᱟᱨᱮ ᱠᱚ ᱢᱚᱴᱟ ᱢᱚᱴᱟ ᱢᱚᱬᱟ ᱧᱚᱜᱚᱜᱼᱟ ᱾ ᱫᱟᱨᱮ ᱨᱟᱠᱟᱵ ᱨᱮᱱᱟᱜ ᱯᱮ ᱦᱟᱯᱛᱟ ᱛᱟᱭᱚᱢ ᱮᱠᱚᱨ ᱯᱤᱪᱷᱟᱹ ᱑᱖ ᱠᱤᱞᱚᱜᱨᱟᱢ ᱱᱟᱭᱴᱨᱚᱡᱮᱱ ᱟᱨ ᱪᱟᱶᱟᱨ ᱚᱢᱚᱱ ᱢᱟᱬᱟᱝ ᱨᱮ ᱘ ᱠᱤᱞᱚᱜᱨᱟᱢ ᱱᱟᱭᱴᱨᱚᱡᱮᱱ ᱟᱨ ᱑᱐ ᱠᱤᱞᱚᱜᱨᱟᱢ ᱡᱤᱸᱠ ᱠᱷᱚᱛ ᱮᱢ ᱞᱮᱠᱷᱟᱱ ᱡᱚ/ᱜᱮᱞᱮ ᱟᱨᱦᱚᱸ ᱪᱮᱨᱦᱟ ᱟ ᱾
ᱵᱤᱥᱳᱭ
ᱵᱩᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱷᱚᱱ ᱨᱮᱞ ᱴᱮᱥᱚᱱ ᱠᱚᱨᱮᱱᱟᱜ ᱡᱷᱟ.ᱞ
'''
ᱡᱚᱸᱰᱨᱟ
ᱛᱤᱡᱩ
ᱡᱚᱱᱚᱲᱟ ᱨᱮ ᱛᱤᱡᱩ ᱠᱚ ᱦᱚᱸ ᱡᱚᱢ ᱵᱟᱲᱟᱭ ᱜᱮᱭᱟ ᱾ ᱛᱤᱡᱩ ᱠᱚ ᱡᱚᱢ ᱠᱷᱟᱱ ᱔᱐᱐ ᱢᱤᱞᱤ ᱴᱨᱟᱭᱱᱚᱯᱷᱚᱥ ᱟᱨ ᱒᱐᱐ ᱞᱤᱴᱚᱨ ᱫᱟᱜ ᱨᱮ ᱢᱮᱥᱟ ᱠᱟᱛᱮ ᱟᱨᱮᱡ/ᱥᱤᱧᱪᱟᱹᱣ ᱞᱮᱠᱷᱟᱱ ᱛᱤᱡᱩ ᱠᱚ ᱪᱟᱵᱟᱜᱼᱟ ᱾ ᱜᱮᱞᱮ ᱦᱩᱭ ᱞᱮᱱ ᱠᱷᱟᱱ ᱪᱮᱬᱮ ᱠᱚ ᱟᱹᱰᱤ ᱠᱚ ᱡᱚᱢᱟ ᱾ ᱱᱚᱶᱟ ᱞᱟᱹᱜᱤᱫ ᱪᱟᱹᱥᱤ ᱟᱹᱰᱤ ᱢᱟᱨᱟᱝ ᱦᱟᱹᱱ ᱥᱟᱢᱱᱟ ᱦᱩᱭᱟᱭᱟ ᱾ ᱱᱚᱶᱟ ᱞᱟᱹᱜᱤᱫ ᱵᱩᱥᱩᱵ ᱵᱷᱩᱛ ᱟᱨ ᱵᱟᱝᱠᱷᱟᱱ ᱪᱚᱴᱠᱟ ᱠᱚ ᱞᱟᱜᱟᱣ ᱦᱩᱭᱩᱜᱼᱟ, ᱚᱱᱟ ᱧᱮᱞᱛᱮ ᱵᱚᱛᱚᱨ ᱠᱟᱛᱮ ᱵᱟᱠᱚ ᱟᱬᱜᱚᱱᱟ ᱾ ᱪᱟᱶᱟᱨ ᱦᱮᱡ ᱠᱟᱛᱮ ᱵᱟᱨ ᱯᱮ ᱦᱟᱯᱛᱟ ᱛᱟᱭᱚᱢ ᱯᱚᱴᱚᱡ/ᱜᱚᱫ ᱞᱟᱹᱠᱛᱤᱭᱟ ᱾ ᱱᱚᱶᱟ ᱚᱠᱛᱚ ᱨᱮ ᱫᱚ ᱡᱟᱝ ᱟᱹᱰᱤ ᱵᱟᱭ ᱠᱮᱴᱮᱡ ᱠᱚᱜᱼᱟ ᱾ ᱡᱚᱱᱚᱬᱟ ᱠᱚ ᱯᱚᱴᱚᱡ ᱪᱟᱵᱟ ᱛᱟᱭᱚᱢ ᱡᱚᱱᱚᱲᱟ ᱫᱟᱨᱮ ᱠᱚ ᱫᱚ ᱰᱟᱺᱜᱽᱨᱤ ᱡᱚᱢ ᱟᱨᱵᱟᱝ ᱩᱫ ᱪᱟᱥ ᱨᱮ ᱵᱮᱵᱷᱟᱨ ᱜᱟᱱᱚᱜᱼᱟ ᱾ ᱥᱟᱦᱟᱱ ᱞᱮᱠᱟ ᱛᱮ ᱦᱚᱸ ᱵᱮᱵᱷᱟᱨ ᱜᱟᱱᱚᱜᱼᱟ ᱾
ᱵᱤᱥᱳᱭ
ᱵᱩᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱷᱚᱱ ᱨᱮᱞ ᱴᱮᱥᱚᱱ ᱠᱚᱨᱮᱱᱟᱜ ᱡᱷᱟ.ᱞ
ᱵᱤᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱷᱚᱱᱟᱜ ᱥᱩᱯᱩᱨ ᱨᱮᱞ ᱴᱮᱥᱚᱱ ᱫᱚ ᱵᱟᱝᱜᱨᱤᱯᱚᱥᱤ ᱑᱙ ᱠ.ᱢ. ᱡᱷᱟ.ᱞ ᱟᱨ ᱨᱟᱭᱨᱚᱝᱯᱩᱨ ᱓᱐ ᱠ.ᱢ. ᱡᱷᱟ.ᱞ ᱨᱮ ᱢᱮᱱᱟᱜ-ᱟ, ᱚᱱᱠᱟᱛᱮ ᱨᱮᱞ ᱨᱮᱭᱟᱜ ᱦᱤᱡᱩᱜ ᱥᱮᱱᱚᱜ ᱥᱩᱵᱤᱫᱷᱟ ᱠᱚ ᱧᱟᱢ ᱟᱠᱟᱜ-ᱟ ᱾
ᱡᱚᱸᱰᱨᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱵᱤᱥᱳᱭ
ᱵᱩᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱷᱚᱱ ᱨᱮᱞ ᱴᱮᱥᱚᱱ ᱠᱚᱨᱮᱱᱟᱜ ᱡᱷᱟ.ᱞ
ᱵᱤᱥᱳᱤ ᱯᱤᱲ ᱠᱷᱚᱱ ᱵᱟᱫᱟᱢᱯᱟᱦᱟᱰ ᱨᱮᱞ ᱴᱮᱥᱚᱱ ᱔᱑ ᱠ.ᱢ. ᱡᱷᱟ.ᱞ
ᱵᱤᱥᱳᱤ ᱯᱤᱲ ᱠᱷᱚᱱ ᱵᱟᱦᱟᱲᱫᱟ ᱨᱮᱞ ᱴᱮᱥᱚᱱ ᱔᱕ ᱠ.ᱢ. ᱡᱷᱟ.ᱞ
ᱵᱤᱥᱳᱤ ᱯᱤᱲ ᱠᱷᱚᱱ ᱠᱳᱯᱟᱨᱟ ᱨᱮᱞ ᱴᱮᱥᱚᱱ ᱓᱓᱒ ᱠ.ᱢ. ᱡᱷᱟ.ᱞ ᱟᱨ
ᱵᱩᱥᱳᱤ ᱯᱤᱲ ᱠᱷᱚᱱ ᱵᱟᱨᱤᱯᱚᱫᱟ ᱨᱮᱞ ᱴᱮᱥᱚᱱ ᱕᱒ ᱠ.ᱢ. ᱡᱷᱟ.ᱞ ᱨᱮ ᱢᱮᱱᱟᱜ ᱟᱠᱟᱱᱟ᱾
ᱵᱤᱥᱳᱤ ᱯᱤᱲ ᱤᱞᱟ.ᱠᱟᱨ ᱠᱚᱨᱮᱱᱟᱜ ᱮᱭᱟᱨᱯᱚᱨᱴ
''' ᱵᱤᱥᱳᱤ ᱯᱤᱲ ᱠᱷᱚᱱ ᱪᱟᱠᱩᱲᱤᱭᱟ. ᱮᱭᱟᱨᱯᱚᱨᱴ ᱗᱔ ᱠ.ᱢ ᱡᱷᱟ.ᱞ
ᱵᱤᱥᱳᱤ ᱯᱤᱲ ᱠᱷᱚᱱ ᱥᱚᱱᱟᱨᱤ ᱮᱭᱟᱨᱯᱚᱨᱴ ᱑᱐᱒ ᱠ.ᱢ. ᱡᱷᱟ.ᱞ
ᱵᱤᱥᱳᱤ ᱯᱤᱲ ᱠᱷᱚᱱ ᱠᱟᱞᱟᱭᱠᱩᱸᱰᱚ ᱮᱭᱟᱨᱯᱚᱨᱴ ᱑᱐᱓ ᱠ.ᱢ. ᱡᱷᱟ.ᱞ
ᱥᱤᱠᱬᱤᱡ
ᱥᱤᱠᱬᱤᱡ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱩᱰᱟᱹᱣ ᱵᱟᱲᱟᱭᱟᱱ ᱡᱤᱵᱽ ᱾ ᱱᱩᱠᱩ ᱠᱚ ᱡᱮᱜᱮᱛ ᱨᱮᱱᱟᱜ ᱜᱚᱴᱟ ᱠᱚᱬ ᱨᱮᱜᱮ ᱠᱚ ᱧᱟᱢᱚᱜᱼᱟ ᱾ ᱮᱸᱜᱟ ᱥᱤᱠᱬᱤᱡ ᱫᱚ ᱟᱥᱨᱟ ᱡᱤᱣᱤᱱ (parasite) ᱠᱟᱱᱟ ᱠᱚ, ᱱᱩᱠᱩ ᱫᱚ ᱩᱨᱜᱩᱢ-ᱢᱟᱭᱟᱢ ᱦᱚᱲᱢᱚ ᱨᱮ ᱠᱚ ᱟᱵᱚᱜᱼᱟ ᱾ ᱢᱚᱪᱟ ᱠᱷᱚᱱ ᱥᱩᱸᱜᱟᱹ (capillary) ᱠᱚ ᱜᱩᱛᱩᱭᱟ ᱦᱟᱨᱛᱟ ᱨᱮ ᱟᱨ ᱩᱞᱤᱫᱟᱜ (saliva) ᱠᱚ ᱟᱬᱜᱚᱭᱟ, ᱡᱮᱢᱚᱱ ᱢᱟᱭᱟᱢ ᱟᱞᱚ ᱨᱚᱦᱚᱲᱚᱜ ᱢᱟ ᱾ ᱚᱱᱟ ᱛᱟᱭᱚᱢ ᱢᱟᱭᱟᱢ ᱠᱚ ᱥᱚᱨᱯᱚᱫ ᱨᱟᱠᱟᱵᱟ ᱟᱨ ᱢᱟᱭᱟᱢ ᱠᱚ ᱡᱚᱢᱟ ᱾ ᱟᱠᱚᱣᱟᱜ ᱩᱞᱩᱫᱟᱜ ᱨᱮ ᱦᱩᱰᱤᱧ ᱦᱩᱰᱤᱧ ᱟᱥᱟᱨᱟ ᱡᱤᱣᱤᱱ ᱠᱚ ᱛᱟᱦᱮᱸᱱᱟ ᱾ ᱥᱟᱺᱰᱤ ᱥᱤᱠᱬᱤᱡ ᱫᱚ ᱨᱟᱥᱟ ᱪᱮᱯᱮᱡ ᱠᱚ ᱠᱟᱱᱟ ᱠᱚ, ᱨᱟᱥᱟ ᱜᱮ ᱠᱚ ᱪᱮᱯᱮᱡᱟ ᱟᱨ ᱮᱸᱜᱟ ᱥᱤᱠᱬᱤᱡ ᱦᱚᱸ ᱢᱤᱢᱤᱫ ᱫᱷᱟᱣ ᱫᱚ ᱾ ᱮᱸᱜᱟ ᱥᱤᱠᱬᱤᱡ ᱫᱚ ᱵᱤᱞᱤ ᱮᱢ ᱚᱠᱛᱚ ᱨᱮ ᱢᱟᱭᱟᱢ ᱥᱚᱨᱯᱚᱫ ᱠᱟᱛᱮ ᱦᱚᱲᱢᱚ ᱨᱮ ᱟᱡᱟᱜ ᱯᱨᱚᱴᱤᱱ ᱨᱮᱱᱟᱜ ᱚᱵᱷᱟᱵᱽ ᱮ ᱢᱮᱴᱟᱣᱟ ᱾
ᱡᱚᱢ ᱟᱨ ᱛᱮᱭᱟᱨ ᱫᱚᱲᱦᱟ
ᱵᱟᱱᱟᱨ ᱮᱸᱜᱟ ᱟᱨ ᱥᱟᱺᱰᱤ ᱥᱤᱠᱬᱤᱡ ᱜᱮ ᱨᱟᱥᱟ ᱫᱚ ᱠᱚ ᱪᱮᱯᱮᱡᱽ ᱜᱮᱭᱟ ᱾ ᱥᱤᱠᱬᱤᱡ ᱨᱤᱱ ᱡᱚᱛᱚ ᱡᱚᱛᱚ ᱡᱟᱹᱛ ᱨᱤᱱ ᱮᱸᱜᱟ ᱥᱤᱠᱬᱤᱡᱟᱜ ᱫᱚ ᱢᱚᱪᱟ ᱨᱮ ᱢᱤᱫ ᱜᱩᱛᱩᱣᱟᱜ ᱛᱟᱦᱮᱸᱱᱟ, ᱡᱤᱭᱟᱹᱞᱤ ᱦᱟᱨᱛᱟ ᱨᱮ ᱜᱩᱛᱩ ᱞᱟᱹᱜᱤᱫ ᱟᱨ ᱚᱱᱠᱟᱛᱮ ᱢᱟᱭᱟᱢ ᱠᱚ ᱡᱮᱢᱵᱮᱫᱟ ᱾ ᱩᱱᱠᱩ ᱫᱚ ᱢᱟᱭᱟᱢ ᱠᱷᱚᱱ ᱯᱨᱚᱴᱤᱱ ᱠᱚ ᱧᱟᱢᱟ, ᱛᱚᱵᱮ ᱮᱱᱟᱝ ᱠᱚ ᱵᱤᱞᱤ ᱫᱟᱲᱮᱭᱟᱜᱼᱟ ᱾ ᱢᱟᱭᱟᱢ ᱡᱚᱢ ᱠᱮᱫ ᱛᱟᱭᱚᱢ ᱟᱹᱰᱤ ᱜᱟᱱ ᱠᱤᱮ ᱵᱤᱞᱤ ᱫᱟᱲᱮᱭᱟᱜᱼᱟ ᱾ ᱱᱩᱠᱩ ᱫᱚ ᱫᱟᱜ ᱰᱟᱵᱽᱨᱟ ᱦᱟᱨᱟᱱ ᱴᱷᱟᱶ ᱨᱮ ᱵᱤᱞᱤ ᱵᱮᱡᱽ ᱟ ᱾ ᱱᱚᱣᱟ ᱵᱤᱞᱤ ᱫᱟᱜ ᱨᱮ ᱰᱚᱭᱞᱟᱝ ᱵᱟᱲᱟᱭᱟ ᱟᱨ ᱛᱤᱢᱤᱱ ᱫᱤᱱ ᱛᱟᱭᱚᱢ ᱵᱟᱝᱠᱷᱟᱱ ᱢᱤᱫ ᱦᱟᱯᱛᱟ ᱵᱷᱤᱛᱤᱨ ᱨᱮ ᱚᱱᱟ ᱵᱤᱞᱤ ᱠᱷᱚᱱ ᱦᱚᱯᱚᱱ ᱠᱚ ᱚᱰᱚᱠᱚᱜᱼᱟ, ᱱᱚᱣᱟ ᱵᱤᱞᱤ ᱯᱚᱥᱟᱜᱚᱜ ᱨᱮᱱᱟᱜ ᱫᱤᱱ ᱫᱚ ᱫᱟᱜ ᱨᱮᱱᱟᱜ ᱞᱚᱞᱚ ᱪᱮᱛᱟᱱ ᱨᱮ ᱵᱷᱟᱹᱨᱭᱟᱹᱜᱼᱟ ᱾ ᱟᱭᱢᱟ ᱡᱟᱹᱛ ᱨᱤᱱ ᱥᱤᱠᱬᱤᱡ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱢᱟᱭᱟᱢ ᱡᱮᱢᱵᱮᱫ ᱠᱷᱚᱱᱟᱜ ᱵᱷᱮᱯᱮᱫ ᱛᱮᱭᱟᱨᱚᱜᱼᱟ ᱾ ᱱᱩᱠᱩ ᱫᱚ ᱵᱟᱨᱭᱟ ᱦᱚᱱ ᱜᱷᱟᱨᱚᱡᱽ ᱨᱮ ᱠᱚ ᱦᱟᱹᱴᱤᱧᱚᱜᱼᱟ, ᱔᱓ ᱜᱮᱱᱮᱨᱟ ᱟᱨ ᱓᱕᱐᱐ ᱡᱟᱹᱛ ᱨᱤᱱ ᱠᱞᱩᱥᱤᱰᱟᱭ ᱾
ᱟᱡᱟᱨ ᱯᱟᱨᱪᱟᱣᱤᱭᱟᱹ
ᱥᱤᱠᱬᱤᱡ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱟᱡᱟᱨ ᱯᱟᱨᱪᱟᱣ ᱠᱚ, ᱪᱮᱫᱟᱜ ᱥᱮ ᱱᱩᱠᱩ ᱫᱚ ᱦᱟᱹᱱᱤ ᱱᱷᱟᱹᱭ ᱦᱚᱲᱢᱚ ᱨᱮ ᱠᱚ ᱟᱵᱚᱜ ᱠᱟᱱᱟ ᱟᱨ ᱚᱡᱽᱨᱟ ᱠᱟᱪᱨᱟ ᱠᱚᱨᱮ ᱦᱚᱸ ᱛᱚ ᱟᱵᱚᱜ ᱠᱟᱱ ᱜᱮᱭᱟ ᱾ ᱦᱟᱹᱱᱤ ᱱᱷᱟᱹᱭᱟᱜ ᱦᱚᱲᱢᱚ ᱨᱮᱱᱟᱜ ᱢᱟᱭᱟᱢ ᱡᱮᱢᱵᱮᱫ ᱥᱟᱶᱛᱮ ᱩᱱᱠᱩᱣᱟᱜ ᱦᱚᱲᱢᱚ ᱠᱷᱚᱱ ᱟᱡᱟᱨ ᱵᱷᱮᱨᱣᱮᱫ (virus) ᱠᱚ ᱠᱚ ᱟᱹᱜᱩ ᱛᱟᱨᱟ ᱠᱚᱣᱟ, ᱱᱩᱠᱩ ᱟᱨᱢᱤᱫ ᱦᱚᱲ ᱴᱷᱮᱱ ᱟᱵ ᱡᱚᱠᱷᱚᱱ ᱩᱱᱠᱩ ᱵᱷᱮᱨᱣᱮᱫ ᱫᱚ ᱚᱸᱰᱮ ᱠᱚ ᱩᱪᱟᱹᱲᱚᱜᱼᱟ ᱟᱨ ᱟᱡᱟᱨ ᱦᱚᱸ ᱥᱟᱞᱜᱟᱣᱜᱼᱟ ᱾ ᱱᱩᱠᱩ ᱫᱟᱨᱟᱭ ᱛᱮ ᱥᱤᱨᱡᱟᱹᱣᱜ ᱠᱟᱱ ᱟᱡᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱟᱥᱟᱝ ᱨᱩᱣᱟᱹ (yellow fever), ᱰᱮᱝᱜᱩ ᱨᱩᱣᱟᱹ (dengue fever), ᱢᱮᱞᱮᱨᱤᱭᱟᱹ (malaria) ᱮᱢᱟᱱ ᱠᱚ ᱾ ᱱᱩᱠᱩᱣᱟᱜ ᱟᱡᱟᱨ ᱛᱮ ᱡᱟᱣ ᱥᱮᱨᱢᱟ ᱜᱮ ᱟᱯᱷᱨᱤᱠᱟ, ᱠᱚᱧᱮ ᱟᱯᱷᱨᱤᱠᱟ, ᱛᱟᱞᱢᱟ ᱟᱢᱮᱨᱤᱠᱟ, ᱢᱮᱠᱥᱤᱠᱚ ᱟᱨ ᱮᱥᱤᱭᱟ ᱨᱮᱱᱟᱜ ᱟᱭᱢᱟ ᱴᱷᱟᱶ ᱨᱮ ᱗᱐᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱜᱩᱡᱩᱜ ᱠᱟᱱᱟ ᱾
ᱯᱚᱫᱽᱢᱟ ᱥᱩᱵᱽᱨᱟᱦᱢᱚᱬᱭᱚᱢ
ᱯᱚᱫᱽᱢᱟ ᱥᱩᱵᱽᱨᱟᱦᱬᱢᱚᱢ (ᱡᱟᱱᱟᱢ ᱔ ᱯᱷᱮᱵᱨᱩᱣᱟᱨᱤ ᱑᱙᱔᱓, ᱢᱟᱫᱽᱨᱟᱥ ᱨᱮ), ᱢᱤᱫ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱵᱷᱚᱨᱚᱛ ᱜᱟᱭᱟᱱ ᱮᱱᱮᱡᱤᱜ ᱠᱟᱱᱟ ᱾ ᱱᱚᱣᱟ ᱢᱤᱫ ᱨᱤᱥᱟᱨᱪ ᱥᱠᱳᱞᱟᱨ, ᱠᱚᱨᱤᱭᱚᱜᱨᱟᱯᱷᱚᱨ, ᱨᱟᱦᱟ ᱟᱲᱟᱝ ᱠᱚᱸᱯᱚᱡᱟᱨ, ᱨᱟᱦᱟᱟᱲᱟᱝ, ᱢᱟᱪᱮᱛ, ᱤᱱᱰᱚᱞᱳᱡᱤᱥᱴ ᱟᱨ ᱚᱱᱚᱞ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱥᱟᱶᱛᱮ ᱵᱤᱫᱮᱥ ᱨᱮ ᱦᱚᱸ ᱯᱷᱮᱢᱚᱥ ᱟᱠᱟᱱᱟ; ᱡᱟᱯᱟᱱ, ᱚᱥᱴᱨᱮᱞᱤᱭᱟ ᱟᱨ ᱨᱩᱥ ᱞᱮᱠᱟᱱᱟᱜ ᱫᱤᱥᱚᱢ ᱤᱫᱤ ᱛᱮ ᱩᱱᱤᱭᱟᱜ ᱢᱟᱱ ᱪᱟᱞ ᱨᱮ ᱟᱹᱰᱤ ᱜᱟᱱ ᱯᱷᱤᱞᱢ ᱟᱨ ᱱᱩᱛᱷᱤ ᱯᱷᱤᱞᱢ ᱵᱮᱱᱟᱣ ᱠᱮᱫᱼᱟ ᱠᱚ ᱾ ᱚᱱᱟ ᱮᱱᱮᱡ ᱯᱷᱚᱨᱢ ᱨᱮᱱᱟᱜ ᱰᱮᱵᱽᱞᱚᱯᱟᱨ ᱟᱨ ᱯᱷᱟᱣᱱᱰᱟᱨ ᱵᱷᱚᱨᱚᱛ ᱱᱨᱤᱛᱷᱭᱟᱢ ᱞᱮᱠᱟᱛᱮ ᱵᱟᱰᱟᱭᱚ ᱟ ᱾ ᱱᱚᱣᱟ ᱠᱟᱱᱪᱤ ᱨᱮᱱᱟᱜ ᱯᱚᱨᱢᱟᱪᱟᱨᱭ ᱨᱤᱱᱤᱡ ᱵᱚᱸᱜᱟ ᱥᱮᱵᱟᱭᱤᱡ ᱠᱟᱱᱟ ᱾
ᱡᱤᱭᱚᱱ
ᱯᱚᱫᱽᱢᱟ ᱥᱩᱵᱽᱨᱟᱦᱬᱢᱚᱬ ᱟᱜ ᱡᱟᱱᱟᱢ ᱠᱨᱤᱥᱱᱟᱥᱣᱟᱢᱤ ᱥᱩᱵᱽᱨᱟᱦᱬᱢᱚᱬ, ᱥᱤᱧᱚᱛᱤᱭᱟᱹ ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱦ ᱟᱨ ᱢᱤᱥᱟᱠᱥᱤ ᱥᱩᱵᱽᱨᱟᱦᱬᱢᱚᱬ ᱠᱷᱚᱱ ᱔ ᱯᱷᱮᱵᱨᱩᱣᱟᱨᱤ ᱑᱙᱔᱓ ᱨᱮ ᱢᱟᱫᱽᱨᱟᱥ (ᱱᱤᱛᱚᱜ ᱪᱮᱱᱱᱟᱭ) ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱢᱤᱫ ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱵᱮᱱᱟᱣᱤᱡ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱟᱭᱳ, ᱢᱤᱱᱟᱠᱥᱤ ᱢᱤᱫ ᱨᱟᱦᱟ ᱟᱲᱟᱝ ᱨᱟᱦᱟ ᱟᱲᱟᱝ ᱤᱡ ᱟᱨ ᱛᱟᱢᱤᱞ ᱟᱨ ᱥᱟᱝᱠᱨᱤᱛ ᱛᱮ ᱥᱮᱨᱮᱧ ᱥᱤᱠᱟᱹᱨᱤᱭᱟ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱵᱷᱟᱡᱩᱵᱷᱩᱨ ᱵᱤ. ᱨᱟᱢᱮᱭᱟ ᱯᱤᱞᱞᱟᱭ ᱤᱫᱤ ᱛᱮ ᱥᱮᱪᱮᱫ ᱞᱮᱱᱟ ᱛᱟᱦᱮᱸᱫ ᱾  ᱩᱱᱤ ᱟᱡ ᱵᱟᱵᱟ ᱟᱜ ᱮᱱᱮᱡ ᱟᱥᱲᱟ ᱨᱮ ᱑᱔ ᱥᱟᱞ ᱩᱢᱚᱨ ᱨᱮ ᱮᱱᱮᱡ ᱪᱮᱫ ᱮᱦᱚᱵᱽ ᱞᱮᱫᱼᱟ ᱛᱟᱦᱮᱸᱫ ᱾ ᱩᱱᱤᱫᱚ ᱟᱹᱭᱠᱟᱹᱣ ᱠᱮᱫᱼᱟ ᱱᱟᱜᱟᱢ, ᱱᱤᱭᱟᱹᱢ ᱟᱨ ᱮᱱᱮᱡ ᱛᱟᱞᱟ ᱢᱤᱫ ᱚᱱᱛᱟᱨ ᱛᱟᱦᱮᱸᱫ ᱠᱟᱱᱟ ᱟᱨ ᱩᱱᱤ ᱟᱡᱟᱜ ᱠᱚᱫᱨᱚᱸᱫᱽ ᱞᱟᱹᱜᱤᱫ ᱛᱮ ᱮᱦᱚᱵᱽ ᱠᱮᱫᱼᱟ ᱾ ᱩᱱᱤᱫᱚ ᱑᱙᱕᱖ ᱨᱮ ᱟᱡᱟᱜ ᱨᱚᱝᱯᱨᱟᱣᱮᱥ ᱞᱮᱫᱼᱟ ᱛᱟᱦᱮᱸᱫ ᱾
ᱩᱱᱤᱫᱚ ᱥᱟᱞ ᱒᱐᱐᱙ ᱠᱷᱚᱱ ᱒᱐᱑᱑ ᱫᱷᱟᱵᱤᱡ ᱢᱟᱱᱯᱷᱚᱨᱴ ᱨᱩᱠᱢᱚᱬᱤ ᱫᱮᱵᱤ, ᱢᱚᱦᱟᱨᱟᱡᱟ ᱟᱜᱟᱨᱥᱮᱱ ᱟᱨ ᱵᱷᱤᱱᱮ ᱵᱷᱤᱱᱮ ᱟᱥᱲᱟ ᱨᱮ ᱯᱟᱲᱦᱟᱣ ᱟᱨ ᱜᱤᱫᱽᱨᱟᱹ ᱠᱚ ᱜᱮᱭᱟᱱ ᱮᱢᱟᱫ ᱠᱚᱣᱟ ᱾ ᱯᱚᱫᱽᱢᱟ ᱫᱚ ᱨᱟᱦᱟ ᱟᱲᱟᱝ ᱨᱮ ᱢᱟᱪᱮᱛ ᱰᱤᱜᱽᱨᱤ, ᱢᱟᱱᱣᱟ ᱡᱟᱹᱛ ᱥᱟᱬᱮᱥ ᱨᱮ ᱢᱟᱪᱮᱛ ᱰᱤᱜᱽᱨᱤ, ᱥᱟᱶᱛᱮ ᱠᱩᱛᱷᱩᱨ ᱨᱟᱢᱠᱨᱤᱥᱟᱱᱟᱱ ᱥᱨᱤᱱᱤᱣᱟᱥᱚᱱ, ᱧᱩᱛᱩᱢᱟᱱ ᱥᱮᱫᱟᱭᱯᱚᱲᱦᱚᱱᱤᱡ ᱟᱨ ᱯᱚᱫᱽᱢᱟ ᱵᱷᱩᱥᱟᱬ ᱧᱟᱢᱤᱡ ᱨᱮᱱᱟᱜ ᱫᱤᱥᱟᱹ ᱩᱫᱩᱜᱤᱦ ᱨᱮ ᱮᱱᱮᱡ ᱨᱮ ᱯᱤᱮᱪᱰᱤ ᱨᱮᱱᱟᱜ ᱰᱤᱜᱽᱨᱤ ᱥᱟᱹᱛ ᱠᱮᱫᱼᱟ ᱾ ᱩᱱᱤᱭᱟᱜ ᱯᱤᱮᱪᱰᱤ ᱵᱷᱟᱨᱚᱛᱱᱟᱴᱭᱚᱢ ᱟᱱᱫᱚᱞᱟᱱ ᱨᱮᱱᱟᱜ ᱘᱑ ᱠᱟᱨᱟᱱᱟᱥ ᱨᱮ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤ ᱟᱹᱰᱤ ᱝᱟᱱ ᱚᱞ, ᱥᱚᱫᱷ ᱯᱮᱯᱟᱨ ᱟᱨ ᱯᱚᱛᱚᱵ ᱚᱞ ᱟᱠᱟᱱᱟ ᱟᱨ ᱥᱮᱪᱮᱫ ᱟᱨ ᱞᱟᱠᱪᱟᱨ ᱞᱟᱹᱜᱤᱫ ᱛᱮ ᱵᱷᱚᱨᱚᱛᱼᱩᱞᱼᱠᱚᱢᱤᱥᱚᱱ ᱨᱮᱱᱟᱜ ᱜᱮᱨᱼᱥᱚᱨᱠᱟᱨᱤ ᱢᱮᱢᱵᱟᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤᱫᱚ ᱵᱷᱚᱜᱣᱟᱱ ᱱᱟᱴᱨᱟᱡᱽ ᱨᱤᱱᱤᱡ ᱑᱐᱘ ᱢᱩᱨᱛᱤ ᱟᱨ ᱫᱮᱵᱤ ᱯᱟᱨᱵᱟᱛᱤ ᱢᱩᱨᱛᱤ ᱫᱚ ᱥᱤᱛᱟᱨᱟ ᱢᱮᱱᱟᱜ ᱱᱟᱴᱨᱟᱡᱽ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱠᱟᱞᱮ ᱜᱨᱮᱱᱟᱭᱤᱴ ᱨᱮ ᱰᱤᱡᱟᱭᱤᱱ ᱟᱠᱟᱫᱼᱟ, ᱱᱚᱣᱟ ᱠᱟᱱᱪᱤ ᱯᱚᱨᱢᱟᱪᱟᱨᱭ ᱤᱫᱤ ᱛᱮ ᱨᱚᱲ ᱞᱟᱜᱟᱣ ᱠᱷᱟᱱ ᱤᱫᱤᱭᱟ ᱨᱟᱦᱮᱸᱫ ᱾ ᱩᱱᱤᱫᱚ ᱥᱤᱧᱚᱛ ᱟᱨ ᱮᱢᱟᱱ ᱫᱤᱥᱚᱢ ᱛᱟᱞᱟ ᱞᱟᱠᱪᱟᱨ ᱥᱟᱹᱜᱟᱹᱭ ᱨᱮᱱᱟᱜ ᱥᱟᱛᱟᱢ ᱨᱮ ᱮᱛᱚᱢᱼᱥᱟᱢᱟᱝ ᱮᱥᱤᱭ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱞᱟᱹᱠᱪᱟᱨ ᱮᱢ ᱠᱮᱫᱼᱟ ᱾
ᱥᱤᱨᱯᱷᱟᱹ
ᱯᱚᱫᱽᱢᱟ ᱫᱚ ᱑᱙᱘᱑ ᱨᱮ ᱯᱟᱫᱽᱢᱟ ᱥᱨᱤ ᱟᱨ ᱒᱐᱐᱓ ᱨᱮ ᱯᱚᱫᱽᱢᱟ ᱵᱷᱩᱥᱟᱬ ᱧᱟᱢ ᱠᱮᱫᱼᱟ, ᱱᱟᱣᱟ ᱥᱤᱧᱚᱛ ᱨᱮᱱᱟᱜ ᱩᱥᱩᱞ ᱥᱟᱦᱨᱤ ᱥᱤᱨᱯᱷᱟᱹ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮᱭᱟ ᱾ ᱟᱡᱟᱜ ᱮᱱᱮᱡ ᱠᱟᱹᱢᱤ ᱚᱠᱛᱚ, ᱱᱩᱭ ᱑᱐᱐ ᱠᱷᱚᱱ ᱰᱮᱦᱮᱨ ᱥᱤᱨᱯᱷᱟᱹ ᱧᱟᱢ ᱟᱠᱟᱫᱼᱟ, ᱚᱱᱰᱮ ᱥᱮᱞᱮᱫ ᱢᱮᱱᱟᱭᱟ ;
ᱥᱟᱝᱞᱤ
ᱥᱟᱝᱞᱤ ᱫᱚ ᱯᱟᱪᱮ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮ ᱥᱟᱝᱞᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱯᱨᱤᱰᱭᱩᱠᱥᱚᱱ ᱟᱨ ᱢᱚᱥᱞᱟ ᱵᱮᱯᱟᱨ ᱤᱫᱤ ᱛᱮ ᱱᱤᱭᱟᱹ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱟᱥᱟᱝ ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱥᱟᱝᱞᱤ ᱫᱚ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱟᱹᱰᱤ ᱜᱟᱱ ᱪᱤᱱᱤ ᱢᱤᱞ ᱢᱮᱱᱟᱜᱼᱟ ᱾ ᱥᱟᱝᱞᱤ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱠᱟᱱᱟ ᱱᱚᱣᱟ ᱫᱚ ᱢᱩᱢᱵᱟᱭ ᱠᱷᱚᱱ ᱓᱙ᱼ ᱠᱤᱞᱚᱢᱤᱴᱚᱨ, ᱯᱩᱱᱮ ᱠᱷᱚᱱ ᱒᱔᱐ ᱠᱤᱞᱚᱢᱤᱴᱚᱨ, ᱠᱚᱞᱦᱟᱯᱩᱨ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱟᱨ ᱵᱮᱝᱜᱽᱞᱳᱨ ᱠᱷᱚᱱ ᱖᱕᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱥᱟᱝᱞᱤ ᱫᱚ ᱟᱡᱟᱜ ᱥᱟᱥᱟᱝ ᱵᱮᱯᱟᱨ, ᱟᱸᱜᱩᱨ ᱟᱨ ᱥᱤᱧᱚᱛ ᱨᱮ ᱪᱤᱱᱤ ᱠᱟᱹᱨᱠᱷᱟᱱᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱮᱞ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱢᱤᱫᱴᱟᱹᱝ ᱦᱚᱱᱚᱛ ᱨᱮ ᱓᱐ ᱠᱷᱚᱱ ᱰᱮᱦᱮᱨ ᱪᱤᱱᱤ ᱠᱟᱹᱨᱠᱷᱟᱱᱟ ᱢᱮᱱᱟᱜᱼᱟ ᱾ ᱥᱟᱝᱞᱤ ᱢᱤᱨᱟᱡᱽ ᱠᱩᱯᱣᱟᱲ, ᱱᱚᱣᱟ ᱥᱚᱦᱨᱤ ᱜᱩᱴ ᱥᱟᱶ ᱢᱮᱥᱟ ᱠᱟᱛᱮ ᱥᱟᱝᱞᱤ ᱢᱤᱨᱟᱡᱽ ᱠᱩᱯᱣᱟᱲ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱥᱟᱝᱞᱤ ᱭᱩᱮ/ᱢᱮᱴᱨᱚᱯᱚᱞᱤᱴᱚᱱ ᱨᱤᱡᱟᱱ ᱫᱚ ᱟᱡ ᱜᱮ ᱱᱤᱛᱚᱜ ᱢᱤᱫᱴᱟᱹᱝ ᱱᱟᱶᱟ ᱥᱚᱦᱚᱨ ᱞᱮᱠᱟᱛᱮ ᱩᱛᱱᱟᱹᱣ ᱠᱮᱫᱟ ᱡᱟᱦᱟᱸ ᱨᱮ ᱢᱚᱰᱟᱨᱞ ᱥᱚᱲᱚᱠ, ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ, ᱥᱟᱭᱵᱟᱨ ᱠᱮᱭᱯᱷᱮ, ᱢᱟᱞᱴᱤᱼᱠᱤᱥᱤᱱᱮ ᱭᱟᱜ ᱦᱚᱴᱮᱞ ᱟᱨ ᱟᱹᱰᱤ ᱱᱟᱯᱟᱭ ᱥᱮᱪᱮᱫ ᱥᱩᱵᱷᱤᱫᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱢᱤᱫ ᱢᱩᱬ ᱥᱟᱶᱟᱨ ᱛᱟᱞᱢᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱱᱚᱣᱟ ᱡᱟᱣᱟ ᱥᱚᱦᱚᱨ ᱢᱤᱨᱟᱡᱽ ᱦᱚᱸ ᱥᱮᱞᱮᱫ ᱟᱠᱟᱱᱟ ᱾ ᱴᱮᱞᱤᱠᱚᱢᱢᱭᱩᱱᱤᱠᱮᱥᱚᱱ ᱟᱨ ᱢᱚᱱᱮᱨᱟᱲᱮᱡ ᱥᱩᱵᱤᱫᱷᱟ ᱦᱟᱜ ᱢᱤᱫ ᱢᱩᱬ ᱥᱚᱦᱚᱨ ᱦᱚᱸ ᱢᱮᱱᱟᱜᱼᱟ ᱾ ᱢᱤᱫ ᱥᱚᱯᱷᱴᱣᱮᱭᱟᱨ ᱴᱮᱠᱱᱚᱞᱚᱡᱤ ᱯᱟᱨᱠ ᱫᱚ ᱥᱚᱦᱚᱨ ᱨᱮᱱᱟᱜ ᱢᱤᱫ ᱢᱩᱬ ᱛᱷᱟᱱ ᱨᱮ ᱛᱷᱟᱯᱚᱱ ᱟᱠᱟᱱᱟ ᱾
ᱚᱛᱱᱚᱜ
ᱥᱟᱝᱞᱤ ᱥᱚᱦᱚᱨ ᱫᱚ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ,
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱝᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱢᱮᱭᱛᱮᱭ ᱯᱟᱹᱨᱥᱤ
ᱢᱮᱭᱛᱮᱭ ᱯᱟᱹᱨᱥᱤ ᱥᱤᱧᱚᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱛᱤᱵᱮᱛᱚᱼᱵᱟᱨᱢᱟ ᱯᱟᱹᱨᱥᱤ ᱠᱟᱱᱟ ᱟᱨ ᱵᱟᱝᱞᱟ ᱟᱨ ᱚᱥᱚᱢᱤᱭᱟ ᱯᱟᱹᱨᱥᱤ ᱛᱟᱭᱚᱢ ᱥᱟᱢᱟᱝᱼᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱥᱤᱧᱚᱛ ᱦᱚᱲᱞᱮᱠᱷᱟ ᱨᱮ, ᱑.᱘ ᱢᱤᱞᱤᱭᱚᱱ ᱛᱷᱟᱱᱤᱛ ᱨᱚᱲᱼᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱵᱟᱹᱲᱛᱤ ᱒᱐᱐,᱐᱐᱐ ᱜᱟᱱ ᱛᱷᱟᱱᱤᱛ ᱢᱮᱭᱛᱮᱭ ᱨᱚᱲᱼᱦᱚᱲ ᱵᱟᱨᱦᱮ ᱫᱤᱥᱚᱢ ᱠᱚᱨᱮ ᱢᱮᱱᱟᱜ ᱠᱚᱣᱟ ᱾ ᱢᱮᱭᱛᱮᱭᱞᱳᱱ ᱥᱟᱢᱟᱝᱼᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱟᱨ ᱛᱨᱤᱯᱩᱨᱟ ᱯᱚᱱᱚᱛ ᱟᱨ ᱵᱟᱝᱞᱟᱫᱮᱥ ᱟᱨ ᱢᱤᱭᱟᱱᱢᱟᱨ ᱨᱮᱦᱚᱸ ᱠᱚ ᱨᱚᱲ ᱜᱮᱭᱟ ᱾
ᱢᱮᱭᱛᱮᱭ ᱢᱤᱫ ᱪᱤᱱᱟᱼᱛᱤᱵᱽᱵᱚᱛᱤ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱜᱷᱟᱨᱚᱸᱡᱽ ᱦᱟᱹᱴᱤᱧ ᱱᱤᱛ ᱦᱚᱸ ᱵᱟᱝ ᱯᱩᱥᱴᱟᱹᱣ ᱾ ᱱᱚᱣᱟ ᱯᱟᱹᱨᱥᱤ ᱥᱟᱶ ᱠᱩᱠᱤ ᱟᱨ ᱛᱟᱝᱠᱷᱩᱞ ᱯᱟᱹᱨᱥᱤ ᱨᱮᱭᱟᱜ ᱟᱭᱟᱢ ᱟᱹᱲᱟᱹ ᱢᱤᱫᱩᱱ ᱢᱮᱱᱟᱜᱼᱟ ᱾
ᱱᱚᱣᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱥᱚᱨᱠᱟᱨ ᱢᱟᱹᱱ ᱮ ᱮᱢ ᱟᱠᱟᱫᱟ (ᱢᱟᱱᱤᱯᱩᱨᱤ ᱧᱩᱛᱩᱢ ᱛᱮ) ᱟᱨ ᱑᱙᱙᱒ ᱥᱟᱞ ᱨᱮᱭᱟᱜ ᱗᱑ ᱟᱱ ᱥᱩᱫᱷᱨᱟᱹᱣ ᱦᱚᱛᱮᱛᱮ ᱘ ᱟᱱ ᱛᱷᱚᱭ ᱨᱮ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱟᱫᱚᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱮ post-graduate (ᱯᱤᱮᱭᱤᱪ ᱰᱤ) ᱛᱷᱚᱠ ᱦᱟᱹᱵᱤᱫ ᱢᱮᱭᱛᱮᱭᱞᱳᱱ ᱢᱤᱫ ᱥᱟᱛᱟᱢ ᱞᱮᱠᱟᱛᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ, ᱟᱨ ᱢᱟᱱᱤᱯᱩᱨ ᱨᱮ undergraduate ᱛᱷᱚᱠ ᱦᱟᱹᱵᱤᱫ ᱢᱮᱭᱛᱮᱭ ᱯᱟᱹᱨᱥᱤ ᱛᱮ ᱚᱞᱚᱜ ᱯᱚᱲᱦᱚᱱ ᱠᱚᱦᱚᱸ ᱦᱩᱭᱩᱜ ᱠᱟᱱᱟ ᱾ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱠᱚᱨᱮ ᱘ ᱪᱟᱱᱟᱪ ᱫᱷᱟᱹᱵᱤᱡ ᱢᱮᱭᱛᱮᱭ ᱯᱟᱹᱨᱥᱤ ᱛᱮ ᱚᱞᱚᱜ ᱯᱚᱲᱦᱚᱱ ᱦᱩᱭᱩᱜ ᱠᱟᱱᱟ ᱾
ᱧᱩᱛᱩᱢ
ᱢᱮᱭᱛᱮᱭ ᱨᱮᱱ ᱟᱭᱢᱟ ᱛᱷᱟᱱᱤᱛ ᱨᱚᱲᱼᱦᱚᱲ ᱠᱚ ᱢᱟᱱᱤᱯᱩᱨᱤ ᱧᱩᱛᱩᱢ ᱠᱷᱚᱱ ᱢᱮᱭᱛᱮᱭ ᱧᱩᱛᱩᱢ ᱜᱮ ᱡᱟᱹᱥᱛᱤ ᱠᱚ ᱠᱩᱥᱤᱣᱟᱜᱼᱟ ᱾ ᱢᱮᱭᱛᱮᱭᱞᱳᱱ ᱟᱹᱲᱟᱹ ᱫᱚ ᱢᱮᱭᱛᱮᱭ ᱡᱟᱹᱛᱤ ᱟᱨ ᱞᱳᱱ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ (ᱢᱮᱭᱛᱮᱭᱞᱳᱱ - ᱢᱮᱭᱛᱮᱭ+ᱞᱳᱱ) ᱾ ᱦᱩᱭᱫᱟᱲᱮᱭᱟᱜᱼᱟ ᱢᱮᱭᱛᱮᱭ ᱟᱹᱲᱟᱹ ᱫᱚ ᱢᱤ 'ᱢᱟᱹᱱᱢᱤ'+ᱛᱷᱮᱭ 'ᱵᱷᱮᱜᱟᱨ' ᱟᱹᱲᱟᱹᱠᱤᱱ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱯᱟᱪᱮ ᱨᱮᱱ ᱯᱟᱹᱨᱥᱤ ᱜᱟᱹᱠᱷᱩᱬᱤᱭᱟᱹ ᱠᱚᱦᱚ ᱱᱚᱣᱟ ᱧᱩᱛᱩᱢ ᱜᱮᱠᱚ ᱵᱮᱵᱷᱟᱨᱟ ᱾ ᱢᱮᱭᱛᱮᱭ ᱯᱟᱹᱨᱥᱤ ᱜᱟᱹᱠᱷᱩᱬᱤᱭᱟᱹ ᱠᱚᱫᱚ ᱤᱝᱞᱤᱥ ᱛᱮ ᱚᱞ ᱡᱚᱠᱷᱮᱡ ᱢᱮᱭᱛᱮᱭ ᱟᱨ ᱢᱮᱭᱛᱮᱭ ᱛᱮᱜᱮ ᱚᱞ ᱡᱚᱠᱷᱮᱡ ᱢᱮᱭᱛᱮᱭᱞᱳᱱ ᱧᱩᱛᱩᱢ ᱠᱚ ᱚᱞᱟ ᱾
ᱟᱨᱦᱚᱸ ᱯᱚᱱᱚᱛ ᱨᱮᱭᱟᱜ ᱧᱩᱛᱩᱢ "ᱢᱟᱱᱤᱯᱩᱨ" ᱠᱷᱚᱱ ᱦᱚᱸ ᱱᱚᱣᱟ ᱯᱟᱹᱨᱥᱤ (ᱟᱨ ᱦᱚᱲ) "ᱢᱟᱱᱤᱯᱩᱨᱤ ᱠᱚ ᱢᱮᱱᱟᱜᱼᱟ ᱾ "ᱢᱟᱱᱤᱯᱩᱨ" ᱟᱹᱲᱟᱹ ᱨᱮᱭᱟᱜ ᱢᱤᱫ ᱥᱮᱫᱟᱭ ᱧᱩᱛᱩᱢ ᱱᱟᱜᱟᱢ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱞᱟᱹᱭ ᱦᱩᱭᱟᱠᱟᱱᱟ ᱱᱟᱜᱽᱫᱮᱵᱽ ᱵᱟᱥᱩᱠᱤ ᱟᱜ ᱵᱚᱦᱚᱜ ᱠᱷᱚᱱ ᱢᱤᱫ ᱡᱩᱞᱩᱜ ᱦᱤᱨᱟᱹ ᱢᱚᱱᱤ ᱪᱟᱯᱟᱜ ᱦᱩᱭ ᱞᱮᱱᱟ ᱟᱨ ᱡᱟᱦᱟ ᱠᱷᱟᱹᱛᱤᱨ ᱜᱚᱴᱟ ᱫᱷᱟᱹᱨᱛᱤ ᱨᱮ ᱯᱨᱚᱠᱨᱤᱛᱤᱠ (natural) ᱨᱩᱯ ᱯᱟᱥᱱᱟᱣ ᱟᱠᱟᱱᱟ ᱾ ᱢᱟᱱᱤᱯᱩᱨ ᱧᱩᱛᱩᱢ‌ ᱥᱤᱧᱚᱛ ᱥᱚᱨᱠᱟᱨ ᱴᱷᱮᱱ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱠᱟᱱᱟ ᱾ ᱱᱚᱣᱟ ᱢᱟᱱᱤᱯᱩᱨᱤ ᱧᱩᱛᱩᱢ ᱫᱚ ᱵᱤᱥᱱᱩᱯᱨᱤᱭᱟ ᱢᱟᱱᱤᱯᱩᱨᱤ ᱯᱟᱹᱨᱥᱤ ᱟᱨ ᱵᱤᱥᱱᱩᱯᱨᱤᱭᱟ ᱦᱚᱲ ᱨᱮᱦᱚᱸ ᱵᱮᱵᱷᱟᱨᱚᱜ ᱜᱮᱭᱟ ᱾ "ᱢᱟᱱᱤᱯᱩᱨᱤ" ᱟᱹᱲᱟᱹ ᱢᱟᱱᱤᱯᱩᱨ ᱯᱚᱱᱚᱛ ᱥᱟᱶ ᱡᱚᱯᱲᱟᱣ ᱥᱟᱱᱟᱢᱟᱜ ᱨᱮᱜᱮ ᱵᱮᱵᱷᱟᱨ ᱦᱩᱭᱩᱜᱼᱟ ᱾‌
ᱪᱟᱸᱜᱟ ᱯᱟᱹᱨᱥᱤ ᱠᱚ
ᱢᱮᱭᱛᱮᱭ ᱯᱟᱹᱨᱥᱤ ᱨᱮᱭᱟᱜ ᱟᱭᱢᱟ ᱪᱟᱸᱜᱟ ᱯᱟᱹᱨᱥᱤ ᱢᱮᱱᱟᱜᱼᱟ, ᱛᱚᱵᱮ ᱱᱟᱦᱟᱜ ᱫᱤᱱ ᱨᱮ ᱥᱟᱹᱜᱟᱹᱭ ᱡᱚᱯᱲᱟᱣ ᱨᱮᱭᱟᱜ ᱦᱚᱨᱟ ᱠᱚ ᱩᱛᱷᱱᱟᱹᱣ ᱟᱨ ᱮᱴᱟᱜ ᱡᱟᱹᱛ ᱠᱚ ᱥᱟᱞᱟᱜ ᱵᱟᱯᱞᱟ ᱠᱷᱟᱹᱛᱤᱨ ᱪᱟᱸᱜᱟ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ ᱡᱟᱦᱟᱸ ᱵᱷᱮᱯᱮᱫ ᱢᱮᱱᱟᱜᱼᱟ ᱚᱱᱟ ᱫᱚ ᱠᱚᱢ ᱦᱤᱡᱩᱜ ᱠᱟᱱᱟ ᱾ ᱛᱚᱵᱮ ᱵᱟᱝᱞᱟᱫᱮᱥ, ᱛᱨᱤᱯᱩᱨᱟ ᱟᱨ ᱢᱤᱭᱟᱱᱢᱟᱨ ᱨᱮ ᱡᱟᱦᱟᱸ ᱪᱟᱸᱜᱟ ᱯᱟᱹᱨᱥᱤ ᱠᱚ ᱧᱟᱢᱚᱜᱼᱟ ᱚᱱᱟ ᱨᱮᱭᱟᱜ ᱟᱹᱲᱟᱹ ᱵᱷᱮᱯᱮᱫ ᱫᱚ ᱛᱷᱚᱨᱟ ᱡᱟᱹᱥᱛᱤ ᱜᱮᱭᱟ ᱾ ᱢᱮᱭᱛᱮᱭ ᱯᱟᱹᱨᱥᱤ ᱨᱮᱭᱟᱜ ᱪᱟᱸᱜᱟ ᱯᱟᱹᱨᱥᱤ ᱮᱞ ᱫᱚ ᱴᱷᱟᱹᱶᱠᱟᱹ ᱥᱟᱞᱟᱜ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ ᱾
ᱢᱮᱭᱛᱮᱭ ᱪᱤᱠᱤ
᱑᱘ ᱟᱱ ᱯᱤᱲᱦᱤ ᱦᱟᱹᱵᱤᱫ ᱢᱮᱭᱛᱮᱭ ᱚᱞ ᱞᱟᱹᱜᱤᱫ ᱟᱯᱱᱟᱨ ᱪᱤᱠᱤ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱱ ᱠᱟᱱᱟ, ᱛᱚᱵᱮ ᱱᱚᱣᱟ ᱨᱮᱭᱟᱜ ᱯᱳᱭᱞᱳ ᱵᱮᱵᱷᱟᱨ ᱵᱟᱵᱚᱫ ᱫᱚ ᱪᱮᱫ ᱦᱚᱸ ᱵᱟᱝ ᱵᱟᱲᱟᱭᱚᱜᱼᱟ ᱾ ᱢᱟᱱᱤᱯᱩᱨ ᱨᱮᱱ ᱨᱟᱡᱟ ᱯᱟᱢᱦᱮᱭᱵᱟ, ᱢᱟᱱᱤᱯᱩᱨ ᱨᱮ ᱦᱤᱱᱫᱤ ᱫᱷᱚᱨᱚᱢ ᱮ ᱯᱟᱥᱱᱟᱣ ᱞᱮᱫᱟ ᱟᱨ ᱢᱮᱭᱛᱮᱭ ᱪᱤᱠᱤ ᱵᱮᱵᱷᱟᱨ ᱵᱚᱱᱫᱚ ᱠᱟᱛᱮ ᱵᱟᱝᱞᱟ ᱪᱤᱠᱤ ᱮ ᱴᱮᱦᱟᱵ ᱞᱮᱫᱟ ᱾ ᱱᱮᱛᱟᱨ ᱵᱤᱨᱫᱟᱹᱜᱟᱲ ᱠᱚᱞᱮᱡᱽ ᱠᱚᱨᱮ ᱵᱟᱝᱞᱟ ᱪᱤᱠᱤ ᱵᱚᱫᱚᱞ ᱛᱮ ᱢᱮᱭᱛᱮᱭ ᱪᱤᱠᱤ ᱵᱮᱵᱷᱟᱨ ᱰᱷᱮᱨ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱨᱮ ᱛᱷᱟᱱᱤᱛ ᱜᱟᱶᱛᱟ ᱠᱚᱣᱟᱜ ᱢᱮᱭᱛᱮᱭ ᱪᱤᱠᱤ ᱵᱟᱵᱚᱫ ᱪᱮᱸᱜᱷᱟᱣᱱᱟ ᱜᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱠᱟᱨᱚᱱ ᱠᱟᱱᱟ ᱾
᱑᱘ ᱟᱱ ᱯᱤᱲᱦᱤ ᱨᱮᱭᱟᱜ ᱮᱛᱚᱦᱚᱵ ᱨᱮ ᱢᱟᱱᱤᱯᱩᱨ ᱨᱮᱱ ᱦᱤᱱᱫᱩ ᱫᱷᱚᱨᱚᱢ ᱨᱮᱭ ᱩᱪᱟᱹᱨ ᱟᱠᱟᱱ ᱨᱟᱡᱟ ᱯᱟᱢᱦᱮᱭᱵᱟ, ᱵᱟᱸᱜᱽᱞᱤ ᱦᱤᱱᱫᱩ ᱫᱷᱚᱨᱚᱢ ᱯᱟᱼᱯᱟᱥᱱᱟᱣᱤᱡ ᱥᱟᱱᱛᱤᱫᱟᱥ ᱜᱳᱸᱥᱟᱭ ᱟᱜ ᱩᱥᱠᱟᱹᱣ ᱛᱮ ᱟᱭᱢᱟ ᱢᱮᱭᱛᱮᱭ ᱯᱩᱛᱷᱤ ᱯᱚᱛᱚᱵ ᱮ ᱱᱚᱥᱴᱚ ᱞᱮᱫᱟ ᱾
᱑᱗᱐᱙ ᱠᱷᱚᱱ ᱒᱐ ᱟᱱ ᱯᱤᱲᱦᱤ ᱫᱷᱟᱹᱵᱤᱡ, ᱢᱮᱭᱛᱮᱭ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱟᱝᱞᱟ ᱪᱤᱠᱤ ᱠᱚ ᱵᱮᱵᱷᱟᱨᱮᱫᱽ ᱠᱟᱱ ᱛᱟᱦᱮ ᱠᱟᱱᱟ ᱾ ᱑᱙᱔᱐ ᱟᱨ ᱑᱙᱕᱐ ᱫᱚᱥᱚᱠ ᱨᱮ ᱢᱮᱭᱛᱮᱭ ᱜᱟᱹᱠᱷᱩᱬᱤᱭᱟᱹ ᱠᱚ ᱢᱟᱨᱮ ᱢᱮᱭᱛᱮᱭ (ᱢᱟᱱᱤᱯᱩᱨᱤ) ᱪᱤᱠᱤ ᱨᱩᱣᱟᱹᱨ ᱟᱹᱜᱩ ᱨᱮᱭᱟᱜ ᱠᱚ ᱠᱩᱨᱩᱢᱩᱴᱩ ᱞᱮᱫᱟ ᱾ ᱑᱙᱗᱖ ᱨᱮᱭᱟᱜ ᱢᱤᱫ ᱚᱱᱚᱞᱤᱭᱟᱹ ᱥᱮᱢᱞᱮᱫ ᱨᱮ, ᱥᱟᱱᱟᱢ ᱜᱟᱹᱠᱷᱩᱬᱤᱭᱟᱹ ᱢᱩᱪᱟᱹᱫ ᱨᱮ ᱢᱤᱫ ᱱᱟᱣᱟ ᱪᱤᱠᱤ ᱢᱟᱞᱟ ᱟᱹᱨᱩᱭ ᱨᱮ ᱠᱚ ᱨᱮᱵᱮᱱ ᱞᱮᱱᱟ ᱡᱟᱦᱟ ᱨᱮ ᱯᱳᱭᱞᱳ ᱪᱤᱠᱤ ᱥᱤᱨᱡᱚᱱ ᱚᱠᱛᱚ ᱨᱮ ᱢᱮᱭᱛᱮᱭ ᱨᱮ ᱵᱟᱝ ᱛᱟᱦᱮ ᱠᱟᱱ ᱚᱱᱠᱟᱱ ᱟᱹᱲᱟᱹ ᱠᱚ ᱞᱟᱹᱜᱤᱫ ᱵᱟᱹᱲᱛᱤ ᱪᱤᱠᱤ ᱠᱚ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾ ᱱᱟᱦᱟᱜ ᱢᱮᱭᱛᱮᱭ ᱪᱤᱠᱤ ᱫᱚ ᱥᱮᱫᱟᱭ ᱢᱮᱭᱛᱮᱭ ᱪᱤᱠᱤ ᱨᱮᱭᱟᱜ ᱵᱮᱱᱟᱣ ᱨᱩᱟᱹᱲ ᱛᱮᱫ ᱠᱟᱱᱟ ᱾
ᱞᱟᱛᱤᱱ ᱪᱤᱠᱤ
ᱢᱮᱭᱛᱮᱭ ᱪᱤᱠᱤ ᱵᱮᱜᱚᱨ ᱧᱤᱛ ᱫᱚ ᱢᱮᱭᱛᱮᱭ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱞᱟᱛᱤᱱ ᱪᱤᱠᱤ ᱦᱚᱸ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ, ᱵᱤᱥᱮᱱ ᱠᱟᱭ ᱛᱮ ᱚᱱᱛᱚᱨᱡᱟᱞ (ᱤᱱᱴᱟᱨᱱᱮᱴ) ᱨᱮ ᱾
ᱮᱛᱚᱢ ᱟᱯᱷᱨᱤᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱮᱛᱚᱢ ᱟᱯᱷᱨᱤᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ (ᱤᱝᱨᱮᱡᱤ:South Africa national cricket team) ᱫᱚ ᱮᱛᱚᱢ ᱟᱯᱷᱨᱤᱠᱟ ᱫᱤᱥᱟᱹᱢ ᱨᱮᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱠᱟᱱᱟᱠᱩ᱾
ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱟᱣᱱᱪᱤᱞ ᱨᱮᱱ ᱥᱚᱫᱚᱥᱥᱚ ᱦᱤᱥᱟᱹᱵᱛᱮ ᱮᱛᱚᱢ ᱟᱯᱷᱨᱤᱠᱟ ᱠᱨᱤᱠᱮᱴ ᱫᱚᱞ ᱫᱚ ᱢᱤᱫ ᱢᱟᱦᱟᱸᱨᱤ, ᱴᱮᱥᱴ, ᱴᱤ-ᱴᱳᱭᱮᱱᱴᱤ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱟᱹᱭᱫᱟᱹᱨᱤ ᱢᱮᱱᱟᱜ ᱛᱟᱹᱠᱩᱣᱟ᱾ ᱮᱛᱚᱢ ᱟᱯᱷᱨᱤᱠᱟ ᱠᱨᱤᱠᱮᱴ ᱫᱚᱞ ᱱᱤᱛ ᱫᱷᱟᱹᱵᱤᱡ ᱟᱹᱰᱤ ᱵᱷᱟᱜᱮ ᱜᱟᱛᱮ ᱠᱟᱛᱮ ᱦᱚᱸ ᱢᱤᱫ ᱫᱷᱟᱣ ᱦᱚᱸ ᱡᱮᱜᱮᱛ ᱠᱨᱤᱠᱮᱴ ᱠᱟᱯ ᱵᱟᱹᱠᱩ ᱡᱤᱛᱟᱹᱣ ᱫᱟᱲᱮᱣᱠᱟᱱᱟ᱾ ᱚᱱᱟᱛᱮ ᱱᱩᱠᱩ ᱫᱚ ᱪᱳᱠᱟᱨᱥ ᱧᱩᱛᱩᱢ ᱛᱮ ᱦᱚᱸ ᱠᱩ ᱵᱟᱰᱟᱭ ᱠᱳᱣᱟ᱾
ᱱᱟᱜᱟᱢ
᱒᱐᱐᱓ ᱥᱮᱨᱢᱟ ᱨᱮ ᱟᱭᱥᱤᱥᱤ ᱡᱮᱜᱮᱛ ᱠᱨᱤᱠᱮᱴ ᱠᱟᱯ ᱟᱭᱳᱡᱳᱠ ᱦᱤᱥᱟᱹᱵᱛᱮ ᱮᱛᱚᱢ ᱟᱯᱷᱨᱤᱠᱟ ᱟᱹᱭᱫᱟᱹᱨᱤ ᱠᱩ ᱮᱢᱟᱣᱫᱤ ᱛᱟᱸᱦᱮᱸᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱨᱤᱠᱮᱴ
ᱠᱤᱱᱥᱟᱥᱟ
ᱠᱤᱱᱥᱟᱥᱟ ᱫᱚ ᱠᱚᱝᱜᱳ ᱞᱚᱠᱛᱟᱱᱛᱨᱤᱠ ᱜᱚᱱᱨᱟᱡᱽ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱐᱒᱑ ᱥᱟᱞ ᱫᱷᱟᱹᱵᱤᱡ ᱑᱕ ᱢᱤᱞᱤᱭᱚᱱ ᱜᱩᱴ ᱦᱚᱲ ᱮᱞ ᱥᱟᱶ, ᱱᱚᱣᱟ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾
ᱛᱤᱥ ᱠᱚᱝᱜᱳ ᱜᱟᱰᱟ ᱫᱷᱟᱨᱮ ᱢᱮᱱᱟᱜ ᱦᱟᱹᱠᱩ ᱥᱟᱵ ᱟᱨ ᱵᱮᱯᱟᱨ ᱟᱹᱛᱩ ᱨᱮᱱᱟᱜ ᱢᱤᱫ ᱴᱷᱟᱶ, ᱠᱤᱱᱥᱟᱥᱟ ᱫᱚ ᱱᱤᱛᱚᱜ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱢᱮᱜᱟᱥᱤᱴᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱠᱚᱝᱜᱳ ᱨᱮᱱᱟᱜ ᱯᱩᱲᱥᱤ ᱜᱚᱱᱨᱟᱡᱽ ᱨᱮᱱᱟᱜ ᱨᱟᱡᱽᱜᱟᱲ ᱵᱨᱮᱡᱟᱵᱷᱤᱞ ᱟᱜ ᱥᱟᱢᱟᱝᱼᱟ; ᱵᱟᱨᱭᱟ ᱥᱚᱦᱚᱨ ᱡᱮᱜᱮᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱩᱨ ᱨᱟᱡᱽᱜᱟᱲ ᱥᱚᱦᱚᱨ (ᱵᱮᱴᱤᱠᱟᱱ ᱥᱤᱴᱤ ᱟᱨ ᱨᱳᱢ ᱛᱟᱭᱚᱢ) ᱠᱟᱱᱟ ᱾ ᱠᱤᱱᱥᱟᱥᱟ ᱥᱚᱦᱚᱨ ᱦᱚᱸ ᱰᱤ.ᱟᱨ.ᱥᱤ. ᱨᱮᱱᱟᱜ ᱒᱖ ᱯᱨᱟᱱᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱪᱮᱫᱟᱜ ᱪᱮ ᱥᱚᱦᱚᱨᱼᱯᱨᱟᱱᱛ ᱨᱮᱱᱟᱜ ᱪᱟᱪᱞᱟᱣ ᱥᱤᱢᱟᱹ ᱫᱚ ᱢᱤᱫ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱫᱟᱯᱟᱞᱟ, ᱚᱱᱟ ᱞᱟᱹᱜᱤᱫ ᱛᱮ ᱥᱚᱦᱚᱨᱼᱯᱨᱟᱱᱛ ᱨᱮᱱᱟᱜ ᱙᱐ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱚᱛ ᱫᱮᱦᱟᱛ ᱢᱮᱱᱟᱜᱼᱟ, ᱟᱨ ᱥᱚᱦᱨᱤ ᱴᱚᱴᱷᱟ ᱫᱚ ᱯᱟᱪᱮ ᱴᱷᱟᱶ ᱨᱮ ᱢᱤᱫ ᱦᱩᱰᱤᱧ ᱢᱮᱱᱠᱷᱟᱱ ᱚᱥᱟᱨ ᱴᱷᱟᱶ ᱨᱮᱫᱚ ᱟᱢᱮᱴᱼᱟ ᱾
ᱠᱟᱦᱤᱨᱟ ᱟᱨ ᱞᱟᱜᱚᱥ ᱛᱟᱭᱚᱢ ᱠᱤᱱᱥᱟᱥᱟ ᱫᱚ ᱟᱯᱷᱨᱤᱠᱟ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱯᱷᱨᱮᱸᱠᱚᱯᱷᱚᱱ ᱥᱚᱦᱨᱤ ᱴᱚᱴᱷᱟ ᱦᱚᱸ ᱠᱟᱱᱟ, ᱡᱟᱦᱟᱸ ᱨᱮ ᱯᱷᱨᱟᱸᱥᱤᱥᱤ ᱥᱚᱨᱠᱟᱨ, ᱥᱮᱪᱮᱫ, ᱢᱤᱰᱤᱭᱟ, ᱫᱤᱥᱩᱣᱟᱹ ᱥᱮᱵᱟ ᱟᱨ ᱥᱚᱦᱚᱨ ᱨᱮ ᱩᱥᱩᱞ ᱢᱩᱪᱟᱹᱫ ᱵᱮᱯᱟᱨ ᱨᱮᱱᱟᱜ ᱯᱟᱹᱨᱥᱤ ᱢᱮᱱᱟᱜᱼᱟ,
ᱚᱥᱣᱤᱱᱤ ᱠᱟᱞᱥᱮᱠᱚᱨ
ᱚᱥᱣᱤᱱᱤ ᱠᱟᱞᱥᱮᱠᱚᱨ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ ᱠᱟᱱᱟ, ᱱᱚᱣᱟ ᱰᱮᱦᱮᱨ ᱛᱮᱫ ᱢᱚᱨᱟᱴᱷᱤ ᱴᱮᱞᱤᱵᱤᱡᱟᱱ ᱟᱨ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱠᱟᱹᱢᱤᱭᱟ, ᱛᱟᱭᱚᱢ ᱛᱮ ᱦᱤᱱᱫᱤ ᱫᱤᱱᱟᱹᱢ ᱦᱤᱞᱚᱜ ᱥᱚᱯ (soaps) ᱟᱨ ᱱᱟᱯᱟᱭ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱫᱤᱥᱟᱹ ᱩᱫᱩᱜᱤᱦ ᱥᱨᱤᱨᱟᱢ ᱨᱟᱜᱷᱣᱟᱱ, ᱨᱚᱦᱤᱛ ᱥᱮᱴᱴᱤ ᱟᱨ ᱨᱟᱢ ᱜᱚᱯᱟᱞ ᱵᱚᱨᱢᱟ ᱞᱮᱠᱟᱱ ᱧᱩᱛᱩᱢᱟᱱ ᱫᱤᱥᱟᱹ ᱩᱫᱩᱜ ᱥᱟᱞᱟᱜ ᱠᱚ ᱠᱟᱹᱢᱤ ᱠᱟᱱᱟ ᱾ ᱴᱤᱵᱷᱤ ᱥᱤᱨᱤᱭᱟᱞ ᱡᱚᱫᱷᱟ ᱚᱠᱵᱟᱨ ᱨᱮ ᱱᱟᱯᱟᱭ ᱨᱚᱞ (Role) ᱾ ᱩᱱᱤᱫᱚ ᱟᱡᱟᱜ ᱠᱟᱹᱢᱤ ᱨᱮᱱᱟᱜ ᱮᱛᱚᱦᱚᱵ ᱑᱙᱙᱙ ᱯᱷᱮᱢᱚᱥ ᱥᱟᱬᱮᱥ ᱠᱟᱛᱷᱟ ᱠᱳᱢᱮᱰᱤ ᱡᱤ ᱴᱤᱵᱷᱤ ᱥᱤᱨᱤᱭᱟᱞ ᱢᱤᱹᱜᱟᱭᱟᱵᱽ ᱨᱮ ᱢᱩᱬ ᱨᱚᱞ (Role) ᱠᱮᱫᱼᱟ, ᱚᱠᱚᱭ ᱠᱷᱟᱞᱱᱟᱭᱟᱠ (Villain) ᱨᱮᱱᱟᱜ ᱨᱚᱞ (role) ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱚᱠᱚᱭ ᱜᱤᱫᱽᱨᱟᱹ ᱟᱜ ᱥᱩᱯᱟᱨᱦᱤᱴ ᱥᱤᱨᱤᱭᱟᱞ ᱥᱟᱠᱛᱤᱢᱟᱱ ᱨᱮ ᱥᱟᱞᱟᱠᱟ ᱠᱮᱴᱣᱩᱢᱚᱱ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱚᱠᱚᱭ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱠᱮᱴᱣᱩᱢᱚᱱ, ᱮᱠᱛᱟ ᱠᱚᱯᱩᱨ ᱟᱜ ᱥᱚᱯ ᱳᱯᱮᱨᱟ ᱠᱟᱥᱟᱢ ᱥᱮ, ᱨᱮ ᱡᱤᱜᱭᱟᱥᱟ ᱣᱟᱞᱤᱭᱟ ᱞᱮᱠᱟᱛᱮ ᱢᱟᱱᱟᱣ ᱟᱠᱚ ᱾ ᱟᱯᱷᱥᱟᱨ ᱵᱤᱴᱤᱭᱟ ᱨᱮ ᱥᱤᱠᱠᱟ ᱴᱷᱥᱠᱩᱨᱤᱭᱟᱱ ᱟᱨ ᱠᱚᱣᱟᱪ ᱨᱮ ᱥᱳᱫᱟᱢᱤᱫᱤ ᱵᱟᱲᱤᱡᱽ ᱰᱟᱹᱱ (witch) ᱾ ᱱᱚᱣᱟ ᱢᱚᱨᱟᱴᱷᱤ ᱨᱤᱭᱟᱞᱤᱴᱤ ᱫᱮᱠᱷᱟᱣ "ᱯᱷᱩ ᱵᱟᱭ ᱯᱷᱩ" ᱨᱮ ᱡᱟᱡᱽ (judge) ᱦᱚᱸ ᱵᱮᱱᱟᱣ ᱮᱱᱟ ᱾ ᱟᱡᱟᱜ ᱵᱟᱯᱞᱟ ᱱᱤᱛᱮᱥ ᱯᱟᱱᱰᱮ ᱥᱟᱞᱟᱜ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱛᱟᱭᱚᱢ ᱛᱮ ᱩᱱᱤᱫᱚ ᱚᱱᱟ ᱨᱟᱯᱩᱫ ᱠᱟᱫᱟᱜᱼᱟ ᱟᱨ ᱒᱐᱐᱙ ᱨᱮ ᱢᱩᱨᱚᱞᱤ ᱥᱚᱨᱢᱟ ᱥᱟᱞᱟᱜ ᱵᱟᱯᱞᱟ ᱮᱱᱟ ᱾ ᱒᱐᱑᱑ ᱨᱮ, ᱩᱱᱤᱫᱚ ᱵᱚᱫᱽᱨᱤᱱᱟᱛᱷ ᱥᱟᱞᱟᱜ ᱟᱡ ᱡᱟᱶᱟᱭ ᱞᱮᱠᱟ ᱛᱮᱞᱜᱩ ᱤᱱᱰᱟᱥᱴᱨᱤ ᱨᱮ ᱮᱛᱚᱦᱚᱵ ᱠᱮᱫᱼᱟ ᱾ ᱒᱐᱑᱙ ᱨᱮ, ᱩᱱᱤᱫᱚ ᱡᱤ᱕ (Zee5) ᱣᱮᱵᱥᱤᱨᱤᱡᱽ "ᱪᱟᱨᱡᱥᱤᱴ" ᱫᱟ ᱥᱚᱴᱚᱞᱠᱳᱠ ᱢᱚᱨᱰᱟᱨ" ᱟᱨ Mxplayer Webseries "ᱪᱤᱡᱽᱠᱮᱠ" ᱥᱟᱶ ᱪᱟᱨᱩ ᱫᱚ ᱢᱤᱫ ᱡᱤᱱᱛᱩ ᱥᱟᱸᱪᱟᱨ (Communications) ᱞᱮᱠᱟᱛᱮ ᱮᱛᱚᱦᱚᱵ ᱠᱮᱫᱼᱟ, ᱚᱠᱚᱭᱟᱭ ᱯᱩᱭᱞᱩ ᱰᱤᱥᱮᱢᱵᱚᱨ ᱒᱐᱑᱙ ᱨᱮ ᱦᱩᱭᱩᱜᱼᱟ ᱾ ᱞᱚᱠᱷᱢᱤ ᱵᱳᱢᱯ ᱨᱮ ᱒᱐᱒᱐ ᱨᱮ ᱩᱱᱤᱫᱚ ᱟᱠᱥᱟᱭ ᱠᱩᱢᱟᱨ ᱟᱡ ᱟᱭᱳ ᱟᱜ ᱠᱳᱢᱤᱠ ᱨᱚᱞ (role) ᱫᱮᱠᱷᱟᱣ ᱞᱮᱫᱼᱟ ᱛᱟᱦᱮᱸᱫ ᱾
ᱯᱩᱭᱞᱩ ᱡᱤᱭᱚᱱ
ᱚᱥᱣᱤᱱᱤ ᱠᱟᱞᱥᱮᱠᱚᱨ ᱟᱜ ᱡᱟᱱᱟᱢ ᱒᱒ ᱡᱟᱱᱩᱣᱟᱨᱤ ᱑᱙᱗᱐ ᱨᱮ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱠᱚᱸᱠᱬᱤ ᱠᱚᱠᱟᱱᱟᱛᱷ ᱵᱨᱚᱦᱢᱟᱬ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱟᱱᱤᱞ ᱠᱟᱞᱥᱮᱠᱚᱨ ᱢᱤᱫ ᱵᱭᱟᱸᱠ ᱢᱮᱱᱮᱡᱚᱨ ᱛᱟᱦᱮᱸ ᱠᱟᱱᱟ ᱾ ᱚᱥᱣᱤᱱᱤ ᱫᱚ ᱟᱡᱟᱜ ᱵᱤᱹᱮᱹ ᱢᱩᱢᱵᱟᱭ ᱠᱷᱚᱱ ᱟᱨ ᱑᱙᱙᱑ ᱨᱮ ᱜᱨᱮᱡᱩᱥᱚᱱ ᱠᱮᱫᱼᱟ ᱾ ᱩᱱᱤᱫᱚ ᱟᱡᱟᱜ ᱯᱟᱲᱦᱟᱣ ᱛᱟᱭᱚᱢ ᱑᱙᱙᱑ ᱠᱷᱚᱱ ᱑᱙᱙᱔ ᱫᱷᱟᱵᱤᱡ ᱛᱷᱤᱭᱮᱴᱚᱨ ᱠᱮᱫᱼᱟ ᱾ ᱑᱙᱙᱒ ᱠᱷᱚᱱ ᱑᱙᱙᱓ ᱫᱷᱟᱵᱤᱡ ᱱᱩᱭ ᱟᱠᱴᱨᱮᱥ ᱱᱤᱱᱟ ᱜᱩᱯᱛᱟ ᱞᱮᱠᱟ ᱯᱟᱲᱦᱟᱜ ᱠᱟᱱᱟ ᱛᱟᱦᱮᱸᱫ ᱟᱫᱚ ᱱᱩᱭ ᱟᱠᱴᱨᱮᱥ ᱵᱮᱱᱟᱣ ᱠᱟᱛᱮ ᱟᱡᱟᱜ ᱠᱩᱠᱢᱩ ᱯᱩᱨᱟᱹᱣ ᱫᱟᱨᱮ ᱟᱫᱟᱜᱼᱟ ᱾ ᱱᱩᱭ ᱑᱙᱙᱒ ᱠᱷᱚᱱ ᱑᱙᱙᱕ ᱫᱷᱟᱵᱤᱡ ᱛᱷᱤᱭᱮᱴᱚᱨ ᱮᱠᱴᱤᱝ ᱠᱚᱪ ᱢᱩᱡᱟᱢᱤᱞ ᱵᱷᱟᱠᱤᱞ ᱨᱮᱱᱟᱜ ᱥᱟᱛᱟᱢ ᱦᱚᱸ ᱪᱮᱫ ᱠᱮᱫᱼᱟ ᱾ ᱚᱥᱣᱤᱱᱤ ᱢᱤᱫ ᱪᱮᱫᱚᱜᱟᱦ ᱠᱚᱛᱷᱚᱠ ᱮᱱᱮᱡ ᱦᱚᱸ ᱢᱮᱱᱟᱜᱼᱟ ᱾
ᱚᱥᱣᱤᱱᱤ ᱟᱜ ᱵᱟᱯᱞᱟ ᱑᱙᱙᱘ ᱨᱮ ᱱᱤᱛᱮᱥ ᱯᱟᱱᱰᱮ ᱥᱟᱞᱟᱜ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱵᱟᱱᱟᱨ ᱒᱐᱙᱒ ᱨᱮ ᱟᱹᱰᱤ ᱜᱟᱱ ᱟᱱᱱᱚᱱ (unknown) ᱤᱫᱤ ᱛᱮ ᱵᱷᱮᱡᱟᱨ ᱮᱱᱟ ᱠᱤᱱ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱒᱐᱐᱙ ᱨᱮ ᱯᱷᱤᱞᱢ ᱟᱨ ᱴᱮᱞᱤᱵᱤᱡᱟᱱ ᱪᱟᱨᱤᱛᱨᱟ ᱮᱠᱴᱟᱨ ᱢᱩᱨᱟᱞᱤ ᱥᱚᱨᱢᱟ ᱥᱟᱞᱟᱜ ᱵᱟᱯᱞᱟ ᱮᱱᱟ ᱾
ᱠᱟᱹᱢᱤ
᱑᱙᱙᱖ ᱨᱮ, ᱚᱥᱣᱤᱱᱤ ᱫᱚ ᱢᱟᱨᱟᱴᱷᱤ ᱯᱷᱤᱞᱢ ᱛᱩᱞᱟ ᱡᱷᱟᱯᱟᱨ ᱞᱟ ᱨᱮ ᱢᱤᱫ ᱨᱚᱞ ᱮ ᱮᱱᱮᱡ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱢᱟᱨᱟᱴᱷᱤ ᱛᱮ ᱟᱹᱰᱤ ᱜᱟᱱ ᱯᱷᱤᱞᱢ ᱨᱮ ᱩᱱᱤᱫᱚ ᱮᱴᱟᱜᱟᱦ ᱠᱟᱨᱤᱠᱴᱚᱨ ᱮᱱᱮᱡ ᱠᱮᱫᱼᱟ ᱾
ᱩᱱᱤᱫᱚ ᱑᱙᱙᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱥᱟᱱᱛᱤ, ᱡᱮᱞᱮᱠᱟ ᱥᱤᱨᱤᱭᱟᱞ ᱥᱟᱶ ᱟᱡᱟᱜ ᱴᱮᱞᱤᱵᱤᱡᱟᱱ ᱠᱟᱹᱢᱤ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱼᱟ ᱾ C.I.D., ᱟᱸᱡᱟᱱᱮ, ᱥᱤᱫᱫᱷᱟᱱᱛ ᱟᱨ ᱠᱮ. ᱥᱴᱨᱤᱴ ᱯᱟᱞᱤ ᱦᱤᱞ ᱾
ᱯᱩᱨᱱᱤᱭᱟ
ᱯᱩᱨᱱᱤᱭᱟ  ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ, ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ ᱥᱟᱢᱟᱝ ᱵᱤᱦᱟᱨ ᱨᱮᱭᱟᱜ (ᱡᱟᱦᱟᱸ ᱫᱚ ᱠᱚᱥᱤ ᱠᱷᱚᱸᱰ ᱠᱚ ᱢᱮᱛᱟᱜ ᱠᱟᱱᱟ) ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱯᱩᱨᱱᱤᱭᱟ ᱵᱟᱡᱟᱨ ᱨᱮᱭᱟᱜ ᱥᱟᱢᱚᱴ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ 92 km2 ᱾ ᱯᱟᱴᱱᱟ ᱠᱷᱚᱱᱟᱜ ᱱᱚᱣᱟ ᱫᱚ ᱫᱚᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮᱱᱟᱜ ᱦᱚᱲ ᱪᱷᱤᱛᱭᱟᱹᱣ ᱫᱚ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱨᱮ ᱓,᱐᱕᱘ ᱦᱚᱲ ᱾ᱸ ᱦᱚᱲ ᱪᱷᱤᱛᱭᱟᱹᱣ ᱨᱮᱫᱚ ᱱᱚᱣ ᱕ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱯᱟᱴᱱᱟ ᱠᱷᱚᱱᱟᱜ ᱱᱚᱣᱟ ᱨᱮᱭᱟᱜ ᱥᱟᱺᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱓᱐᱒ ᱠᱤᱞᱚᱢᱤᱴᱚᱨ ᱾ ᱱᱚᱣᱟ ᱵᱟᱡᱟᱨ ᱫᱚ ᱥᱤᱞᱤᱜᱩᱲᱤ ᱠᱷᱚᱱᱟᱜ ᱑᱗᱑ ᱠᱤᱞᱚᱢᱤᱴᱚᱨ, ᱵᱷᱟᱜᱚᱞᱯᱩᱨ ᱠᱷᱚᱱᱟᱜ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱜᱩᱣᱟᱦᱟᱴᱤ ᱠᱷᱚᱱᱟᱜ ᱖᱔᱐ ᱠᱤᱞᱚᱢᱤᱴᱚᱨ ᱠᱚᱞᱠᱟᱛᱟ ᱠᱷᱚᱱᱟᱜ ᱔᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱓᱒᱐᱒ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱾ ᱤᱱᱰᱤᱭᱟᱱ ᱟᱨᱢᱤ, ᱤᱱᱰᱤᱭᱟᱱ ᱮᱭᱟᱨᱯᱷᱳᱨᱥ ᱮᱢᱟᱱ ᱨᱮᱭᱟᱜ ᱟᱹᱯᱤᱥ ᱱᱚᱰᱮ ᱢᱮᱱᱟᱜᱼᱟ ᱾ ᱵᱚᱨᱰᱚᱨ ᱥᱤᱠᱭᱩᱨᱤᱴᱤ ᱯᱷᱚᱨᱥ (BSF), ᱥᱚᱥᱚᱥᱛᱨᱚ ᱥᱤᱢᱟ ᱵᱚᱞ (SSB), ᱤᱱᱰᱚ ᱛᱤᱵᱚᱟᱱ ᱵᱚᱨᱰᱚᱨ ᱯᱚᱞᱤᱥ (ITBP) ᱮᱢᱟᱱ ᱨᱮᱭᱟᱜ ᱦᱚᱸ ᱱᱚᱸᱰᱮ ᱟᱹᱯᱤᱥ ᱢᱮᱱᱟᱜᱼᱟ ᱾
ᱧᱩᱛᱩᱢ ᱚᱢᱚᱱ
ᱯᱩᱨᱱᱤᱭᱟ ᱧᱩᱛᱩᱢ ᱯᱟᱧᱡᱟ ᱞᱮᱠᱷᱟᱱ ᱟᱹᱰᱤ ᱞᱮᱠᱟᱛᱮ ᱦᱩᱭ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ᱸ ᱱᱚᱣᱟ ᱧᱩᱛᱩ ᱫᱚ ᱥᱟᱸᱥᱠᱨᱤᱴ ᱨᱮᱭᱟᱜ ᱯᱩᱨᱱᱚ ᱚᱨᱚᱱᱭᱟ ᱠᱷᱚᱱᱟᱜ ᱦᱮᱡ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱥᱚᱢᱯᱩᱨᱩᱱ ᱵᱩᱨᱩ ᱯᱩᱨᱱᱤᱭᱟ ᱧᱩᱛᱩᱢ ᱦᱚᱸ ᱢᱟᱨᱮ ᱯᱩᱨᱮᱱ ᱧᱩᱛᱩᱢ ᱠᱷᱚᱱᱟᱜ ᱦᱮᱡ ᱟᱠᱟᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱯᱩᱨᱮᱱ ᱨᱮᱭᱟᱜ ᱢᱮᱱᱮᱛ ᱫᱚ ᱦᱤᱭᱩᱜ ᱠᱟᱱᱟ ᱩᱯᱟᱹᱞ ᱵᱟᱦᱟ ᱾ ᱱᱚᱣᱟ ᱩᱯᱟᱹᱞ ᱫᱚ ᱠᱚᱥᱤ ᱜᱟᱰᱟ ᱟᱨ ᱢᱚᱦᱟᱱᱚᱱᱫᱚ ᱜᱟᱰᱟ ᱨᱮ ᱥᱮᱫᱟᱭ ᱚᱢᱚᱱᱚᱜ ᱠᱟᱱᱟᱦᱮᱸ ᱫ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱯᱩᱨᱱᱤᱭᱟ ᱫᱚ ᱢᱤᱛᱷᱤᱞᱟ ᱤᱞᱟᱹᱠᱟ ᱨᱮᱭᱟᱜ ᱢᱤᱫ ᱚᱝᱥᱚ ᱠᱟᱱᱟ ᱾ ᱢᱤᱛᱤᱲᱟ ᱨᱮᱫᱚ ᱢᱟᱬᱟᱝ ᱤᱱᱰᱚ ᱟᱨᱭᱟᱱ ᱢᱟᱱᱢᱤ ᱠᱚ ᱵᱩᱥᱛᱤ ᱞᱮᱱᱟ ᱾ ᱢᱤᱛᱤᱲᱟ ᱫᱚ ᱢᱟᱬᱟᱝ ᱵᱮᱫᱮᱦᱚ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜ ᱠᱟᱱᱟ ᱛᱟᱦᱮᱸᱫ ᱞᱟᱦᱟ ᱵᱮᱫᱤᱠ ᱚᱠᱛᱚ ᱨᱮ (᱑᱑᱐᱐ ᱠᱷᱚᱱᱟᱜ ᱕᱐᱐ ᱵᱤ ᱥᱤ ᱤ) ᱵᱤᱫᱮᱦ ᱨᱟᱡᱽ ᱫᱚ ᱞᱟᱠᱪᱟᱨ ᱟᱨ ᱨᱟᱡᱽᱱᱤᱛᱤ ᱨᱮᱭᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱵᱤᱫᱮᱦᱚ ᱨᱟᱡᱽ ᱨᱮᱱ ᱨᱟᱡᱟ ᱫᱚ ᱡᱚᱱᱚᱠᱚ ᱠᱚ ᱢᱮᱛᱟ ᱠᱚᱣᱟ ᱾ ᱵᱤᱫᱮᱦᱚ ᱨᱟᱡᱽ ᱟᱨ ᱮᱴᱟᱜ ᱨᱟᱡᱽ ᱠᱚ ᱵᱷᱟᱡᱤ ᱴᱷᱮᱱ ᱠᱚ ᱢᱤᱫ ᱴᱷᱮᱱ ᱮᱱᱟ ᱾ ᱱᱚᱣᱟ ᱫᱚ ᱢᱟᱨᱮ ᱱᱟᱜᱟᱨ ᱵᱷᱯᱭᱥᱟᱲᱤ ᱢᱮᱱᱛᱮ ᱧᱩᱛᱩᱢ ᱮᱱᱟ ᱾
ᱚᱛᱱᱚ
ᱯᱩᱨᱱᱤᱭᱟ ᱵᱟᱡᱟᱨ ᱫᱚ ᱠᱚᱥᱤ ᱜᱟᱰᱟ ᱫᱷᱨᱮ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱥᱩᱨ ᱛᱮ ᱞᱤᱧᱡᱤ ᱟᱠᱟᱱᱮᱴᱟᱜ ᱜᱟᱰᱟ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱤᱭᱩᱜ ᱠᱟᱱᱟ ᱥᱚᱩᱨᱟ ᱜᱟᱰᱟ, ᱠᱟᱨᱤ ᱠᱚᱥᱤ ᱜᱟᱰᱟ ᱮᱢᱟᱱ ᱾ ᱯᱩᱨᱱᱤᱭᱟ ᱵᱟᱡᱟᱨ ᱨᱮᱭᱟᱜ ᱮᱨᱤᱭᱟ ᱫᱳ ᱦᱩᱭᱩᱜ ᱠᱟᱱᱟ 92 km2 ᱾
ᱠᱟᱹᱢᱭᱟᱹ ᱦᱚᱲ
ᱥᱤᱢ ᱨᱟᱜ ᱥᱟᱸᱣ ᱟᱭᱟᱜ ᱜᱤᱛᱤᱡ ᱴᱷᱟᱸᱣ ᱵᱟᱹᱜᱤ ᱭᱟᱫᱟᱭ- ᱠᱟᱹᱢᱭᱟᱹ ᱦᱚᱲ᱾
ᱠᱟᱰᱟ ᱰᱟᱝᱜᱽᱨᱟ ᱟᱱ ᱛᱮ ᱱᱟᱦᱮᱞ ᱟᱨᱟᱸᱲ ᱜᱚᱜ ᱛᱮ ᱪᱟᱞᱟᱣ ᱮᱱᱟᱭ ᱠᱷᱮᱛ ᱛᱮ ᱠᱟᱹᱢᱭᱟᱹ ᱦᱚᱲ᱾
ᱥᱤᱢ ᱛᱩᱯᱩᱫ
ᱨᱟᱭᱨᱤᱛ
ᱢᱤᱫ ᱢᱟᱨᱟᱝ ᱰᱟᱹᱦᱤ ᱨᱮ ᱢᱟᱫ ᱡᱟᱹᱱᱩᱢ ᱠᱚ ᱛᱮ ᱯᱩᱱ ᱠᱚᱬ ᱠᱚ ᱡᱷᱟᱹᱱᱴᱤ ᱮᱴᱮᱫ ᱠᱟᱜ-ᱟ ᱟᱨ ᱚᱰᱚᱠ ᱵᱚᱞᱚᱱ ᱦᱚᱨ ᱦᱚᱸ ᱛᱟᱦᱮᱸᱱᱟ ᱾ ᱵᱷᱤᱛᱨᱟᱹ ᱨᱮᱱᱟᱜ ᱴᱷᱟᱶ ᱫᱚ ᱥᱤᱢ ᱛᱩᱯᱩᱫ ᱠᱚ ᱞᱟᱹᱜᱤᱫ, ᱡᱟᱦᱟᱸ ᱫᱚ ᱯᱟᱲᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱟᱯᱱᱟᱨᱤᱡ ᱛᱩᱯᱩᱫ ᱥᱟᱺᱰᱤ ᱭᱤᱡ ᱡᱚᱲ ᱧᱟᱢ ᱠᱟᱛᱮ ᱠᱟᱺᱛᱠᱟᱹᱨ ᱫᱚ ᱥᱤᱢ ᱠᱟᱹᱛ ᱮ ᱛᱚᱞ ᱟᱠᱚᱣᱟ ᱾ ᱥᱟᱺᱰᱤ ᱥᱟᱵ ᱠᱟᱛᱮ ᱯᱟᱲᱟ ᱵᱷᱤᱛᱤᱨ ᱛᱮ ᱠᱚ ᱵᱚᱞᱚᱱᱟ ᱟᱨ ᱥᱟᱢᱟᱝ ᱯᱟᱦᱴᱟ ᱨᱤᱱᱤᱡ ᱠᱟᱺᱛᱠᱟᱨ ᱥᱤᱢ ᱥᱟᱵ ᱠᱟᱛᱮ ᱜᱮᱡ ᱞᱮᱱ ᱠᱷᱟᱱ ᱛᱤᱢᱤᱱ ᱜᱷᱟᱹᱲᱤᱠ ᱨᱟᱹᱯᱟᱹᱜᱤ ᱚᱪᱚ ᱧᱚᱜ ᱠᱟᱛᱮ ᱠᱚ ᱟᱲᱟᱜ ᱜᱚᱫ ᱠᱟᱠᱚᱣᱟ ᱾ ᱱᱚᱶᱟ ᱚᱠᱛᱚ ᱨᱮ ᱵᱟᱨᱦᱮ ᱨᱤᱱ ᱦᱚᱲ ᱫᱚ ᱵᱟᱹᱡᱤ ᱠᱚ ᱥᱟᱵᱟ ᱾ ᱱᱤᱡᱚᱨ ᱯᱟᱴᱷᱟ ᱨᱤᱱᱤᱡ ᱥᱤᱢ ᱟᱜ ᱨᱚᱝ ᱤᱫᱤ ᱠᱟᱛᱮ ᱠᱚ ᱠᱚ ᱠᱟᱞᱠᱟᱞᱟᱣᱜ-ᱟ ᱟᱨ ᱛᱩᱯᱩᱫ ᱨᱮᱱᱟᱜ ᱚᱨᱡᱚ ᱞᱟᱹᱜᱤᱫ ᱛᱟᱺᱜᱤ ᱠᱚ ᱛᱟᱦᱮᱸᱱᱟ ᱾ ᱥᱟᱺᱰᱤ ᱠᱚ ᱛᱩᱯᱩᱫ ᱛᱮ ᱟᱹᱰᱤ ᱡᱩᱨ ᱠᱚ ᱢᱟᱭᱟᱢᱚᱜ-ᱟ ᱠᱟᱹᱛ ᱛᱮ ᱵᱟᱡᱟᱣ ᱠᱟᱛᱮ ᱟᱨ ᱛᱤᱢᱤᱱ ᱫᱚ ᱠᱚ ᱜᱩᱡᱩᱜ-ᱟ ᱟᱨ ᱛᱤᱢᱤᱱ ᱫᱚ ᱫᱟᱹᱲ ᱚᱰᱚᱠᱚᱜ-ᱟ ᱾ ᱦᱟᱨᱟᱣᱩᱡ ᱥᱟᱺᱰᱤ ᱫᱚ ᱯᱟᱹᱰᱩ ᱠᱚ ᱢᱮᱛᱟ ᱠᱚᱣᱟ ᱟᱨ ᱡᱤᱛᱟᱹᱣ ᱟᱠᱟᱱ ᱥᱟᱺᱰᱤ ᱜᱚ ᱡᱤᱛᱠᱟᱹᱨ ᱠᱚ ᱢᱮᱛᱟ ᱠᱚᱣᱟ ᱾ ᱡᱤᱛᱠᱟᱹᱨ ᱥᱟᱺᱰᱤ ᱨᱤᱱᱤᱡ ᱢᱟᱹᱞᱤᱠ ᱴᱷᱮᱱ ᱯᱟᱹᱰᱩ ᱫᱚ ᱠᱚ ᱪᱟᱞ ᱟᱭᱟ ᱾
ᱠᱟᱹᱢᱭᱟᱹ ᱦᱚᱲ
ᱨᱮᱭᱟᱲ-ᱨᱟᱵᱟᱝ ᱞᱚᱞᱚ ᱥᱤᱛᱩᱝ ᱚᱨᱚᱜ ᱠᱚᱜᱮᱛᱟᱭ ᱥᱚᱛᱟ ᱥᱚᱝ ᱠᱷᱩᱲᱭᱟᱹ ᱞᱮᱠᱟ ᱵᱟᱭ ᱫᱩᱲᱩᱵᱠᱚᱜ ᱠᱟᱹᱢᱭᱟᱹ ᱦᱚᱲ᱾
ᱥᱤᱢ ᱛᱩᱯᱩᱫ
ᱵᱟᱨᱦᱮ ᱡᱚᱱᱚᱲ
Humane Society Cockfighting factsheet
ᱠᱟᱹᱢᱭᱟᱹ ᱦᱚᱲ
ᱠᱟᱹᱢᱤ ᱛᱮ ᱦᱚᱲᱢᱚ ᱵᱷᱟᱱᱡᱟᱜ ᱡᱤᱞ ᱦᱟᱨᱛᱟ ᱥᱟᱱᱟᱢ ᱨᱟᱱᱡᱟᱜ ᱠᱟᱴᱷ ᱞᱮᱠᱟ ᱠᱮᱴᱮᱡᱛᱟᱭ ᱦᱚᱲᱢᱚ ᱠᱟᱹᱢᱭᱟᱹ ᱦᱚᱲ᱾
ᱦᱟᱥᱟ-ᱫᱷᱩᱲᱤ ᱨᱮ ᱠᱷᱤᱞᱚᱰᱟᱭ ᱚᱱ-ᱫᱷᱚᱱ ᱟᱨᱡᱟᱣᱟᱭ ᱡᱚᱛᱚ ᱦᱚᱲ ᱞᱟᱹᱜᱤᱫ ᱠᱟᱹᱢᱭᱟᱹ ᱦᱚᱲ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱯᱟᱭᱠᱤ ᱮᱱᱮᱡ
ᱯᱟᱭᱠᱤ (ᱯᱟᱭᱤᱱᱠᱤ ᱟᱨ ᱯᱟᱭᱠᱟ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱛᱤᱥᱜᱚᱲ ᱟᱨ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱪᱳᱴᱟᱱᱚᱜᱽᱯᱩᱨ ᱯᱞᱟᱴᱚ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱟᱫᱟᱱᱤ ᱱᱟᱜᱽᱯᱩᱨᱤ ᱞᱟᱹᱰᱷᱟᱹᱭ ᱦᱚᱲ ᱮᱱᱮᱡ ᱠᱟᱱᱟ᱾ ᱱᱚᱣᱟ ᱮᱱᱮᱡ ᱨᱮ, ᱦᱚᱲ ᱠᱚ ᱫᱷᱩᱛᱤ, ᱢᱤᱫ ᱫᱟᱹᱦᱲᱤ ᱟᱨ ᱚᱱᱟ ᱨᱮ ᱠᱚᱞᱜᱟ ᱠᱚ ᱞᱟᱜᱟᱣᱟ᱾ ᱩᱱᱠᱩ ᱫᱚ ᱡᱚᱡᱚᱢ ᱛᱤ ᱨᱮ ᱢᱤᱫ ᱛᱚᱨᱣᱟᱞ ᱟᱨ ᱞᱮᱸᱜᱟ ᱛᱤ ᱨᱮ ᱢᱤᱫ ᱰᱷᱟᱞ ᱥᱟᱵ ᱠᱟᱛᱮ ᱱᱟᱜᱽᱨᱟ, ᱰᱷᱟᱠ, ᱥᱟᱱᱟᱭ ᱟᱨ ᱨᱟᱱᱥᱤᱝ ᱥᱟᱸᱰᱮ ᱛᱮᱠᱚ ᱮᱱᱮᱡᱟ᱾ ᱛᱟᱞᱢᱟ ᱡᱩᱜᱽ ᱨᱮ ᱯᱟᱭᱠᱟ ᱫᱚ ᱛᱟᱲᱟᱢ ᱛᱮᱱ ᱯᱷᱟᱹᱫᱽ ᱠᱚ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱲᱟ ᱠᱚᱣᱟᱜ ᱠᱟᱹᱢᱤ ᱠᱟᱱᱟ ᱟᱨ ᱫᱤᱞ ᱨᱮᱭ ᱩᱱᱩᱫᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱟᱯᱞᱟ ᱟᱨ ᱠᱟᱹᱢᱤᱦᱚᱨᱟ ᱠᱚᱨᱮ ᱮᱱᱮᱡ ᱦᱩᱭᱩᱜᱼᱟ᱾  ᱱᱚᱣᱟ ᱫᱚ ᱢᱩᱬᱩᱛ ᱨᱮ ᱨᱟᱣᱛᱤᱭᱟ ᱠᱚᱠᱚ ᱮᱱᱮᱡᱟ, ᱡᱟᱦᱟᱸᱭ ᱫᱚ ᱪᱳᱴᱟᱱᱟᱜᱽᱯᱩᱨ ᱨᱮᱱ ᱱᱟᱝᱜᱽᱵᱟᱝᱥᱤ ᱨᱟᱡᱽ ᱨᱮᱱ ᱯᱷᱟᱹᱫᱽ ᱠᱚᱣᱟᱜ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱫᱚ ᱠᱷᱩᱸᱴᱤ ᱟᱨ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱ ᱢᱩᱱᱰᱟ ᱟᱹᱫᱤᱵᱟᱹᱥᱤ ᱠᱚᱦᱚᱸ ᱠᱚ ᱮᱱᱮᱡ ᱜᱮᱭᱟ᱾
ᱨᱟᱢᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱨᱟᱢᱯᱩᱨ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ, ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱟᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱱᱚᱜᱚᱨ ᱯᱟᱞᱤᱠᱟ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱟᱡᱟᱜ ᱵᱷᱤᱱᱮ ᱵᱷᱤᱱᱮ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱛᱟᱦᱮᱸᱫ, ᱡᱮᱞᱮᱠᱟ ᱪᱤᱱᱤ ᱥᱤᱫᱷᱟᱱ ᱟᱨ ᱥᱩᱛᱤ ᱢᱟᱱᱮ ᱾ ᱱᱚᱣᱟ ᱨᱮᱱᱟᱜ ᱞᱟᱭᱵᱨᱮᱨᱤ ᱨᱮ ᱑᱒,᱐᱐᱐ ᱠᱷᱚᱱ ᱰᱮᱦᱮᱨ ᱠᱮᱡ ᱛᱤ ᱛᱮ ᱚᱞᱟ ᱠᱟᱱ ᱯᱚᱛᱚᱵ ᱟᱨ ᱢᱩᱜᱚᱞ ᱞᱟᱜᱷᱩ ᱪᱤᱛᱟᱹᱨ ᱨᱮᱱᱟᱜ ᱱᱟᱯᱟᱭ ᱠᱚᱞᱮᱠᱥᱚᱱ ᱢᱮᱱᱟᱜᱼᱟ ᱾
ᱱᱚᱣᱟ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱟᱨ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱢᱩᱥᱞᱤᱢ ᱟᱹᱰᱤ ᱥᱟᱸᱜᱮ ᱟᱜ ᱦᱚᱱᱚᱛ ᱠᱟᱱᱟ ᱾
ᱚᱛᱱᱚᱜ
ᱨᱟᱢᱯᱩᱨ, longitude ᱗᱙°᱐᱕' E ᱟᱨ ᱚᱥᱟᱨ 28°48' N, ᱛᱟᱞᱟ ᱨᱮ ᱢᱮᱱᱟᱜᱼᱟ, ᱥᱤᱧᱚᱛ ᱨᱮᱱᱟᱜ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱚᱨᱟᱫᱟᱵᱟᱫᱽ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱦᱚᱱᱚᱛ ᱩᱫᱷᱚᱢ ᱥᱤᱝ ᱱᱚᱜᱚᱨ, ᱥᱟᱢᱟᱝ ᱨᱮ ᱵᱟᱨᱮᱞᱤ ᱟᱨ ᱯᱟᱪᱮ ᱨᱮ ᱢᱩᱨᱟᱫᱟᱵᱟᱫᱽ ᱟᱨ ᱮᱛᱚᱢ ᱨᱮ ᱵᱚᱫᱟᱭᱩᱸ ᱞᱮᱠᱟᱛᱮ ᱮᱫᱮᱛ ᱟᱠᱟᱱᱟ ᱾ ᱒,᱓᱖᱗ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱨᱟᱢᱯᱩᱨ ᱠᱚᱧᱮ ᱨᱮ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑᱙᱒ ᱢᱤᱴᱚᱨ ᱟᱨ ᱮᱛᱚᱢ ᱨᱮ ᱑᱖᱖.᱔ ᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱯᱩᱨ ᱨᱤᱱ ᱦᱚᱲ ᱮᱞ ᱒᱐᱐᱑ ᱨᱮ ᱑᱖% ᱜᱨᱚᱴ ᱧᱮᱞ ᱮᱱᱟ ᱠᱚ, ᱓᱒᱕,᱒᱔᱘ (᱒᱐᱐᱑ ᱨᱮ ᱒᱘᱑,᱕᱔᱙ ᱨᱤᱱ ᱵᱟᱨᱟ ᱵᱟᱨᱤ ᱨᱮ) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱒.᱒% ᱟᱨ ᱛᱤᱨᱞᱟᱹ ᱫᱚ ᱔᱗.᱘% ᱦᱚᱲ ᱮᱞ ᱴᱷᱟᱯᱚᱱ ᱮᱱᱟ ᱾ ᱡᱟᱱᱟᱝ ᱡᱟᱹᱱᱤ ᱙᱔᱐ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱥᱚᱢᱟᱱ ᱠᱷᱟᱱᱮᱢ ᱙᱑᱕ ᱛᱟᱦᱮᱸ ᱠᱟᱱᱟ ᱾ ᱨᱟᱢᱯᱩᱨ ᱨᱮ ᱥᱮᱪᱮᱫ ᱫᱚᱨ ᱕᱓.᱗% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱖᱔.᱓% ᱠᱷᱚᱱ ᱫᱚ ᱟᱹᱰᱤ ᱠᱚᱢ ᱜᱮ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱕᱖% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱑% ᱛᱟᱦᱮᱸ ᱠᱟᱱᱟ ᱾ ᱨᱟᱢᱯᱩᱨ ᱨᱮ, ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱜᱤᱫᱽᱨᱟᱹ ᱓᱗,᱙᱕᱔ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱑᱑.᱗% (᱒᱐᱐᱑ ᱨᱮ ᱑᱔%) ᱛᱟᱦᱮᱸ ᱠᱟᱱᱟ ᱾
ᱥᱚᱦᱚᱨ ᱨᱮ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱟᱜ ᱮᱞ ᱢᱮᱱᱟᱜᱼᱟ ᱾ ᱨᱟᱢᱯᱩᱨ ᱥᱩᱨ ᱥᱩᱯᱩᱨ ᱨᱮᱱᱟᱜ ᱰᱮᱦᱮᱨ ᱛᱮᱫ ᱰᱮᱦᱮᱨ ᱴᱚᱴᱷᱟ ᱨᱮ ᱱᱤᱛᱚᱜ ᱦᱚᱸ ᱨᱚᱦᱤᱞᱟ ᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱮᱞ ᱢᱮᱱᱟᱜ ᱠᱚᱣᱟ ᱾
ᱦᱚᱨ ᱰᱟᱦᱟᱨ
ᱨᱮᱞ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱚᱦᱤᱞᱠᱷᱚᱸᱰ ᱛᱷᱚᱠ:ᱨᱚᱦᱤᱞᱞᱟ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱞᱚᱫᱷᱟᱥᱩᱞᱤ
ᱞᱚᱫᱷᱟᱥᱩᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱡᱚᱜᱚ ᱠᱷᱚᱸᱰ ᱨᱮ ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱞᱚᱫᱷᱟᱥᱩᱞᱤ 22.33781°N, 87.04831°W ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱞᱚᱫᱷᱟᱥᱩᱞᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑,᱑᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱖᱙ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱖᱙ (᱕᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱜ ᱦᱚᱲ ᱮᱞ ᱫᱚ ᱑᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱞᱚᱫᱷᱟᱥᱩᱞᱤ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱑᱔ ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱓.᱘᱗%) ᱾
ᱦᱮᱡ ᱥᱮᱱ
ᱵᱤᱞᱟᱥᱯᱩᱨ ᱠᱷᱚᱱ ᱠᱷᱚᱲᱚᱜᱽᱯᱩᱨ ᱫᱷᱟᱹᱨᱤᱡ ᱪᱟᱞᱟᱜᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱙ ᱫᱚ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱛᱮ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱫᱚ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱞᱚᱫᱷᱟᱥᱩᱞᱤ ᱨᱮ ᱪᱟᱞᱟᱜᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱟᱧᱡᱩᱢᱟᱱ ᱟᱨᱟ ᱵᱮᱜᱚᱢ
ᱡᱤᱭᱚᱱ ᱠᱟᱛᱷᱟ
ᱵᱮᱜᱚᱢ ᱫᱚ ᱑᱑ ᱡᱟᱱᱩᱭᱟᱨᱤ ᱑᱙᱔᱒ ᱥᱮᱨᱢᱟ ᱱᱤᱛᱚᱜ ᱟᱱ ᱵᱟᱝᱞᱟᱫᱮᱥ (ᱩᱱ ᱨᱮᱱᱟᱜ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ, ᱵᱨᱤᱴᱤᱥ ᱥᱤᱧᱚᱛ) ᱵᱚᱜᱩᱲᱟ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱟᱡ ᱵᱟᱵᱟ ᱠᱟᱥᱤᱣᱩᱨ ᱩᱫᱫᱤᱱ ᱛᱟᱞᱩᱠᱫᱟᱨ ᱵᱟᱝᱞᱟᱫᱮᱥ ᱥᱟᱹᱫᱷᱤᱱᱚᱛᱟ ᱞᱟᱲᱦᱟᱹᱭ ᱑᱙᱗᱑ ᱥᱮᱨᱢᱟ ᱒᱙ ᱢᱮ ᱨᱮ ᱵᱚᱝᱜᱟ ᱛᱟᱞᱟ ᱟᱠᱟᱱᱟ, ᱟᱨ ᱟᱡ ᱜᱳᱜᱳ ᱫᱚ ᱡᱤᱭᱟᱣᱱ ᱵᱟᱡᱟᱨ ᱛᱟᱞᱩᱠᱫᱟᱨ ᱚᱲᱟᱜ ᱦᱚᱲ ᱠᱟᱱᱟᱭ ᱾ ᱟᱡ ᱫᱟᱹᱭ ᱦᱮᱵᱽ-ᱩᱱ-ᱱᱮᱥᱟ ᱡᱟᱢᱟᱞ ᱢᱤᱫᱴᱟᱹᱝ ᱜᱤᱛᱤᱠᱟᱨ ᱮ ᱛᱟᱦᱮᱸ ᱠᱟᱱᱟ ᱾ ᱟᱨᱦᱚᱸ ᱢᱤᱫ ᱢᱤᱥᱨᱟ ᱫᱚ ᱨᱮᱰᱤᱳ ᱴᱤᱵᱷᱤ ᱠᱚᱨᱮᱱ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱥᱚᱝᱜᱤᱛ ᱥᱤᱞᱯᱤ ᱡᱤᱱᱟᱛ ᱨᱮᱦᱟᱱᱟ ᱫᱚ ᱟᱡ ᱨᱮᱱ ᱵᱷᱟᱹᱱᱤ ᱟᱨ ᱥᱤᱞᱯᱤ ᱨᱩᱱᱟ ᱞᱟᱭᱞᱟ ᱫᱚ ᱟᱡ ᱦᱚᱯᱚᱱ ᱵᱟ ᱨᱮᱱ ᱜᱤᱫᱽᱨᱟᱹ ᱾ ᱟᱧᱡᱩᱢᱟᱱ ᱫᱚ ᱰᱷᱟᱠᱟ ᱵᱤᱥᱥᱚᱵᱤᱫᱽᱫᱟᱞᱚᱭ ᱠᱷᱚᱱ ᱥᱚᱢᱟᱡᱽ-ᱵᱤᱜᱽᱭᱟᱱ ᱛᱮ ᱮᱢᱹᱮ ᱮ ᱥᱟᱹᱛ ᱟᱠᱟᱫᱼᱟ ᱾
ᱠᱟᱹᱢᱤ ᱥᱮᱬᱟ
ᱵᱮᱜᱚᱢ ᱑᱙᱕᱘ ᱥᱮᱨᱢᱟ ᱑᱖ ᱩᱢᱮᱨ ᱨᱮ ᱯᱩᱭᱞᱩ ᱥᱤᱱᱮᱢᱟ ᱨᱮ ᱥᱮᱨᱮᱧ ᱟᱠᱟᱫᱼᱟ ᱾ ᱑᱙᱖᱒ ᱥᱮᱨᱢᱟ ᱨᱮ ᱮᱦᱚᱛᱮᱥᱟᱢ ᱮ ᱵᱮᱱᱟᱣ ᱟᱠᱟᱱ ᱩᱨᱫᱩ ᱯᱟᱹᱨᱥᱤ ᱛᱮ ᱥᱤᱱᱮᱢᱟ ᱪᱟᱱᱫᱟ ᱥᱤᱱᱮᱢᱟ ᱨᱮ ᱪᱟᱫᱱᱤ ᱵᱷᱤᱜᱤ ᱵᱷᱤᱜᱤ ᱦᱟᱣᱭᱟ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫᱼᱟ ᱾ ᱚᱱᱟ ᱚᱠᱛᱚ ᱨᱮ ᱚᱱᱟ ᱥᱮᱨᱮᱧ ᱟᱹᱰᱤ ᱜᱮ ᱠᱚ ᱠᱩᱥᱤ ᱟᱫᱼᱟ ᱾ ᱑᱙᱖᱔ ᱥᱮᱨᱢᱟ ᱨᱮ ᱥᱩᱵᱟᱥ ᱫᱚᱠᱛᱚ ᱵᱮᱱᱟᱣ ᱟᱠᱟᱫ ᱥᱩᱛᱚᱨᱟᱝ ᱥᱤᱱᱮᱢᱟ ᱨᱮ ᱛᱩᱢᱤ ᱟᱥᱵᱮ ᱠᱚᱞᱮ ᱥᱮᱨᱮᱧ ᱨᱮ ᱨᱟᱹᱲ ᱟᱠᱟᱫᱼᱟᱭ ᱾ ᱥᱮᱨᱮᱧ ᱨᱮᱱ ᱜᱤᱛᱤᱠᱟᱨ ᱧᱩᱛᱩᱢᱟᱱ ᱠᱚᱛᱷᱟ ᱥᱟᱦᱤᱛᱤᱠ ᱥᱳᱭᱚᱛ ᱥᱟᱢᱥᱩᱞ ᱦᱚᱠ ᱟᱨ ᱥᱩᱨᱩᱠᱟᱨ ᱫᱚ ᱥᱚᱛᱛᱚ ᱥᱟᱦᱟ ᱾ ᱱᱚᱶᱟ ᱫᱚ ᱥᱳᱭᱚᱛ ᱥᱟᱢᱥᱩᱞ ᱦᱚᱠ ᱟᱜ ᱯᱩᱭᱞᱩ ᱚᱱᱚᱞ ᱠᱟᱱᱟ ᱾ ᱥᱩᱵᱟᱥ ᱫᱚᱠᱛᱚ ᱟᱜ ᱟᱨ ᱦᱚᱸ ᱟᱭᱱᱟ, ᱚᱵᱚᱥᱤᱥᱴᱚ ᱥᱤᱱᱮᱢᱟ ᱨᱮ ᱦᱚᱸ ᱟᱠᱟᱥᱮᱨ ᱦᱟᱛᱮ ᱟᱪᱷᱮ ᱮᱢᱚᱱ ᱱᱤᱞ ᱥᱮᱨᱮᱧ ᱨᱮ ᱥᱮᱨᱮᱧ ᱟᱠᱟᱫᱼᱟ ᱾ ᱚᱱᱟ ᱵᱮᱜᱚᱨ ᱟᱨ ᱦᱚᱸ ᱟᱭᱢᱟ ᱧᱩᱛᱩᱢᱟᱱ ᱮᱞᱵᱟᱢ ᱨᱮᱱᱟᱜ ᱥᱮᱨᱮᱧ ᱠᱚ ᱦᱩᱭᱩᱜ ᱠᱟᱱᱟᱠᱮ ᱥᱚᱨᱚᱱᱮᱨ ᱯᱨᱟᱥᱟᱱᱛᱚᱨᱮ ᱠᱷᱚᱠᱚᱱ ᱥᱚᱱᱟ ᱵᱨᱤᱥᱴᱤ ᱡᱚᱠᱷᱚᱱ ᱥᱟᱛᱷᱤ ᱨᱚᱝᱜᱮᱨ ᱞᱮᱠᱟᱱᱟᱜ ᱟᱨ ᱦᱚᱸ ᱟᱭᱢᱟ ᱢᱮᱱᱟᱜᱼᱟ ᱾
ᱟᱡᱟᱜ ᱡᱤᱭᱚᱱ ᱠᱟᱛᱷᱟ
ᱢᱟᱥᱩᱫ ᱟᱞᱚᱢ ᱥᱤᱫᱫᱤᱠ ᱥᱟᱶ ᱮ ᱵᱟᱯᱞᱟᱣ ᱟᱠᱟᱱᱟ ᱾ ᱟᱡ ᱨᱮᱱ ᱦᱚᱯᱚᱱ ᱠᱚᱲᱟ ᱟᱧᱡᱩᱢᱟᱱ ᱟᱨᱟ ᱵᱮᱜᱚᱢ ᱛᱟᱨᱤᱠ ᱢᱟᱥᱨᱩᱨ ᱫᱚ ᱫᱚ ᱵᱮᱞᱤ ᱮᱥᱴᱟᱨ ᱨᱮᱱ ᱩᱯ-ᱯᱚᱨᱤᱪᱟᱞᱚᱠ ᱠᱟᱱᱟᱭ ᱾ ᱟᱨ ᱦᱚᱯᱚᱱ ᱮᱨᱟ ᱫᱚ ᱩᱢᱟᱱᱟ ᱮᱧᱡᱮᱞᱤᱱ, ᱞᱮᱠᱪᱟᱨᱟᱨ ᱠᱟᱱᱟᱭ ᱾
ᱵᱚᱝᱜᱟ ᱛᱟᱞᱟ
ᱵᱮᱜᱚᱢ ᱒᱐᱐᱔ ᱥᱮᱨᱢᱟ ᱨᱮᱭᱟᱜ ᱒᱙ ᱢᱮ ᱨᱮ ᱦᱤᱣᱢᱤᱱᱤᱭᱟ ᱨᱩᱣᱟᱹ ᱛᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱰᱷᱟᱠᱟ ᱢᱮᱰᱤᱠᱮᱞ ᱠᱚᱞᱮᱡᱽ ᱦᱟᱥᱯᱟᱞ ᱨᱮᱭ ᱵᱚᱝᱜᱟ ᱛᱟᱞᱟᱣ ᱟᱠᱟᱱᱟ᱾ ᱰᱷᱟᱠᱟ ᱰᱷᱟᱱᱢᱚᱱᱰᱤ ᱢᱚᱥᱡᱤᱫᱽ ᱨᱮᱱᱟᱜ ᱛᱟᱠᱳᱣᱟᱨᱮ ᱟᱭᱟᱜ ᱟᱛᱛᱟ ᱱᱟᱯᱟᱭ ᱞᱟᱜᱤᱫ ᱠᱚ ᱠᱚᱭ ᱼᱡᱟᱱᱟᱦᱟ) ᱟᱠᱟᱫᱟ᱾ ᱩᱱᱤ ᱫᱚ ᱰᱷᱟᱠᱟ ᱰᱷᱟᱱᱢᱚᱱᱰᱤ ᱛᱚᱯᱟ ᱨᱮᱠᱚ ᱛᱚᱯᱟᱣ ᱟᱠᱟᱫᱤᱭᱟ᱾
ᱤᱥᱠᱟᱭᱞᱟᱥ
ᱤᱥᱠᱟᱭᱞᱟᱥ ᱛᱟᱸᱦᱮ ᱠᱟᱱᱟ ᱢᱤᱫᱴᱟᱹᱝ ᱪᱤᱨ ᱜᱨᱤᱠ ᱥᱤᱡᱚᱱᱤᱭᱟ.
ᱢᱟᱫᱩᱨᱟᱭ
ᱢᱟᱫᱩᱨᱟᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱞᱟᱠᱪᱟᱨ ᱨᱟᱡᱽᱜᱟᱲ ᱠᱟᱱᱟ ᱟᱨ ᱢᱟᱫᱩᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱟᱨ ᱛᱟᱢᱤᱞᱱᱟᱰᱩ ᱨᱮ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮ ᱔᱔ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱯᱟᱱᱰᱭᱟ ᱱᱟᱰᱩ ᱠᱟᱱᱟ ᱾ ᱵᱷᱮᱭᱜᱟᱭ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ, ᱢᱟᱫᱩᱨᱟᱭ ᱵᱟᱨᱭᱟ ᱥᱟᱭ ᱥᱮᱨᱢᱟ ᱠᱷᱚᱱ ᱢᱤᱫ ᱢᱩᱬ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾
ᱦᱚᱲ ᱞᱮᱠᱷᱟ
ᱜᱚᱴᱟ ᱥᱤᱢᱟᱹ ᱞᱮᱠᱟᱛᱮ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱫᱩᱨᱟᱭ ᱱᱚᱜᱚᱨ ᱱᱤᱜᱟᱢ ᱨᱮ ᱦᱤᱡᱩᱜᱟᱦ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱑,᱐᱑᱗,᱘᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱙᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱥᱟᱶ, ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱮ ᱜᱩᱴ ᱑᱐᱐,᱓᱒᱔, ᱕᱑,᱔᱘᱕ ᱠᱚᱲᱟ ᱟᱨ ᱔᱘,᱘᱓᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱖.᱒᱗% ᱟᱨ ᱟᱹᱫᱤᱵᱟᱹᱥᱤ .᱓᱑% ᱠᱚ ᱛᱟᱦᱮᱸ ᱠᱟᱱᱟ ᱾ ᱗᱒.᱙᱙% ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱟᱞᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱘᱑.᱙᱕% ᱛᱟᱦᱮᱸ ᱠᱟᱱᱟ ᱾ ᱢᱟᱫᱩᱨᱟᱭ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑᱔,᱖᱕,᱖᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱛᱟᱢᱤᱞᱱᱟᱰᱩ ᱨᱮ ᱛᱤᱥᱟᱨ ᱟᱨ ᱥᱤᱧᱚᱛ ᱨᱮ ᱓᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH 7, NH 45B, NH 208 ᱟᱨ NH 49 ᱢᱟᱫᱩᱨᱟᱭ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱥᱚᱦᱚᱨ ᱠᱷᱚᱱ ᱥᱮᱱᱚᱜᱟᱦ ᱯᱚᱱᱚᱛ ᱨᱟᱡᱽᱰᱟᱦᱟᱨ SH-33, SH-72, SH-72A, SH-73 ᱟᱨ SH-73A ᱠᱟᱱᱟ ᱱᱚᱣᱟ ᱢᱟᱫᱩᱨᱟᱭ ᱦᱚᱱᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱫᱩᱨᱟᱭ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱦᱚᱨ ᱮᱭᱟᱭ ᱥᱟᱨᱠᱤᱞ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱢᱟᱫᱩᱨᱟᱭ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱚᱨᱤᱣᱚᱦᱚᱱ ᱱᱤᱜᱟᱢ (ᱢᱟᱫᱩᱨᱟᱭ) ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱢᱟᱫᱩᱨᱟᱭ, ᱰᱤᱝᱰᱤᱜᱩᱞ, ᱥᱤᱵᱽᱜᱚᱝᱜᱚᱭ, ᱛᱷᱮᱱᱤ, ᱵᱤᱨᱩᱫᱷᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱞᱚᱠᱟᱞ ᱟᱨ ᱤᱱᱴᱟᱨᱼᱥᱚᱦᱚᱨ ᱵᱟᱥ ᱯᱚᱨᱤᱣᱚᱦᱚᱱ ᱯᱨᱚᱵᱷᱤᱰ ᱟ ᱾ ᱢᱟᱫᱩᱨᱟᱭ ᱨᱮ ᱯᱮ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ, ᱚᱠᱚᱭᱟᱜ ᱧᱩᱛᱩᱢ ᱠᱟᱱᱟ ᱮᱢ.ᱡᱤ.ᱟᱨ. ᱵᱟᱥ ᱥᱴᱮᱸᱰ ᱟᱨ ᱚᱨᱟᱯᱯᱟᱞᱟᱭᱚᱢ (ᱤᱱᱴᱟᱨ ᱥᱚᱦᱚᱨ ᱵᱟᱥ ᱞᱟᱹᱜᱤᱫ) ᱟᱨ ᱯᱮᱨᱤᱭᱟᱨ ᱵᱟᱥ ᱥᱴᱮᱸᱰ (ᱤᱱᱴᱨᱤ ᱥᱚᱦᱚᱨ ᱵᱟᱥ ᱞᱟᱹᱜᱤᱫ) ᱾ ᱳᱴᱚ ᱨᱤᱠᱥᱟ ᱑᱒,᱗᱕᱔ ᱜᱟᱱ ᱨᱟᱡᱤᱥᱴᱨᱤ ᱟᱠᱟᱱᱟ ᱯᱮᱭᱟᱼᱪᱟᱠᱟ ᱟᱜ ᱜᱟᱹᱰᱤ ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱵᱷᱤᱛᱤᱨ ᱨᱮ ᱤᱫᱤ ᱞᱟᱹᱜᱤᱫ ᱛᱮ ᱵᱮᱯᱟᱨᱤ ᱞᱮᱠᱟᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱚᱨᱠᱟᱨ ᱤᱫᱤ ᱛᱮ ᱪᱟᱪᱞᱟᱜ ᱥᱚᱦᱚᱨ ᱵᱟᱥ ᱥᱟᱶᱛᱮ, ᱒᱓᱖ ᱜᱟᱱ ᱨᱟᱡᱤᱥᱴᱨᱤ ᱟᱠᱟᱱᱟ ᱯᱨᱟᱵᱷᱮᱴ ᱵᱟᱥ ᱱᱚᱣᱟ ᱞᱚᱠᱟᱞ ᱯᱚᱨᱤᱣᱚᱦᱚᱱ ᱮ ᱥᱟᱯᱚᱨᱴᱟ (Support) ᱾
ᱨᱮᱞ
ᱢᱟᱫᱩᱨᱟᱭ ᱡᱚᱸᱠᱥᱚᱱ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱮᱛᱚᱢ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱑᱐᱐ ᱵᱩᱸᱠᱤᱝ ᱥᱴᱮᱥᱚᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱱᱚᱣᱟ ᱮᱛᱚᱢ ᱨᱮᱞᱣᱮ ᱨᱮᱱᱟᱜ ᱢᱟᱫᱩᱨᱟᱭ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱩᱨᱟᱹ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱢᱟᱫᱩᱨᱟᱭ ᱡᱚᱲᱟᱣ ᱞᱟᱹᱜᱤᱫ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱾ ᱯᱚᱱᱚᱛ ᱥᱚᱨᱠᱟᱨ ᱫᱚ ᱒᱐᱑᱑ ᱥᱟᱞ ᱨᱮ ᱢᱟᱫᱩᱨᱟᱭ ᱞᱟᱹᱜᱤᱫ ᱢᱤᱫᱴᱟᱝ ᱢᱚᱱᱚ ᱨᱮᱞ ᱯᱨᱚᱡᱮᱠᱴ ᱨᱮᱱᱟᱜ ᱴᱷᱟᱹᱣᱠᱟᱹ ᱠᱮᱫᱼᱟ, ᱱᱚᱣᱟ ᱯᱞᱟᱱ ᱥᱴᱮᱡᱽ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱥᱮᱵᱟ ᱟᱜ ᱜᱮᱞ ᱜᱚᱴᱟᱝ ᱮᱢᱟᱱ ᱩᱯ ᱥᱚᱦᱨᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:World Digital Library ᱛᱷᱚᱠ:Ancient Indian cities ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱞ ᱛᱷᱚᱠ:Populated places established in the 3rd century BC ᱛᱷᱚᱠ:3rd-century BC establishments in India
ᱟᱭᱨᱤᱥ ᱯᱟᱹᱨᱥᱤ
ᱟᱭᱨᱤᱥ (ᱤᱝᱞᱤᱥ: Irish, ᱢᱟᱱᱚᱠ ᱟᱭᱨᱤᱥ: Gaeilge) ᱫᱚ ᱠᱮᱞᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱜᱳᱭᱮᱰᱮᱞᱤᱠ ᱪᱟᱸᱜᱟ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱟᱭᱟᱨᱞᱮᱱᱰ ᱨᱮᱱ ᱟᱭᱨᱤᱥ ᱦᱚᱲ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱟᱦᱟᱜ ᱫᱤᱱ ᱟᱭᱨᱤᱥ ᱯᱟᱹᱨᱥᱤ ᱟᱭᱟᱨᱞᱮᱱᱰ ᱨᱮᱱ ᱟᱹᱰᱤ ᱠᱚᱢ ᱦᱚᱲ ᱠᱚ ᱨᱚᱲ ᱨᱮᱦᱚᱸ ᱱᱚᱶᱟ ᱫᱚ ᱟᱭᱟᱨᱞᱮᱱᱰ ᱨᱮᱱ ᱟᱭᱨᱤᱥ ᱦᱚᱲ ᱠᱚᱣᱟᱜ ᱡᱤᱭᱚᱱ ᱨᱮ ᱢᱤᱫ ᱢᱟᱨᱟᱝ ᱩᱯᱨᱩᱢ ᱮ ᱫᱚᱦᱚᱭᱟ ᱾ ᱡᱟᱦᱟᱸ ᱨᱮᱱᱟᱜ ᱵᱮᱵᱦᱟᱨ ᱢᱤᱰᱤᱭᱟ, ᱟᱯᱱᱟᱨ ᱠᱟᱹᱢᱤ ᱟᱨ ᱥᱟᱶᱛᱟ ᱨᱮᱱᱟᱜ ᱱᱟᱱᱟᱦᱩᱱᱟᱹᱨ ᱠᱟᱹᱢᱤ ᱦᱚᱨᱟ ᱨᱮ ᱵᱮᱵᱦᱟᱨᱚᱜᱼᱟ ᱾ ᱱᱚᱶᱟ ᱫᱚ ᱟᱭᱟᱨᱞᱮᱱᱰ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱟᱨ ᱯᱳᱭᱞᱳ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱥᱚᱝᱵᱤᱫᱷᱟᱱ ᱨᱮ ᱢᱟᱹᱱ ᱮᱢ ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱶᱛᱮ ᱱᱚᱶᱟ ᱯᱟᱹᱨᱥᱤ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾
ᱰᱤᱠᱥᱤᱱᱟᱨᱤ ᱠᱚ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱟᱭᱟᱨᱞᱮᱱᱰ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱯᱟᱹᱨᱥᱤᱠᱚ
ᱚᱱᱩᱯᱚᱢᱟ ᱯᱨᱚᱢᱮᱥᱣᱚᱨᱚᱱ
ᱚᱱᱩᱯᱚᱢᱟ ᱯᱨᱚᱢᱮᱥᱣᱚᱨᱚᱱ ᱫᱚ ᱢᱤᱫ ᱥᱤᱧᱚᱛᱤᱭᱟ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱟᱥᱚᱞ ᱢᱮᱱ ᱫᱚ ᱛᱮᱞᱩᱜᱩ, ᱢᱚᱞᱭᱟᱞᱚᱢ, ᱠᱚᱱᱟᱰᱟ ᱯᱷᱤᱞᱢ ᱮᱢᱟᱱ ᱨᱮ ᱧᱮᱞ ᱦᱩᱭ ᱟᱠᱟᱱᱟ᱾ ᱱᱩᱭ ᱫᱚ ᱢᱚᱞᱭᱟᱞᱚᱢ ᱯᱷᱤᱞᱢ ᱯᱨᱮᱢᱚᱢ (᱒᱐᱑᱕) ᱨᱮ ᱢᱮᱭᱨᱤ ᱡᱟᱹᱨᱡᱽ ᱢᱮᱱ ᱛᱮ ᱟᱡᱟᱜ ᱯᱩᱭᱞᱩ ᱯᱟᱴ ᱠᱟᱹᱢᱤ ᱮ ᱮᱦᱚᱵ ᱟᱠᱟᱱ ᱠᱷᱚᱱ ᱮ ᱵᱟᱰᱟᱭᱚᱜ ᱠᱟᱱᱟ᱾ ᱛᱟᱭᱚᱢ ᱛᱮ ᱱᱩᱭ ᱫᱚ ᱥᱚᱛᱢᱢᱚᱱᱚᱢ ᱵᱷᱚᱣᱛᱤ (᱒᱐᱑᱗) ᱟᱨ ᱣᱩᱱᱟᱫᱷᱤ ᱳᱠᱛᱮ ᱡᱤᱱᱫᱽᱜᱤ (᱒᱐᱑᱗) ᱞᱮᱠᱟᱱ ᱛᱮᱞᱩᱜᱩ ᱯᱷᱤᱞᱢ ᱮᱢᱟᱱ ᱨᱮ ᱧᱮᱞ ᱟᱠᱟᱱ ᱜᱮᱭᱟᱭ᱾ ᱩᱱᱤᱭᱟᱜ ᱠᱚᱱᱟᱰᱟ ᱯᱚᱫᱟᱨᱯᱚᱬ ᱱᱚᱛᱥᱣᱚᱨᱵᱷᱩᱢᱟ ᱨᱮ ᱯᱩᱱᱤᱛ ᱨᱟᱡᱽᱠᱩᱢᱟᱨ ᱥᱟᱶ ᱦᱩᱭ ᱞᱮᱱ ᱛᱟᱦᱮᱱ ᱛᱟᱭᱟ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱱᱤ ᱫᱚ CMS ᱠᱳᱞᱮᱡᱽ ᱠᱳᱴᱴᱟᱭᱚᱢ, ᱠᱮᱨᱟᱞᱟ ᱨᱮ ᱥᱮᱞᱮᱫ ᱞᱮᱱᱟᱭ, ᱡᱟᱦᱟᱸ ᱨᱮ ᱩᱱᱤᱭᱟᱜ ᱯᱟᱴ ᱠᱟᱹᱢᱤ ᱞᱟᱹᱜᱤᱫ ᱛᱮ ᱠᱳᱞᱮᱡᱽ ᱵᱚᱸᱫᱽ ᱦᱟᱹᱵᱤᱡ Communicative English ᱨᱮ ᱯᱟᱲᱦᱟᱣ ᱮᱱᱟᱭ᱾
ᱠᱟᱹᱢᱤ ᱦᱚᱨᱟ
ᱚᱱᱩᱯᱚᱢᱟ ᱫᱚ ᱯᱨᱮᱢᱤᱱ ᱥᱟᱶ ᱱᱣᱤᱱ ᱯᱭᱩᱞ ᱥᱟᱶᱛᱮ ᱮᱛᱚᱦᱚᱵ ᱞᱮᱫᱼᱟ, ᱡᱟᱦᱟᱸᱭ ᱢᱤᱫ ᱵᱮᱵᱟᱥᱟᱭ ᱨᱮᱱᱟᱜ ᱠᱟᱹᱢᱤ ᱱᱟᱯᱟᱭ ᱜᱮ ᱛᱟᱦᱮᱸᱜ ᱠᱟᱱ ᱛᱟᱭᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱡᱮᱢᱥ ᱟᱨ ᱮᱱᱰ ᱮᱞᱤᱥ ᱨᱮ ᱢᱤᱫ ᱠᱮᱭᱢᱤᱭᱳ, ᱢᱤᱫ ᱢᱚᱞᱭᱟᱞᱚᱢ ᱯᱷᱤᱞᱢ ᱨᱮ ᱛᱟᱦᱮᱸᱜ ᱠᱟᱱᱟᱭ᱾ ᱛᱟᱭᱚᱢ ᱛᱮ ᱮ (A) ᱥᱟᱺᱦᱤᱡ ᱟᱭᱢᱟ ᱯᱚᱨᱤᱭᱳᱡᱽᱱᱟ ᱠᱚ ᱥᱟᱶᱛᱮ ᱛᱮᱞᱩᱜᱩ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫ ᱜᱮᱭᱟᱭ, ᱡᱟᱦᱟᱸ ᱫᱚ ᱩᱱᱤ ᱱᱤᱛᱷᱤᱱ ᱟᱨ ᱥᱟᱢᱚᱱᱛᱷᱟ ᱨᱩᱛᱷ ᱯᱨᱚᱵᱷᱩ ᱥᱟᱶ ᱢᱤᱫ ᱢᱩᱬᱩᱛ ᱯᱟᱴ ᱢᱮᱱᱟᱜ ᱛᱟᱭᱟ᱾ ᱩᱱᱤ ᱫᱚ ᱩᱱᱨᱮ ᱯᱨᱮᱢᱚᱢ ᱨᱮᱱᱟᱜ ᱛᱮᱞᱩᱜᱩ ᱨᱮᱱᱟᱜ ᱨᱤᱢᱮᱠ ᱨᱮ ᱛᱟᱦᱮᱸ ᱞᱮᱱᱟᱭ᱾ ᱩᱱᱤᱭᱟᱜ ᱫᱚᱥᱟᱨ ᱯᱷᱤᱞᱢ ᱠᱳᱰᱤ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱢᱤᱞ ᱯᱷᱤᱞᱢ ᱨᱮ ᱩᱱᱤᱭᱟᱜ ᱯᱷᱤᱞᱢ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱫᱷᱚᱱᱩᱥ ᱥᱟᱶ ᱢᱩᱬᱩᱛ ᱯᱟᱯᱟᱴᱤᱭᱟᱹ ᱞᱮᱠᱟᱭ ᱛᱟᱦᱮᱸᱜ ᱠᱟᱱᱟ᱾ ᱩᱱᱤ ᱫᱚ ᱥᱟᱨᱣᱚᱱᱚᱸᱫᱽ ᱥᱟᱶ ᱛᱮᱞᱩᱜᱩ ᱯᱷᱤᱞᱢ ᱥᱚᱛᱢᱟᱱᱚᱢ ᱵᱷᱚᱣᱛᱤ ᱨᱮ ᱦᱚᱸ ᱯᱟᱴ ᱟᱠᱟᱫ ᱜᱮᱭᱟᱭ, ᱡᱟᱦᱟᱸ ᱫᱚ ᱡᱟᱱᱩᱣᱟᱨᱤ ᱒᱐᱑᱗ ᱨᱮ ᱨᱤᱞᱤᱡᱽ ᱦᱩᱭ ᱞᱮᱱ ᱛᱟᱦᱮᱱᱟ,
ᱚᱱᱟ ᱛᱟᱭᱚᱢ ᱢᱚᱞᱭᱟᱞᱚᱢ ᱨᱮ ᱡᱳᱢᱳᱱ ᱥᱩᱣᱥᱚᱝᱜᱚᱝᱜᱚᱞ ᱥᱟᱶᱛᱮ ᱚᱱᱟ ᱪᱟᱸᱫᱚ ᱨᱮᱜᱮ ᱨᱤᱞᱤᱡᱽ ᱦᱩᱭ ᱞᱮᱱ ᱛᱟᱦᱮᱱᱟ ᱰᱚᱞᱠᱮᱨ ᱨᱮ ᱥᱚᱞᱢᱟᱱ ᱥᱟᱶᱛᱮ᱾ ᱨᱟᱢ ᱯᱳᱛᱷᱤᱱᱮᱱᱤ ᱥᱟᱶ ᱥᱟᱢᱱᱮ ᱣᱩᱱᱟᱫᱤ ᱳᱠᱚᱴ ᱡᱤᱱᱫᱽᱜᱤ ᱠᱮ ᱵᱟᱫᱽ ᱱᱟᱱᱤ ᱳᱣᱨ ᱮ ᱨᱮ ᱧᱮᱞ ᱞᱮᱱᱟᱭ᱾ ᱠᱚᱨᱩᱬᱟᱠᱚᱨᱚᱬᱟᱜ "ᱛᱮᱡᱽ ᱟᱭᱤ ᱞᱚᱵᱷ ᱭᱩ" ᱥᱟᱭᱤᱸ ᱫᱷᱚᱨᱚᱢ ᱛᱮᱡᱽ ᱨᱮᱱᱟᱜ ᱩᱞᱴᱟᱹᱭ ᱠᱟᱹᱢᱤ ᱟᱠᱟᱫᱟ ᱾ "ᱦᱮᱞᱳ ᱜᱩᱨᱩ ᱯᱨᱮᱢᱟ ᱠᱳᱥᱢᱤ" ᱨᱮ ᱩᱱᱤ ᱫᱚ ᱨᱟᱢ ᱯᱳᱛᱷᱤᱱᱮᱱᱤ ᱥᱟᱶ ᱟᱨᱦᱚᱸ ᱫᱚᱦᱲᱟᱭ ᱥᱮᱞᱮᱫ ᱞᱮᱱ ᱛᱟᱦᱮᱱᱟ᱾ ᱚᱱᱩᱯᱚᱢᱟ ᱫᱚ ᱵᱤᱡᱽᱞᱤ ᱥᱴᱟᱨ ᱯᱩᱱᱮᱛᱷ ᱨᱟᱡᱽᱠᱩᱢᱟᱨ ᱥᱟᱶ "ᱪᱚᱱᱫᱚᱱ ᱠᱤ ᱞᱚᱠᱲᱤ" ᱨᱮ ᱱᱚᱴᱟᱥᱣᱟᱨᱥᱩᱵᱟ ᱠᱷᱚᱱ ᱮ ᱮᱛᱚᱦᱚᱵ ᱞᱮ-ᱟ᱾
ᱜᱤᱱᱱᱤ ᱢᱟᱦᱤ
ᱜᱤᱱᱱᱤ ᱢᱟᱦᱤ (᱑᱙᱙᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱧᱩᱛᱩᱢᱟᱱ ᱯᱚᱧᱡᱟᱵᱤ ᱥᱟᱶᱛᱟ ᱟᱹᱨᱤ, ᱫᱟᱞᱤᱛ ᱥᱮᱨᱮᱧ, ᱨᱮᱯ ᱟᱨ ᱦᱤᱯᱼᱦᱳᱯ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱡᱟᱱᱟᱢ ᱫᱚ ᱑᱙᱙᱙ ᱥᱟᱞ ᱨᱮ ᱡᱚᱲᱚᱱᱫᱷᱚᱨ ᱵᱟᱡᱟᱨ, ᱯᱚᱧᱡᱟᱵᱽ ᱯᱚᱱᱚᱛ, ᱥᱤᱧᱚᱛ ᱨᱮ ᱦᱩᱭ ᱞᱮᱱᱟ ᱾ ᱟᱡᱟᱜ ᱥᱮᱨᱮᱧ ᱯᱮᱱ ᱵᱟᱵᱟ ᱥᱟᱦᱤᱵᱽ ᱫᱤ ᱟᱨ ᱠᱷᱟᱴᱨᱟ ᱪᱟᱢᱟᱨ ᱤᱫᱤ ᱠᱟᱛᱮ ᱟᱡ ᱫᱤᱥᱚᱢ ᱦᱚᱲ ᱴᱷᱮᱱ ᱮ ᱥᱚᱫᱚᱨ ᱞᱮᱱ ᱥᱟᱶᱛᱮ ᱥᱚᱥᱟᱞ ᱢᱤᱰᱤᱭᱟ ᱨᱮ ᱦᱚᱸ ᱵᱷᱟᱭᱨᱟᱞ ᱦᱩᱭ ᱞᱮᱱᱟ ᱾ ᱩᱱᱤᱫᱚ ᱡᱚᱨᱢᱟᱱᱤ ᱨᱮ ᱜᱞᱚᱵᱟᱞ ᱢᱤᱰᱤᱭᱟ ᱯᱷᱚᱨᱟᱢ (GMF ᱒᱐᱑᱘) ᱨᱮ ᱥᱮᱞᱮᱫ ᱞᱮᱱᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱯᱷᱳᱜᱤᱝ ᱥᱟᱞᱟᱜ ᱨᱚᱲ ᱞᱟᱹᱜᱤᱫ ᱭᱚᱸᱜ ᱣᱳᱭᱟᱥ ᱤᱱ ᱤᱠᱣᱮᱞᱤᱴᱤ ᱮᱱᱰ ᱯᱷᱨᱤᱰᱚᱢ ᱞᱮᱠᱟᱛᱮ ᱠᱚ ᱧᱩᱢ ᱦᱟᱞᱟᱝ ᱮ ᱠᱟᱱ ᱛᱟᱦᱮᱸᱫ ᱾.
ᱜᱤᱱᱱᱤ ᱫᱚ ᱟᱡᱟᱜ ᱥᱮᱨᱮᱧ ᱨᱮ ᱞᱟᱛᱟ ᱢᱟᱸᱜᱮᱥᱚᱠᱚᱨ ᱟᱨ ᱥᱨᱮᱭᱟ ᱜᱷᱚᱥᱟᱲ ᱫᱚ ᱟᱡᱟᱜ ᱥᱮᱨᱮᱧ ᱨᱤᱱ ᱟᱫᱚᱨᱥ ᱟᱨ ᱵᱟᱝ ᱜᱩᱨᱩ ᱞᱮᱠᱟᱭ ᱢᱟᱱᱚᱛ ᱠᱤᱱ ᱛᱟᱦᱮᱱ ᱾ ᱟᱡ ᱫᱚ ᱰᱨ.ᱵᱤ.ᱟᱨ.ᱟᱢᱵᱮᱰᱠᱚᱨ ᱟᱜ ᱵᱮᱣᱨᱟ ᱠᱚ ᱥᱟᱶᱛᱟ ᱨᱮ ᱯᱟᱥᱱᱟᱣ ᱞᱟᱹᱜᱤᱫ ᱛᱮ ᱠᱩᱨᱩᱢᱩᱴᱩ ᱠᱮᱫᱼᱟ ᱾ ᱢᱟᱦᱤ ᱫᱚ ᱥᱤᱧᱚᱛ ᱨᱮᱱᱟᱜ ᱵᱟᱦᱨᱮ ᱫᱤᱥᱚᱢ ᱠᱟᱱᱟᱰᱟ, ᱜᱨᱤᱥ, ᱤᱴᱞᱤ, ᱡᱚᱨᱢᱟᱱᱤ ᱟᱨ ᱡᱩᱢᱤᱫᱽ ᱠᱤᱝᱰᱚᱢ ᱠᱚ ᱨᱮ ᱥᱮᱨᱮᱧ ᱮ ᱫᱮᱠᱷᱟᱣ ᱟᱠᱟᱫᱼᱟ ᱾ ᱩᱱᱤᱫᱚ ᱟᱡᱟᱜ ᱯᱩᱭᱞᱩ ᱤᱱᱴᱟᱨᱵᱭᱩ ᱒᱐᱑᱖ ᱨᱮ NDTV ᱛᱷᱮᱱ ᱫᱤᱞᱞᱤ ᱨᱮ ᱵᱩᱨᱠᱷᱟ ᱫᱟᱛᱛ ᱥᱟᱶᱛᱮ ᱦᱩᱭ ᱮᱱᱟ ᱾ ᱚᱱᱟ ᱛᱟᱭᱚᱢ, ᱒᱐᱑᱘ ᱨᱮ ᱩᱱᱤᱫᱚ ᱟᱡᱛᱟᱠ ᱴᱤᱵᱷᱤ ᱪᱮᱱᱟᱞ ᱤᱫᱤ ᱛᱮ ᱱᱟᱣᱟ ᱫᱤᱞᱞᱤ ᱨᱮ ᱫᱚᱦᱚ ᱞᱮᱱ 'ᱥᱟᱦᱤᱛᱤᱭᱟ' ᱛᱟᱦᱮᱱ ᱞᱟᱠᱪᱟᱨ ᱫᱮᱠᱷᱟᱣ ᱨᱮ ᱦᱟᱛᱟᱣ ᱠᱮᱫᱮ ᱟᱠᱚ ᱾ ᱩᱱᱤᱫᱚ ᱥᱤᱧᱚᱛᱤᱭᱟᱹ ᱥᱟᱶᱛᱟ ᱨᱮ ᱛᱤᱨᱞᱟᱹ ᱟᱜ ᱵᱟᱨᱟᱵᱟᱨᱤ ᱨᱚᱨᱚᱲ ᱟᱨ ᱦᱚᱠ ᱞᱟᱹᱜᱤᱫ ᱛᱮ ᱥᱟᱶᱛᱟᱨᱤ ᱥᱮᱨᱮᱧ ᱟᱛᱮ ᱟᱲᱟᱝ ᱮ ᱯᱟᱥᱱᱟᱣ  ᱮᱫᱼᱟ ᱾
ᱯᱩᱭᱞᱩ ᱡᱤᱭᱚᱱ
ᱜᱤᱱᱱᱤ ᱢᱟᱦᱤ ᱟᱜ ᱡᱟᱱᱟᱢ ᱫᱚ ᱵᱟᱵᱟ ᱨᱟᱠᱮᱥ ᱪᱚᱱᱫᱚᱨ ᱢᱟᱦᱤ ᱟᱨ ᱟᱭᱳ ᱯᱟᱨᱚᱢᱡᱤᱛ ᱠᱳᱨ ᱢᱟᱦᱤ ᱛᱤᱠᱤᱱᱟᱜ ᱠᱚᱞᱮᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱡᱚᱲᱚᱱᱫᱷᱚᱨ ᱨᱮᱱᱟᱜ ᱟᱵᱚᱫᱽᱯᱩᱨᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱮᱭᱟᱭ ᱥᱟᱞ ᱩᱢᱚᱨ ᱨᱮ ᱟᱡ ᱵᱟᱵᱟ ᱞᱟᱹᱜᱤᱫ ᱥᱮᱨᱮᱧ ᱮ ᱮᱦᱚᱵ ᱠᱮᱫᱼᱟ ᱾ ᱩᱱᱤ ᱨᱤᱱ ᱟᱭᱳ ᱵᱟᱵᱟ ᱫᱚ ᱟᱡ ᱨᱤᱱ ᱡᱚᱛᱚ ᱜᱤᱫᱽᱨᱟᱹ ᱟᱜ ᱧᱩᱛᱩᱢ ᱵᱚᱰᱚᱞ ᱠᱟᱛᱮ ᱵᱷᱟᱨᱛᱤ ᱫᱚᱦᱚ ᱞᱮᱜᱼᱟ ᱡᱮᱢᱚᱱ ᱱᱚᱶᱟ ᱩᱭᱦᱟᱹᱨ ᱞᱟᱹᱜᱤᱫ ᱛᱮ ᱧᱩᱛᱩᱢ ᱮᱱᱟ ᱡᱮ ᱱᱩᱭ ᱵᱷᱟᱨᱛᱤᱭᱟ ᱥᱮ ᱥᱤᱧᱚᱛᱤᱭᱟᱹ ᱠᱟᱱᱟᱭ ᱾ ᱛᱟᱭᱚᱢ ᱚᱱᱟ ᱞᱟᱹᱜᱤᱫ ᱛᱮ ᱩᱱᱤᱭᱟᱜ ᱧᱩᱛᱩᱢ ᱜᱩᱨᱠᱟᱱᱣᱟᱞ ᱵᱷᱟᱨᱛᱤ ᱦᱩᱭ ᱮᱱᱟ ᱾ ᱡᱚᱲᱚᱱᱫᱷᱚᱨ ᱨᱮᱱᱟᱜ ᱦᱟᱸᱥ ᱨᱟᱡᱽ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱨᱮ ᱥᱮᱨᱮᱧ ᱪᱮᱛᱟᱱ ᱨᱮ ᱰᱤᱜᱽᱨᱤ ᱟᱨ ᱵᱟᱝ ᱥᱚᱱᱮᱨ ᱮ ᱯᱟᱲᱦᱟᱣᱵ ᱠᱟᱱᱟ ᱾ ᱜᱤᱱᱱᱤ ᱫᱚ ᱑᱓ ᱥᱟᱞ ᱩᱢᱚᱨ ᱠᱷᱚᱱ ᱫᱷᱚᱨᱚᱢ ᱨᱮᱱᱟᱜ ᱥᱮᱨᱮᱧ ᱠᱚ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱡ ᱫᱚ ᱥᱮᱨᱮᱧ ᱪᱮᱛᱟᱱ ᱨᱮ ᱯᱤᱮᱪᱰᱤ ᱥᱟᱱᱟ ᱮ ᱠᱟᱱᱟ ᱾ ᱟᱡᱟᱜ ᱧᱩᱛᱩᱢ ᱨᱮ "ᱰᱟᱠᱴᱚᱨ" ᱡᱚᱲᱟᱣ ᱦᱟᱹᱵᱤᱡ ᱮ ᱚᱞᱚᱜᱼᱟ ᱟᱨ ᱮ ᱥᱮᱨᱮᱧᱟ ᱢᱮᱱᱛᱮ ᱟᱸᱥ ᱮ ᱫᱚᱦᱚ ᱟᱠᱟᱫᱼᱟ ᱾ ᱟᱨᱦᱚᱸ ᱢᱩᱢᱵᱟᱭ ᱨᱮ ᱢᱤᱫ ᱵᱳᱞᱤᱣᱩᱰ ᱥᱮᱫ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱵᱮᱱᱟᱣᱵ ᱨᱮᱱᱟᱜ ᱟᱸᱥ ᱦᱚᱸ ᱢᱮᱱᱟᱜ ᱛᱟᱭᱟ ᱾
ᱰᱤᱥᱠᱳᱜᱨᱟᱯᱷᱤ
ᱱᱤᱛᱚᱜ ᱱᱚᱶᱟ ᱯᱚᱧᱡᱟᱵᱤ ᱦᱚᱲ ᱮᱞ ᱛᱟᱞᱟ ᱨᱮ ᱠᱟᱹᱣᱰᱤ ᱟᱨᱡᱟᱣ ᱞᱟᱹᱜᱤᱫ ᱛᱮ ᱫᱩᱞᱟᱹᱲ ᱥᱮᱨᱮᱧ ᱠᱚᱭ ᱥᱮᱨᱮᱧᱼᱟ ᱾ ᱱᱚᱶᱟ ᱢᱟᱬᱟᱝ ᱟᱜ ᱱᱚᱶᱟ ᱱᱤᱛᱚᱜ ᱫᱷᱟᱹᱵᱤᱡ ᱥᱮᱨᱮᱧ ᱨᱮᱱᱟᱜ ᱨᱟᱡᱽ ᱟᱹᱨᱤ ᱟᱨ ᱡᱟᱦᱟᱸᱭ ᱡᱟᱹᱛᱤ ᱵᱤᱨᱚᱫᱽ ᱥᱟᱛᱟᱢ ᱨᱮ ᱥᱟᱦᱟ ᱮᱱᱟ ᱾
ᱵᱷᱩᱴᱟᱱ
ᱵᱷᱩᱴᱟᱱ (/buːˈtɑːn/; འབྲུག་ཡུལ་ Druk Yul), officially the Kingdom of Bhutan (འབྲུག་རྒྱལ་ཁབ་ Druk Gyal Khap) ᱫᱚ ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱵᱷᱩᱴᱟᱱ ᱨᱮᱱ ᱢᱟᱹᱱᱢᱤ ᱠᱩ ᱫᱚ ᱡᱚᱝᱠᱷᱟ ᱜᱚᱜᱚ ᱟᱲᱟᱝᱛᱮ ᱟᱹᱠᱩᱣᱟᱜ ᱫᱤᱥᱟᱹᱢ ᱫᱚ 'ᱫᱨᱩᱠ ᱤᱭᱩᱞ' ᱥᱮ 'ᱴᱷᱮᱨ ᱰᱨᱟᱜᱚᱱ ᱨᱮᱱᱟᱜ ᱫᱤᱥᱟᱹᱢ' ᱠᱩ ᱢᱮᱛᱟᱜᱼᱟ᱾ ᱵᱷᱩᱴᱟᱱ ᱫᱚ ᱥᱟᱨᱠ ᱫᱤᱥᱟᱹᱢ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱛᱷᱤᱢᱯᱩ ᱠᱩ ᱢᱮᱛᱟᱜᱼᱟ᱾
ᱧᱩᱛᱩᱢ
ᱵᱷᱩᱴᱟᱱ ᱨᱮᱱᱟᱜ ᱧᱩᱛᱩᱢ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ 'ᱵᱷᱩ ᱩᱛᱛᱷᱟᱱ' ᱠᱷᱚᱱ ᱦᱮᱡᱠᱟᱱᱟ᱾ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱩᱥᱩᱞ ᱚᱛ ᱥᱮ ᱦᱟᱥᱟ᱾ ᱟᱨᱦᱚᱸ ᱵᱟᱰᱟᱭᱚᱜᱼᱟ ᱡᱮ ᱵᱷᱳᱴᱥ-ᱟᱱᱛ ᱟᱹᱲᱟᱹ ᱠᱷᱚᱱ ᱵᱷᱩᱴᱟᱱ ᱧᱩᱛᱩᱢ ᱦᱮᱡᱠᱟᱱᱟ᱾ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱛᱤᱵᱵᱚᱛ ᱨᱮᱱᱟᱜ ᱢᱩᱪᱟᱹᱫ ᱥᱤᱢᱱᱟ᱾ ᱟᱨ ᱥᱟᱹᱨᱤᱜᱮ ᱛᱤᱵᱵᱚᱛ ᱠᱚᱧᱮ ᱨᱮᱜᱮ ᱵᱷᱩᱴᱟᱱ ᱫᱤᱥᱟᱹᱢ ᱫᱚ ᱢᱮᱱᱧᱜᱼᱟ᱾
ᱱᱟᱜᱟᱢ
ᱡᱤᱥᱩᱣᱟᱜ ᱡᱟᱱᱟᱢ ᱞᱟᱦᱟᱨᱮ ᱒᱐᱐᱐ ᱥᱮᱨᱢᱟ ᱠᱷᱚᱱ ᱵᱷᱩᱴᱟᱱ ᱨᱮ ᱢᱟᱹᱱᱢᱤ ᱠᱩ ᱛᱟᱸᱦᱮᱸᱠᱟᱱᱟ᱾ ᱛᱚᱵᱮ ᱙ ᱥᱟᱭ ᱥᱮᱨᱢᱟ ᱠᱷᱚᱱ ᱡᱚᱠᱦᱚᱱ ᱵᱳᱫᱫᱷᱳ ᱫᱷᱚᱨᱚᱢ ᱯᱟᱨᱥᱟᱞ ᱫᱷᱩᱨᱟᱹᱣ ᱱᱟ ᱩᱱ ᱠᱷᱚᱡ ᱵᱷᱩᱴᱟᱱ ᱨᱮᱱᱟᱜ ᱧᱩᱛᱩᱢ ᱦᱚᱸ ᱯᱟᱥᱱᱟᱣᱱᱟ᱾ ᱵᱷᱩᱴᱟᱱ ᱨᱮᱫᱚ ᱟᱹᱰᱤ ᱞᱟᱦᱟ ᱠᱷᱚᱱᱜᱮ ᱨᱟᱡᱟ ᱨᱟᱹᱱᱤ ᱡᱩᱜᱽ ᱛᱟᱸᱦᱮ ᱠᱟᱱᱟ᱾ ᱑᱙᱐᱗ ᱥᱮᱨᱢᱟ ᱨᱮ ᱵᱷᱩᱴᱟᱱ ᱨᱮᱱ ᱨᱟᱡᱟ ᱥᱟᱶᱛᱮ ᱵᱨᱤᱴᱤᱥ ᱠᱳᱣᱟᱜ ᱪᱩᱠᱛᱤ ᱦᱩᱭᱞᱮᱱᱟ ᱟᱱᱟᱨᱮ ᱚᱞ ᱛᱟᱸᱦᱮ ᱠᱟᱱᱟ ᱡᱮ ᱵᱨᱤᱴᱤᱥ ᱥᱮ ᱵᱷᱟᱨᱚᱛ ᱵᱷᱩᱴᱟᱱ ᱪᱮᱛᱟᱱ ᱠᱷᱚᱵᱚᱨᱫᱟᱨᱤ ᱵᱟᱝ ᱛᱟᱸᱦᱮᱟ᱾ ᱤᱱᱟᱹ ᱛᱟᱭᱚᱢ ᱑᱙᱔᱗ ᱥᱮᱨᱢᱟ ᱨᱮ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱧᱟᱢ ᱛᱟᱭᱚᱢ ᱵᱷᱩᱴᱟᱱᱟᱜ ᱯᱷᱩᱨᱜᱟᱹᱞ ᱨᱮᱱᱟᱜ ᱦᱚᱸ ᱥᱤᱠᱨᱤᱛᱤ ᱵᱷᱟᱨᱚᱛᱮ ᱮᱢ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱨᱟᱡᱽ ᱛᱚᱱᱛᱚᱨᱚ ᱜᱮ ᱟᱭᱢᱟ ᱫᱤᱱ ᱛᱟᱸᱦᱮᱸᱠᱟᱱᱟ ᱟᱫᱚ ᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱑᱘ ᱡᱩᱞᱟᱭ ᱛᱟᱹᱨᱤᱠᱷ ᱨᱮ ᱵᱷᱩᱴᱟᱱ ᱨᱮᱱᱟᱜ ᱱᱟᱣᱟ ᱥᱚᱢᱵᱤᱫᱷᱟᱱ ᱦᱟᱛᱟᱣᱟ ᱱᱟ᱾ ᱟᱫᱚ ᱚᱝᱠᱟ ᱞᱮᱠᱟᱛᱮ ᱱᱮᱛᱚᱜ ᱫᱚ ᱵᱷᱩᱴᱟᱱ ᱨᱮ ᱥᱚᱝᱥᱚᱫᱤᱭᱳ ᱜᱚᱱᱚᱛᱚᱱᱛᱨᱚ ᱪᱟᱹᱞᱩ ᱟᱠᱟᱱᱟ᱾
ᱚᱛᱱᱚ
ᱵᱷᱩᱴᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 38,394 km᱾ ᱟᱨ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱛᱷᱤᱢᱯᱩ᱾ ᱵᱷᱤᱢᱟᱱ ᱨᱮᱫᱚ ᱵᱩᱨᱩ ᱜᱮ ᱡᱟᱹᱥᱛᱤ ᱢᱮᱱᱟᱜᱼᱟ᱾ ᱱᱚᱣᱟ ᱫᱤᱥᱟᱹᱢ ᱩᱛᱟᱹᱨ ᱥᱮᱡ ᱦᱤᱢᱟᱞᱚᱭ ᱵᱩᱨᱩᱢᱟᱞᱟ, ᱛᱟᱞᱟ ᱥᱮᱡ ᱪᱚᱯᱚᱫ ᱵᱩᱨᱩ, ᱠᱚᱧᱮ ᱥᱮᱡ ᱠᱤᱪᱷᱩ ᱥᱚᱢᱟᱱ ᱦᱟᱥᱟ ᱦᱚᱸ ᱢᱮᱱᱟᱜᱼᱟ᱾ ᱟᱫᱚ ᱵᱩᱨᱩ ᱪᱮᱛᱟᱱ ᱨᱮᱜᱮ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱫᱚ ᱠᱩ ᱛᱟᱸᱦᱮᱸᱱᱟ᱾ ᱫᱟᱸᱬᱟ ᱵᱟᱲᱟᱭ ᱞᱟᱹᱜᱤᱛ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ weather ᱫᱚ ᱟᱹᱰᱤ ᱵᱷᱟᱜᱮᱭᱟ᱾ ᱚᱱᱟ ᱠᱟᱨᱚᱱ ᱛᱮ ᱱᱚᱣᱟ ᱫᱤᱥᱟᱹᱢ ᱫᱚ ᱮᱥᱤᱭᱟ ᱨᱮᱱᱟᱜ ᱥᱩᱭᱡᱟᱨᱞᱮᱱᱰ ᱦᱚᱸ ᱠᱚ ᱢᱮᱛᱟᱜᱼᱟ᱾
ᱠᱟᱥᱢᱤᱨᱤ ᱯᱟᱹᱨᱥᱤ
ᱠᱟᱥᱢᱤᱨᱤ ᱯᱟᱹᱨᱥᱤ ᱥᱮ ᱠᱳᱥᱩᱨ ᱫᱚ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱫᱟᱨᱫᱤᱠ ᱜᱩᱥᱴᱤ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱟᱡᱟᱫᱽ ᱠᱟᱥᱢᱤᱨ (POK) ᱨᱮᱱ ᱗᱐ ᱞᱟᱠᱷ ᱠᱟᱥᱢᱤᱨᱤ ᱦᱚᱲ ᱠᱚ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱒᱐᱒᱐ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮᱭᱟᱜ ᱥᱚᱝᱥᱚᱫ ᱰᱳᱜᱽᱨᱤ, ᱦᱤᱱᱫᱤ, ᱩᱨᱫᱩ ᱟᱨ ᱤᱝᱞᱤᱥ ᱯᱟᱹᱨᱥᱤ ᱥᱟᱶᱛᱮ ᱠᱟᱥᱢᱤᱨᱤ ᱦᱚᱸ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱵᱮᱱᱟᱣ ᱨᱮᱭᱟᱜ ᱵᱤᱞ ᱮ ᱯᱟᱥ ᱟᱠᱟᱫᱟ ᱾ ᱠᱟᱥᱢᱤᱨ ᱫᱚ ᱟᱨᱦᱚᱸ ᱥᱤᱧᱚᱛ ᱨᱮᱭᱟᱜ ᱒᱒ ᱜᱚᱴᱟᱱ ᱥᱤᱰᱩᱞ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱫᱟᱨᱫᱤᱠ ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱛᱷᱚᱠ: ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱫᱮᱵᱽᱱᱟᱜᱽᱨᱤ ᱦᱚᱨᱚᱯ
ᱥᱚᱨᱢᱤᱞᱟ ᱵᱤᱥᱥᱟᱥ
ᱥᱚᱨᱢᱤᱞᱟ ᱵᱤᱥᱣᱟᱥ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫ ᱱᱟᱢᱰᱟᱠ ᱫᱽᱨᱳᱯᱚᱫᱤ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱟᱨ ᱚᱰᱤᱥᱥᱤ ᱮᱱᱮᱡ ᱨᱮᱱ ᱮᱱᱮᱡ ᱜᱩᱨᱩ ᱠᱟᱱᱟᱭ ᱟᱨ ᱮᱱᱮᱡ ᱜᱩᱨᱩ ᱠᱮᱞᱩ ᱪᱟᱱᱫᱽ ᱢᱚᱦᱟᱯᱟᱛᱨᱚ ᱨᱮᱱ ᱪᱮᱞᱟ ᱠᱟᱱᱟᱭ| ᱩᱱᱤ ᱫᱚ ᱑᱙᱙᱕ ᱥᱮᱨᱢᱟ ᱨᱮ, ᱠᱚᱞᱠᱟᱛᱟ ᱨᱮ ᱚᱰᱚᱥᱥᱤ ᱪᱟᱹᱨᱭᱟᱹᱲ (ᱫᱚᱨᱥᱚᱱ) ᱟᱨ ᱞᱟᱲᱟᱣᱱᱟ ᱨᱮᱭᱟᱜ ᱛᱟᱞᱢᱟᱭ ᱵᱟᱱᱫᱷᱟᱣ ᱞᱮᱫᱟ|  ᱚᱠᱟ ᱨᱮ ᱩᱱᱤ ᱫᱚ ᱜᱟᱭᱟᱱᱤ ᱠᱚ ᱫᱤᱥᱟᱹ ᱩᱫᱩᱜᱤᱡ ᱟᱨ ᱚᱰᱚᱥᱥᱤ ᱪᱟᱹᱨᱭᱟᱹᱲ (ᱫᱚᱨᱥᱚᱱ) ᱟᱨ ᱞᱟᱲᱟᱣᱱᱟ ᱨᱮᱭᱟᱜ ᱛᱟᱞᱢᱟ ᱨᱮ ᱠᱟᱹᱢᱤ ᱦᱚᱨᱟ ᱩᱫᱩᱜᱤᱡ ᱞᱮᱠᱟ ᱛᱮ ᱦᱚᱸᱭ ᱛᱟᱸᱦᱮᱸ ᱠᱟᱱ|
᱒᱐᱑᱒ ᱥᱮᱨᱢᱟ ᱨᱮ, ᱥᱚᱨᱢᱤᱞᱟ ᱵᱤᱥᱥᱟ ᱫᱚ ᱥᱟᱝᱜᱤᱛ ᱱᱟᱴᱚᱠ ᱟᱠᱟᱫᱮᱢᱤ ᱥᱤᱨᱯᱟᱹ ᱛᱮ ᱠᱚ ᱢᱟᱱᱚᱛ ᱠᱮᱫᱮᱭᱟ, ᱚᱠᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱟᱹᱛᱨᱤᱭᱟᱹ ᱟᱠᱟᱫᱮᱢᱤ ᱠᱟᱱ ᱮᱱᱮᱡ, ᱥᱮᱨᱮᱧ ᱟᱨ ᱰᱨᱟᱢᱟ ᱞᱟᱹᱜᱤᱫ ᱱᱤᱭᱟᱹ ᱥᱤᱨᱯᱟᱹ ᱫᱚ ᱠᱚ ᱪᱟᱞ ᱟᱠᱚᱣᱟ|
ᱮᱛᱚᱦᱚᱵ ᱤᱭᱚᱱ ᱟᱨ ᱥᱮᱪᱮᱫ
ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱠᱟᱢᱟᱞ ᱱᱤᱫᱷᱤ ᱱᱟᱨᱟᱭᱚᱱ ᱴᱷᱮᱱ ᱠᱷᱚᱱ ᱚᱵᱷᱤᱱᱚᱭ-ᱮ ᱪᱮᱫ ᱡᱚᱝ ᱟᱱᱟ|
ᱟᱡᱟᱜ ᱡᱤᱭᱚᱱ
ᱥᱚᱨᱢᱤᱞᱟ ᱵᱤᱥᱥᱟ ᱫᱚ ᱑᱙᱘᱗ ᱥᱮᱨᱢᱟ ᱨᱮ ᱥᱚᱯᱚᱱ ᱵᱤᱥᱥᱟᱥ ᱥᱟᱶᱮ ᱵᱟᱯᱞᱟ ᱞᱮᱱᱟ, ᱚᱠᱚᱭ ᱫᱚ ᱢᱤᱫᱴᱮᱱ ᱰᱟᱠᱴᱚᱨ ᱠᱟᱱᱮ ᱛᱟᱸᱦᱟᱸ ᱱᱤᱯᱦᱩᱴ ᱦᱚᱲᱢᱚ ᱢᱮᱱᱮᱡᱽᱢᱮᱱᱴ ᱨᱮᱱ ᱜᱟᱹᱠᱷᱩᱲᱤᱭᱟᱹ ᱠᱟᱱᱟᱭ| ᱟᱹᱠᱤᱱ ᱡᱩᱨᱤ ᱯᱟᱹᱨᱤ ᱫᱚ ᱠᱚᱞᱠᱟᱛᱟ ᱨᱮ ᱠᱤᱱ ᱛᱟᱦᱮᱱ ᱠᱟᱱᱟ ᱟᱨ ᱢᱤᱫᱴᱮᱱ ᱦᱚᱯᱚᱱ ᱢᱮᱱᱟᱭ ᱛᱟᱠᱤᱱᱟᱹ, ᱧᱩᱛᱩᱢ ᱫᱚ ᱥᱚᱣᱢᱤᱠ ᱵᱤᱥᱥᱟᱥ
ᱥᱤᱨᱯᱟᱹ
ᱩᱱᱤ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱵᱽᱨᱚᱰᱠᱟᱥᱴᱤᱝ ᱟᱨ ᱤᱱᱯᱷᱚᱨᱢᱮᱥᱚᱱ ᱢᱤᱱᱤᱥᱴᱨᱤ ᱠᱷᱚᱱ "ᱥᱚᱨᱮᱥ ᱠᱚᱨᱤᱭᱚᱜᱽᱨᱟᱯᱷᱟᱨ ᱥᱤᱨᱯᱟᱹ" ᱠᱚ ᱪᱟᱞᱟ ᱟᱠᱟᱣ ᱫᱮᱭᱟ, ᱩᱱᱤᱭᱟᱜ ᱮᱱᱮᱡ ᱯᱨᱚᱰᱟᱠᱥᱚᱱ, ᱥᱟᱢᱯᱩᱨᱱᱟ ᱚᱠᱟ ᱫᱚ ᱯᱩᱨᱤ ᱨᱮᱭᱟᱜ ᱫᱮᱵᱽ ᱫᱟᱥ ᱪᱮᱛᱟᱱ ᱨᱮ ᱴᱮᱸᱦᱟᱱᱰ ᱟᱠᱟᱱ | ᱑᱙᱙᱘ ᱥᱮᱨᱢᱟ ᱨᱮ, ᱩᱱᱤ ᱫᱚ ᱟᱨᱦᱚᱸ ᱯᱟᱹᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱟᱜ ᱵᱽᱨᱚᱰᱠᱟᱥᱴᱤᱝ ᱟᱨ ᱤᱱᱯᱷᱚᱨᱢᱮᱥᱚᱱ ᱢᱤᱱᱤᱥᱴᱨᱤ ᱠᱷᱚᱱ "ᱥᱚᱨᱚᱥ ᱠᱚᱨᱤᱭᱚᱜᱽᱨᱟᱯᱷᱟᱨ ᱥᱤᱨᱯᱟᱹ" ᱩᱫᱟᱭ ᱥᱟᱝᱠᱟᱨ ᱟᱣᱟᱨᱰ, ᱪᱟᱞ ᱠᱟᱛᱮ ᱠᱚ ᱢᱟᱱᱚᱛ ᱠᱮᱰᱮᱭᱟ| ᱒᱐᱑᱐ ᱥᱮᱨᱢᱟ ᱩᱱᱤ ᱫᱚ ᱟᱨᱦᱚᱸ "ᱢᱟᱦᱟᱨᱤ ᱥᱤᱨᱯᱟᱹ" ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ| ᱒᱐᱑᱒ ᱥᱮᱨᱢᱟ ᱨᱮ, ᱥᱚᱨᱢᱤᱞᱟ ᱵᱤᱥᱥᱟ ᱫᱚ ᱥᱟᱝᱜᱤᱛ ᱱᱟᱴᱚᱠ ᱟᱠᱟᱫᱮᱢᱤ ᱥᱤᱨᱯᱟᱹ ᱛᱮ ᱠᱚ ᱢᱟᱱᱚᱛ ᱠᱮᱫᱮᱭᱟ, ᱚᱠᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱟᱹᱛᱨᱤᱭᱟᱹ ᱟᱠᱟᱫᱮᱢᱤ ᱠᱟᱱ ᱮᱱᱮᱡ, ᱥᱮᱨᱮᱧ ᱟᱨ ᱰᱨᱟᱢᱟ ᱞᱟᱹᱜᱤᱫ ᱱᱤᱭᱟᱹ ᱥᱤᱨᱯᱟᱹ ᱫᱚ ᱠᱚ ᱪᱟᱞ ᱟᱠᱚᱣᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ